एक साल में बाइबल - ইণ্ডিয়ান ৰিভাইচ ভাৰচন - सितंबर 5\n1. যিহূদা দেশৰ ৰজা উজ্জিয়া, যোথম, আহজ, আৰু হিষ্কিয়াৰ শাসনকালত আমোচৰ পুত্ৰ যিচয়াই যিহূদা আৰু যিৰূচালেমৰ বিষয়ে পোৱা দৰ্শন।\n2. হে আকাশ-মণ্ডল শুনা, আৰু হে পৃথিৱী কাণ পাতা; কিয়নো যিহোৱাই কৈছে, “মই সন্তান সকলক প্ৰতিপালন কৰি ডাঙৰ দীঘল কৰিলোঁ; কিন্তু তেওঁলোকে মোৰ বিৰুদ্ধে বিদ্ৰোহ আচৰণ কৰিলে।\n3. গৰুৱে নিজৰ গৰাকীক আৰু গাধই নিজৰ মালিকৰ দানা পাত্ৰ চিনি পায়; কিন্তু ইস্ৰায়েলে চিনি নাপায়, আৰু বুজিও নাপায়।”\n4. হায় হায় পাপী জাতি, আৰু অপৰাধত ভাৰাগ্ৰস্ত লোক, কুকৰ্ম কৰাসকলৰ বংশধৰ, হে ভ্ৰষ্টতাৰে কাৰ্য কৰা সন্তান সকল! তেওঁলোকে যিহোৱাক ত্যাগ কৰিলে, তেওঁলোক ইস্ৰায়েলৰ পবিত্ৰ ঈশ্বৰ জনাক হেয়জ্ঞান কৰিলে; তেওঁলোক নিজকে তেওঁৰ পৰা বিছিন্ন কৰিলে।\n5. তোমালোকে কিয় বিদ্ৰোহ আচৰণ কৰি থাকা? তোমালোক কিয় এতিয়াও প্ৰহাৰিত হ’বা? সম্পূৰ্ণ মূৰ ৰোগাগ্রস্ত, আৰু সম্পূৰ্ণ হৃদয় দুৰ্ব্বল;\n6. ভৰিৰ তলুৱাৰে পৰা মুৰলৈকে কোনো এটা অংশ আঘাত নোপোৱাকৈ নাই; কেৱল ঘা, আঘাত, আৰু মুকলি ঘাঁবোৰ সতেজ; সেইবোৰ বন্ধ কৰা নাই, চাফা কৰা নাই আৰু বন্ধা নাই, নাইবা তেলেৰে সুশ্রূষাও কৰা নাই।\n7. তোমালোকৰ দেশ উচ্ছন্ন হৈছে; তোমালোকৰ নগৰবোৰ অগ্নিদগ্ধ হৈছে; বিদেশীলোকে তোমালোকৰ চকুৰ আগতে সেইবোৰ ধ্বংস কৰিছে; সেয়ে বিদেশীসকলৰ বিধ্বংসৰ দ্বাৰাই পৰিত্যক্ত কৰি উচ্ছন্ন কৰা হৈছে।\n8. দ্ৰাক্ষাবাৰীৰ পঁজাৰ দৰে, আৰু তিয়ঁহ বাৰীৰ চাঙিৰ দৰে, আৰু অৱৰোধ কৰা নগৰৰ দৰে, চিয়োন -জীয়ৰী পৰিত্যক্ত হৈছে।\n9. বাহিনীসকলৰ যিহোৱাই আমাৰ বাবে অলপ অৱশিষ্ট নৰখা হ’লে, আমি চদোম আৰু ঘমোৰাৰ দৰে হলোঁহেঁতেন।\n10. হে চদোমৰ শাসনকৰ্ত্তাসকল, যিহোৱাৰ বাক্য শুনা; হে ঘমোৰাৰ লোকসকল আমাৰ ঈশ্বৰৰ বিধানলৈ মনোযোগ দিয়া।\n11. যিহোৱাই কৈছে, “মোলৈ তোমালোকৰ বহু সংখ্যক বলিদান কি?” মেৰ-ছাগ পোৱালি আৰু হৃষ্টপুষ্ট পশুৰ তেলেৰে দিয়া হোম বলি মোৰ যথেষ্ট আছে; ভতৰা গৰু, মেৰ-ছাগ, বা ছাগলীবোৰৰ তেজত মই সন্তুষ্ট নহওঁ।\n12. যেতিয়া তোমালোকে মোৰ আগত উপস্থিত হ’বলৈ আহাঁ, আৰু মোৰ চোতালখন গচকা, তেতিয়া তোমালোকৰ পৰা এইবোৰ কোনে খুজিছিল?\n13. অনৰ্থক নৈবেদ্য আৰু নানিবা; আৰু ধূপ মোলৈ ঘিণলগীয়া; তোমালোকৰ ন-জোন, বিশ্ৰামবাৰ, আৰু মই এই দুষ্টসকলৰ সভাসমূহ সহিব নোৱাৰোঁ।\n14. তোমালোকৰ ন-জোন, আৰু তোমালোকৰ নিৰূপিত উৎসৱবোৰ মোৰ আত্মাই ঘিণ কৰে; সেইবোৰ মোলৈ ভাৰ স্বৰূপ, মই সেইবোৰ সহন কৰি ভাগৰি গলোঁ।\n15. সেয়ে তোমালোকে যেতিয়া প্রাৰ্থনাৰ বাবে তোমালোকৰ হাত মেলা, তেতিয়া মই তোমালোকৰ পৰা দৃষ্টি আঁতৰাওঁ; এনে কি, তোমালোকে প্ৰাৰ্থনা কৰি থাকিলেও মই নুশুনিম; তোমালোকৰ হাত নির্দোষীৰ তেজেৰে পৰিপূৰ্ণ হৈছে।\n16. নিজকে ধুই শুচি কৰা; মোৰ দৃষ্টিৰ পৰা তোমালোকৰ পাপ কৰ্মবোৰ দূৰ কৰা; পাপ কৰিবলৈ বন্ধ কৰা,\n17. ভাল কৰ্ম কৰিবলৈ শিকা। ন্যায়বিচাৰ বিচাৰা, আৰু নিপীড়িতক সহায় কৰা, পিতৃহীনক ন্যায় দিয়া আৰু বিধৱাক সুৰক্ষা দিয়া।”\n18. যিহোৱাই কৈছে, “এতিয়া আহাঁ, আমি তৰ্কবিতৰ্ক কৰোঁহক,” তোমালোকৰ পাপবোৰ উজ্বল ৰঙা হ’লেও, হিমৰ দৰে বগা কৰা হ’ব; আৰু অগ্নিবৰ্ণৰ দৰে ৰঙা হ’লেও, ঊণৰ দৰে হৈ পৰিব।\n19. তোমালোকে যদি ইচ্ছা কৰা আৰু বাধ্য হোৱা, তেনেহ’লে তোমালোকে দেশৰ উত্তম ফল ভোগ কৰিবলৈ পাবা।\n20. কিন্তু যদি তোমালোক অসন্মত হৈ বিদ্ৰোহ আচৰণ কৰা, তেনেহ’লে তৰোৱালৰ দ্বাৰাই গ্ৰাস কৰা হ’ব,” কিয়নো যিহোৱাৰ মুখে এই কথা ক’লে।\n21. কিদৰে বিশ্বাসী নগৰ বেশ্যালৈ পৰিণত হ’ল! তেওঁ ন্যায় বিচাৰেৰে আৰু ধাৰ্মিকতাৰে পৰিপূৰ্ণ আছিল; কিন্তু এতিয়া তেওঁ হত্যাকাৰীসকলৰ দ্বাৰা পৰিপূৰ্ণ।\n22. তোমালোকৰ ৰূপ বিশুদ্ধলৈ পৰিণত হ’ল, আৰু তোমালোকৰ দ্ৰাক্ষাৰস পানীৰে মিহলোৱা হ’ল।\n23. তোমালোকৰ শাসনকৰ্তাসকল বিদ্ৰোহী আৰু চোৰৰ সঙ্গী হ’ল; প্ৰতিজনে উৎকোচ ভাল পায়, আৰু পুৰস্কাৰৰ পাছত দৌৰে; তেওঁলোকে পিতৃহীনক সুৰক্ষা নিদিয়ে, নাইবা বিধৱাৰ গোচৰ তেওঁলোকে আগলৈ নানে।\n24. এই কাৰণে বাহিনীসকলৰ যিহোৱা, ইস্ৰায়েলৰ পৰাক্ৰমী জনা প্রভুৱে এই কথা কৈছে: “তেওঁলোকৰ সন্তাপ হওক! মই মোৰ শত্ৰুসকলৰ বিৰুদ্ধে প্ৰতিশোধ ল’ম, আৰু মোৰ শত্রুসকলৰ বিৰুদ্ধে মই নিজে প্রতিশোধ সাধিম;\n25. মই তোমালোকৰ বিৰুদ্ধে মোৰ হাত ঘূৰাই আনিম, তোমালোকৰ আবৰ্জনাবোৰ আঁতৰাই শুদ্ধ কৰিম, আৰু তোমালোকৰ সকলো অসাৰ বস্তু নাইকিয়া কৰিম।\n26. মই আগৰ দৰেই তোমালোকৰ বিচাৰকৰ্তাসকলক, আৰু আৰম্ভণীৰ দৰে তোমালোকৰ পৰামৰ্শদাতাসকলক পুনৰায় স্থাপন কৰিম; তাৰ পাছতহে তোমালোকে ধাৰ্মিকতাৰ দ্বাৰাই আৰু বিশ্বাসীৰ নগৰ নামেৰে প্ৰখ্যাত হ’বা।”\n27. চিয়োন ন্যায়বিচাৰৰ দ্বাৰাই, আৰু ধাৰ্মিকতাৰ দ্বাৰাই অনুতপ্ত হ’ব।\n28. বিদ্ৰোহী আৰু পাপীসকল একেলগে চূৰ্ণ কৰা হ’ব, আৰু যিহোৱাক ত্যাগ কৰাসকলক তেওঁলোকৰ সৈতে নষ্ট কৰা হ’ব।\n29. “কিয়নো তোমালোকে পবিত্র ওক গছবোৰত আৰাধনা কৰা দেৱতাবোৰৰ বাবে লাজ পাবা, আৰু তোমালোকৰ মনোনীত বাগিছাবোৰৰ বাবে বিভ্রান্ত হ’বা।\n30. কাৰণ তোমালোক ওক গছৰ শুকান পাতৰ দৰে, আৰু পানী নথকা বাগিছাৰ দৰে হ’বা।\n31. পৰাক্ৰমী লোক জ্বলি শেষ হৈ যোৱা পদার্থৰ দৰে, আৰু তেওঁৰ কৰ্ম ফিৰিঙতিৰ দৰে হ’ব; সেইবোৰ দুয়ো একেলগে জ্বলিব আৰু কোনেও তাক নুমাব নোৱাৰিব।\n1. আমোচৰ পুত্ৰ যিচয়াই যিহূদা আৰু যিৰূচালেমৰ বিষয়ে পোৱা দৰ্শন।\n2. ভবিষ্যতৰ দিনবোৰত, যিহোৱাৰ পৰ্ব্বতত গৃহ স্থাপন কৰা হ’ব পৰ্ব্বতবোৰৰ দৰে ওখ আৰু পাহাৰবোৰতকৈয়ো উচ্চ কৰা হ’ব; আৰু সকলো জাতি তালৈ সোঁত বোৱাৰ দৰে বৈ যাব।\n3. অনেক লোক আহিব আৰু ক’ব, “আহাঁ, আমি যিহোৱাৰ পৰ্ব্বতলৈ, আৰু যাকোবৰ ঈশ্বৰৰ গৃহলৈ উঠি যাওহঁক; সেয়ে তেওঁ আমাক তেওঁৰ কিছুমান পথৰ বিষয়ে শিক্ষা দিব; তাতে আমি তেওঁৰ পথত গমন কৰিব পাৰিম।” কিয়নো চিয়োনৰ পৰা বিধান আৰু যিৰূচালেমৰ পৰা যিহোৱাৰ বাক্য ওলাই যাব।\n4. তেওঁ দেশবোৰৰ মাজত বিচাৰ কৰিব, আৰু অনেক লোকৰ বাবে সিদ্ধান্ত ল’ব; তেওঁলোকে নিজৰ তৰোৱাল ভাঙি নাঙলৰ ফাল গঢ়াব, আৰু যাঠি ভাঙি কলম দিয়া কটাৰী গঢ়াব; এখন দেশে আনখন দেশৰ বিৰুদ্ধে তৰোৱাল নাদাঙিব, নাইবা তেওঁলোকে যুদ্ধ-বিদ্যা আৰু নিশিকিব।\n5. হে যাকোবৰ বংশ আহাঁ, যিহোৱাৰ পোহৰত চলি যাওঁহঁক।\n6. কিয়নো তুমি তোমাৰ যাকোবৰ বংশৰ লোকসকলক ত্যাগ কৰিলা; কাৰণ তেওঁলোক পূবদেশৰ ৰীতি নীতিৰে পৰিপূৰ্ণ, আৰু পলেষ্টীয়াসকলৰ দৰে ভৱিষ্যত পঢ়ালোক সকলে, বিদেশীৰ সন্তানসকলৰ লগত মিত্রতা কৰে।\n7. তেওঁলোকৰ দেশ ৰূপেৰে আৰু সোণেৰে পৰিপূৰ্ণ, আৰু তেওঁলোকৰ ধনসম্পত্তি সীমাহীন; তেওঁলোকৰ দেশ ঘোঁৰাৰে পৰিপূৰ্ণ, আৰু তেওঁলোকৰ ৰথৰ সীমাহীন।\n8. মূৰ্ত্তিৰে তেওঁলোকৰ দেশ পৰিপূৰ্ণ, তেওঁলোকে নিজৰ হাতেৰে গঢ়া, আৰু নিজৰ আঙুলিৰে সজা মূর্তিক সেৱা কৰে।\n9. লোকসকলে আঠুকাঢ়ি প্রণিপাত কৰিব, আৰু ব্যক্তিগতভাৱে তলত পৰিব, সেই কাৰণে তেওঁলোকক ক্ষ মা কৰা নহ’ব।\n10. যিহোৱাৰ ভয়ৰ পৰা, আৰু তেওঁ ঐশ্বৰ্যৰ প্ৰতাপৰ পৰা তোমালোক শিলাময় ঠাইলৈ যোৱা আৰু মাটিত লুকুৱা।\n11. মানুহৰ উৰ্দ্ধদৃষ্টি অৱনত হ’ব; আৰু লোকসকলৰ গৰ্ব্ব নাশ কৰা হ’ব; আৰু ভবিষ্যতৰ সেই সোধবিচাৰ দিনা কেৱল যিহোৱাই উন্নত হ’ব।\n12. কিয়নো গৰ্ব্বী, অহংকাৰী, আৰু উন্নত হোৱা সকলোৰে বিৰুদ্ধে বাহিনীসকলৰ যিহোৱা এদিন আহিব, আৰু সকলোকে নত কৰিব;\n13. আৰু লিবানোনৰ সকলো ওখ আৰু উন্নত এৰচ গছ, আৰু বাচানৰ সকলো ওক গছৰ বিৰুদ্ধে\n14. সকলো ওখ পৰ্ব্বত, সকলো ওখ পাহাৰ,\n15. সকলো ওখ স্তম্ভ, সকলো দৃঢ় দেৱাল,\n16. তৰ্চীচৰ সকলো জাহাজ, আৰু সকলো ধুনীয়া নাও ৰ বিৰুদ্ধে,\n17. মানুহৰ অহংকাৰ নত কৰা হ’ব, আৰু লোকসকলৰ গৰ্ব্ব নাশ কৰা হ’ব; সেইদিনা কেৱল যিহোৱাই উন্নত হ’ব।\n18. মূৰ্ত্তিবোৰ সম্পূৰ্ণকৈ আঁতৰোৱা হ’ব।\n19. যিহোৱাৰ ভয়, আৰু তেওঁৰ ঐশ্বৰ্যৰ প্ৰতাপৰ পৰা বাচিবলৈ, লোকসকল শিলৰ গুহাত আৰু মাটিৰ গাতত সোমাব।\n20. সেইদিনা লোকসকলে ৰূপ আৰু সোণৰ মূৰ্ত্তিবোৰ পেলাব, আৰাধনা কৰিবলৈ নিজৰ বাবে তেওঁলোকে সাজি লোৱা মুৰ্ত্তিবোৰ তেওঁলোকে এন্দুৰ আৰু বাদুলীৰ আগত পেলাই দিব।\n21. যিহোৱাই যেতিয়া পৃথিৱী কঁপাব তেতিয়া তেওঁৰ ভয়ৰ পৰা আৰু তেওঁৰ ঐশ্বৰ্যৰ প্রতাপৰ পৰা, বাচিবলৈ লোকসকল শিলৰ গুহা, আৰু অসমান শিলৰ গাতৰ ভিতৰত সোমাব।\n22. নাকেৰে নিশ্বাস লোৱা মানুহক বিশ্বাস কৰিবলৈ এৰা; কিহৰ বাবে তেওঁ গণ্য হ’ব পাৰে?\n1. যিহোৱাৰ ধন্যবাদ কৰা, তেওঁৰ নামত প্ৰাৰ্থনা কৰা; জাতিবোৰৰ মাজত তেওঁৰ কাৰ্যবোৰ জনোৱা।\n2. তেওঁৰ উদ্দেশ্যে গীত গোৱা, তেওঁৰ উদ্দেশ্যে প্ৰশংসাৰ গান কৰা; তেওঁৰ আচৰিত কাৰ্যবোৰৰ বিষয়ে কোৱা।\n3. তোমালোকে তেওঁৰ পবিত্ৰ নামৰ গৌৰৱ কৰা; যিহোৱাক বিচৰাসকলৰ হৃদয়ে আনন্দ কৰক।\n4. তোমালোকে যিহোৱা আৰু তেওঁৰ শক্তি বিচাৰা; নিতৌ তেওঁৰ সাক্ষাৎ হ’বলৈ বিচাৰা।\n5. তেওঁ কৰা আচৰিত কাৰ্যবোৰ সোঁৱৰণ কৰা; তেওঁৰ অদ্ভুত কার্য আৰু তেওঁৰ মুখে কৰা বিচাৰবোৰ সোঁৱৰণ কৰা।\n6. তোমালোক তেওঁৰ দাস অব্ৰাহামৰ বংশধৰ, তেওঁৰ মনোনীত যাকোবৰ সন্তান।\n23. এই সকলো জ্ঞানী লোকৰ বচন। বিচাৰত পক্ষপাত কৰা উচিত নহয়।\n24. যি জনে দোষীজনক কয়, “তুমি নিৰ্দোষী হোৱা,” তেওঁক মানুহে শাও দিব, আৰু দেশবাসীয়ে ঘিণ কৰিব।\n25. কিন্তু যিসকলে দুষ্টলোকক নিন্দা কৰে, তেওঁলোক আনন্দিত হ’ব, আৰু তেওঁলোকলৈ ওপৰত উত্তম আশীৰ্ব্বাদ আহে।\n১ কৰিন্থীয়া 14:21-40\n21. বিধান-শাস্ত্ৰত লিখা আছে, “প্ৰভুৱে কৈছে, পৰভাষা কোৱা লোকৰ দ্বাৰাই, আৰু বিদেশী সকলৰ ওঁঠৰ দ্বাৰাই, মই এই লোকক কথা ক’ম; কিন্তু তাক কৰিলেও, তেওঁলোকে মোৰ কথা নুশুনিব।”\n22. এই কাৰণে বেলেগ বেলেগ ভাষাৰে কথা কোৱা, বিশ্বাস কৰা সকলৰ কাৰণে নহয়, অবিশ্বাসী সকলৰ কাৰণে চিন হয়; কিন্তু ঐশ্বৰিক ভাবোক্তি প্ৰচাৰ কৰা, বিশ্বাস নকৰা সকলৰ কাৰণে নহয়, কিন্তু বিশ্বাস কৰা সকলৰ কাৰণে চিন হয়।\n23. এতেকে গোটেই মণ্ডলীয়ে যেতিয়া একগোট হয়, আৰু আটাইলোকে যদি পৰভাষা কৈ থাকে, তেতিয়া সাধাৰণ বা কোনো অবিশ্বাসী মানুহ সেই স্থানত প্ৰৱেশ কৰিলে, তেওঁলোকে আপোনালোকক বলীয়া বুলি নক’ব নে?\n24. সকলোৱে যদি ভাবোক্তি প্ৰচাৰ কৰে আৰু বিশ্বাস নকৰা সাধাৰণ কোনো এজন মানুহ যদি সেই স্থানলৈ আহে, তেনেহলে সেই ভাববাণী শুনি তেওঁ নিজৰ পাপৰ বিষয়ে সচেতন আৰু ভাববাণীৰ দ্বাৰাই তেওঁ বিচাৰ প্ৰাপ্ত হয়৷\n25. এইদৰে লোক জনৰ হৃদয়ৰ কোনো গুপ্তকথা প্ৰকাশ পায়৷ তাতে তেওঁ মাটিত উবুৰি হৈ পৰি, নিশ্চয়ে ‘আপোনালোকৰ মাজত ঈশ্বৰ আছে’, এই বুলি ঈশ্বৰৰ সেৱা কৰিব।\n26. এতেকে হে প্ৰিয় ভাই আৰু ভনী সকল আপোনালোকে কি কৰিব? যেতিয়া আপোনালোক এঠাইত গোট খায়, তেতিয়া কোনো জনে গীত, কোনো জনে উপদেশ, কোনো জনে প্ৰকাশিত বাক্য, কোনো জনে পৰভাষা, কোনো জনে তাৰ অৰ্থ ভাঙণি কৰি কথা ক’ব। কিন্তু এই সকলো যেন মণ্ডলী বৃদ্ধি কৰিবলৈ কৰা হয়।\n27. কোনোৱে যদি পৰভাষা কয়, তেনেহলে দুজন, বা তাতকৈ অধিক হ’লেও, তিনি জনে পাল অনুক্ৰমে কওক; আৰু এজনে অৰ্থ বুজাই দিয়ক।\n28. কিন্তু অৰ্থ বুজাই দিওঁতা যদি কোনো নাই, তেনেহলে তেওঁ মণ্ডলীত নিজম দি থাকি কেৱল নিজৰ আৰু ঈশ্বৰৰ উদ্দেশ্যে কথা কওক।\n29. আৰু ভাববাদী দুই বা তিনি জনে কথা কওক, আন সকলে বিবেচনা কৰি চাওক।\n30. কিন্তু উপাসনাত বহি থকা সকলৰ কোনো জনৰ আগত কিবা কথা প্ৰকাশিত হ’লে প্ৰথম জন নিজম দি থাকক।\n31. কিয়নো অাপোনালোক সকলোৱেই এজন এজনকৈ ঐশ্বৰিক ভাবোক্তি প্ৰচাৰ কৰি, আন এজনক শিকাব পাৰে আৰু সকলোকে উদগাওক৷\n32. কিয়নো ভাববাদী সকলৰ আত্মা ভাববাদী সকলৰ বশত থাকে।\n33. কিয়নো ঈশ্বৰে কেতিয়াও বিশৃংখল সৃষ্টি নকৰে, কিন্তু তেওঁ, শান্তি দিওঁতা ঈশ্বৰ হয়। যেনেকৈ পবিত্ৰ লোক সকলৰ মণ্ডলীত,\n34. তেনেকৈ আপোনালোকৰ মণ্ডলী সমূহতো মহিলা সকল নিজম দি থাকক; কিয়নো কথা ক’বলৈ তেওঁলোকক অনুমতি দিয়া নাযায়; কিন্তু তেওঁলোকে নিবেদন কৰি থাকক, বিধান-শাস্ত্ৰয়েও সেইদৰেই কয়।\n35. কিন্তু তেওঁলোকে যদি কিবা সুধি শিক্ষা পাব খোজে, তেনেহলে ঘৰতে নিজ নিজ স্বামীক সোধক; কিয়নো মণ্ডলীত মহিলা মানুহে কথা কোৱা লাজৰ বিষয়।\n36. নতুবা, ঈশ্বৰৰ বাক্য আপোনালোকৰ মাজৰ পৰা ওলাইছিল নে? বা অকল আপোনালোকৰ ওচৰলৈহে আহিছিল নে?\n37. কোনোৱে যদি নিজকে নিজে ভাববাদী বা আত্মিক বুলি মানে, তেনেহলে মই আপোনালোকলৈ যিবোৰ কথা লিখিছোঁ, সেইবোৰ ঈশ্বৰৰ আদেশ বুলি তেওঁ জানক।\n38. কিন্তু কোনোৱে যদি নাজানে, তেনেহলে তেওঁ নাজানক।\n39. এই কাৰণে, হে মোৰ প্ৰিয় ভাই আৰু ভনী সকল, ঐশ্বৰিক ভাবোক্তি প্ৰচাৰ কৰিবলৈ হাবিয়াহ কৰক আৰু পৰভাষা ক’বলৈ নিষেধ নকৰিব।\n40. কিন্তু সকলো কৰ্ম সুন্দৰকৈ শালিনতা বজাই কৰা হওক।


অনুবাদ আৰু সাহিত্য (জয়শ্ৰী মেছ গগৈ) | Xahitya.Org\nঅনুবাদ আৰু সাহিত্য (জয়শ্ৰী মেছ গগৈ)\nএটা সহজ যেন লগা অথচ জটিল আৰু কঠোৰ সাধনাৰ ফল অনুবাদ কলা৷ বিশ্বৰ বিভিন্ন দেশৰ সাহিত্য বৰ্তমান সময়ত অনুবাদ হৈ সাহিত্যৰ ভঁৰাল টনকিয়াল কৰিছে৷ বহু পণ্ডিতে অনুবাদ সাহিত্যক প্ৰকৃত সাহিত্যৰ মৰ্য্যাদা দিয়াত কৃপণালি কৰা দেখা যায় যদিও অনুবাদ সাহিত্যই আমাক বহু সময়ত বিশ্ব সাহিত্যৰ অনন্য সোৱাদ দি আহিছে৷ সেয়া লাগিলে এইচ জি ৱেলচৰ অদৃশ্য মানুহেই হওঁক (The Invisible Man) অথবা ডাণ্টে বিয়েট্ৰিচৰ ডিভাইন কমেডিয়েই হওঁক৷\nসাৱলীল ভাৱ আৰু উপযুক্ত শব্দৰ যথাৰ্থ প্ৰয়োগে এটি অনুবাদ লেখাক এক বিশেষ মাত্ৰা দিয়াত সফল হয় বুলি আমাৰ বোধ হয়৷ ইয়াত লেখকৰ (অনুবাদকৰ) প্ৰচুৰ শব্দ আৰু ভাষাৰ জ্ঞান তথা ৰসোপলব্ধি কৰিব পৰা ক্ষমতা থকাৰ প্ৰয়োজন বুলি ক’ব পাৰি যদিও বিভিন্ন গ্ৰন্থত অনুবাদৰ শৈলী, ৰীতি, অনুবাদকৰ যোগ্যতা আদিৰ বিশাল আলোচনা আছে৷ আমাৰ দৰে অতি সাধাৰণ পাঠকৰ বাবে এনে এটা বিষয় আলোচনা কৰাৰ যোগ্যতা নাই বুলি ভাবোঁ৷ কিন্তু কিছু কথাৰ আলোচনা বৰ্তমান সময়ত প্ৰয়োজনীয় যেন অনুভৱ কৰোঁ সেয়ে পঢ়িবলৈ পোৱা বিভিন্ন তথ্যৰ মাজেৰে অকণমান আভাস দিয়াৰ যত্ন কৰা হৈছে৷\nঅনুবাদ সাহিত্যৰ ক্ষেত্ৰত আমাৰ অসমীয়া সাহিত্যও পিছ পৰা নহয় যদিও বৰ্তমান এনে ভাৱ হয় যেন আমাৰ মাজত অনুবাদ সাহিত্যৰ চৰ্চা কম হৈ গৈ আছে৷ সাহিত্যৰ বিশাল ক্ষেত্ৰখনত অনুবাদ সাহিত্যৰ প্ৰাসংগিকতা আগতেও আছিল আৰু এতিয়াও আছে৷\nঅসমীয়া সাহিত্যত ’অৰুনোদই’ৰ পাততে অনুবাদ সাহিত্যৰ শুভাৰম্ভ হৈছিল বুলি পণ্ডিত সমাজে ক’ব খোজে৷ কিন্তু ভবাতকৈ যথেষ্ট কমসংখ্যক অসমীয়া অনুবাদ সাহিত্য পোৱা যায়৷ কিছুমান গল্প, কবিতা, উপন্যাসৰ বাদে অন্যান্য গ্ৰন্থ এতিয়াও পৰ্যাপ্ত পৰিমাণে আমাৰ অসমীয়া ভাষালৈ অনুবাদ হোৱা নাই৷ এয়া লিখকৰ অনীহা নে অন্য কিবা কাৰণ, জনা নাযায়৷ কিন্তু অন্যান্য প্ৰান্তীয় সাহিত্যসমূহলৈ লক্ষ্য কৰিলে আমি অবাক হৈ পৰোঁ৷ বাংলা, তামিল বা হিন্দী সাহিত্য জগতত গল্প উপন্যাসৰ উপৰি বৃহৎ বৃহৎ কলেৱৰৰ আধুনিক চিকিৎসা শাস্ত্ৰ অথবা কম্পিউটাৰ চায়েন্সেই হওঁক এইবোৰৰ অনুদিত গ্ৰন্থ দেখা পোৱা যায়; যি তেওঁলোকৰ জ্ঞানৰ ভঁৰাল চহকী কৰাত উদ্গনি যোগাইছে৷\nপঢ়িবলৈ পোৱামতে ’চেতনা’ আলোচনীত (২য় বছৰ ৫ম সংখ্যা ১৮৪২শক) প্ৰকাশ পোৱা কৃষ্ণকান্ত সন্দিকৈদেৱৰ ’অনুবাদ কথা’ নামৰ প্ৰৱন্ধটোৱেই অসমীয়া ভাষাত হোৱা প্ৰথম উল্লেখযোগ্য আলোচনা৷\n“অনু (নিৰ্দেশ অনুসৰি) ৱদ্যতে ইতি অনু-ৱদ+ঘঞ ইতি অনুবাদঃ৷ অনুবাদ শব্দটোৰ ব্যুৎপত্তিগত অৰ্থ হ’ল এটা পাঠ আগত লৈ সেইমতে তাক অন্য ভাষাত কোৱা৷ ‘saying after or again, repeating by way of explanation, explanatory repetition …. translation’ এই বিভিন্ন অৰ্থৰ ভিতৰত ’পুনৰাবৃত্তি’ৰ অৰ্থতহে অনুবাদ শব্দটো সাধাৰণতে গ্ৰহণ কৰা হৈছে৷” – ড° প্ৰফুল্ল কটকী (অনুবাদ বিচাৰ)৷ একে অৰ্থত অনুবাদ শব্দটো সমান্তৰালভাৱে তৰ্জ্জমা, ৰূপান্তৰ আৰু ভাঙনি বুলি প্ৰচলিত হৈ আহিছে৷\nকোনো কোনো পণ্ডিতে অনুবাদ কলাক বিভিন্ন ভাগত শ্ৰেণী বিভাজন কৰি আলোচনা কৰাও দেখা গৈছে৷ যেনে—\nক) অনুবাদৰ তাত্বিক পক্ষ:\nইয়াত অনুবাদৰ অৰ্থৰ পৰা শব্দ বিজ্ঞানলৈকে সামৰি লৈছে৷\nখ) মানৱ পক্ষ:\nইয়াত অনুবাদকৰ যোগ্যতা, অনুবাদকসকল সাহিত্যিক হয় নে নহয়, অনুবাদকৰ প্ৰশিক্ষণ, অনুবাদৰ বাবে নিৰ্বাচন আদি সাঙুৰি লোৱা হৈছে৷\nগ) ইতিহাস, ভাষা, সংস্কৃতি পক্ষ:\nইয়াত বিভিন্ন দেশৰ অনুবাদৰ পৰা পৰম্পৰাগত শব্দ, ভাষা, ব্যাকৰণ আদি কৰি জতুৱা ঠাঁচলৈকে আলোচনা কৰা হৈছে৷\nঘ) ব্যৱহাৰ পক্ষ:\nসাহিত্যৰ অনুবাদ, ভাৰতীয় সাহিত্যকে ধৰি সাংবাদিকতা, আইন, কম্পিউটাৰত অনুবাদৰ সমস্যা আদি সকলো কথা সাঙুৰি আলোচনা কৰা হৈছে৷\nঅসমীয়াক সন্মানীয় বিষয় হিচাবে লৈ অধ্যয়ন কৰি থকা ছাত্ৰ-ছাত্ৰীসকলে ড° নীৰাজনা মহন্ত বেজবৰুৱা বাইদেউৰ ’অনুবাদ কলা’ নামৰ গ্ৰন্থখনি চাব পাৰিব৷\nE.A Nida ই তেওঁৰ গ্ৰন্থত অনুবাদৰ চাৰিটা মৌলিক চৰ্ত উল্লেখ কৰিছে৷ তেওঁৰ মতে –\nক) অনুবাদ অৰ্থবহ হ’ব লাগে (making sense)\nখ) মূল ৰচনাৰ গভীৰতম ভাৱ আৰু তাৰ প্ৰকাশৰ ধৰণ অনুবাদত ৰক্ষিত হ’ব লাগে\n(conveying the spirit and the manner of the original)\nগ) অনুবাদৰ ভাষা সহজ আৰু সাৱলীল হ’ব লাগে (havinganatural and easy form of expression), যিটো কথা এই অভাজনে আৰম্ভণিতে উল্লেখ কৰি আহিছোঁ৷\nঘ) অনুদিত ৰচনাইও মূল ৰচনাৰ দৰেই পাঠকৰ মনত একে প্ৰতিক্ৰিয়া সৃষ্টি কৰিব পাৰিব পাৰিব লাগে (producingasimilar response)৷\nবিষয়বস্তুৰ ওপৰত নিৰ্ভৰ কৰি উক্ত চৰ্তসমূহ সকলোতে প্ৰযোজ্য নহ’বও পাৰে আৰু এই লৈ সমালোচক পণ্ডিতসকলৰ মাজত দ্বিমত থকাও দেখিবলৈ পোৱা যায়৷ বিভিন্ন সময়ত আমি বিভিন্ন অনুবাদ ৰচনা পঢ়ি আহিছোঁ৷ গল্প, উপন্যাস, কবিতা আদিৰো অনন্য সোৱাদ লৈ আহিছোঁ৷ আমি গল্প আৰু উপন্যাসৰ কথা বাদ দি আমাক আচৰিত কৰি কেইটিমান আলোচনা পঢ়িবলৈ পাইছিলো যে কবিতাৰ হেনো অনুবাদ হবই নোৱাৰে৷\nআলোচক সকলে তাৰো ব্যাখ্যা এইদৰে আগবঢ়াইছে যে –\nক) কবিতাত লয়, মাত্ৰা, ছন্দ, যতি, গতি, ব্যঞ্জনা, অনুৰণন আৰু সাংগীতিক মূৰ্চ্ছনা থাকে; বিভিন্ন প্ৰকাৰৰ উপমা, ৰূপক, চিত্ৰধৰ্মিতা, প্ৰতীক, পৰোক্ষ উল্লেখ আদিও থাকে৷ ভাষান্তৰত এই উপাদান সমূহ সংবেদনশীলকৈ প্ৰতিফলিত কৰিব পাৰি নে? ড° জনচনৰ মতে কবিতা অনুবাদ কৰিব নোৱাৰি৷ (অনুবাদ বিচাৰ)\nখ) কবিতাৰ অনুবাদ অত্যন্ত কঠিন, প্ৰায় অসম্ভৱ বুলি কিছু কিছু সমালোচকে ক’ব খোজে৷ “আক্ষৰিক অনুবাদ সোণৰ পিয়লাৰ নামান্তৰ, ভাষাৰ অন্তৰ্নিহিত শৃংখলা বাবে মৌলিক ৰচনা আদি কল্পনাৰ অনুসৰণ হ’ব নোৱাৰে৷ অনুবাদো সেই একে নিয়মৰে অধীন” – বুদ্ধদেৱ বসু৷\nআটাইতকৈ গুৰুত্বপূৰ্ণ কথা এয়ে যে এই উক্তি প্ৰদান কৰা বুদ্ধদেৱ বসু নিজেই এজন বিখ্যাত অনুবাদক৷ তেন্তে তেওঁ কিয় এনেকৈ ক’লে সেয়া পাঠকৰ বাবে চিন্তনীয় বিষয়৷ হয়তো বসু দেৱে অনুবাদ কৰি গৈ থাকোঁতে খোৱা উজুটি অথবা কঠোৰ শ্ৰমৰ কথা ব্যৱহাৰিক দিশত উপলব্ধি কৰি বুজি উঠিছিল যে অনুবাদ কৰাটো ভবাৰ দৰে সহজ কাৰ্য্য নহয়৷\nকবিতাৰ অনুবাদ সম্পৰ্কত বুদ্ধদেৱ বসুৱে আৰু কেইটামান দিশ উল্লেখ কৰি গৈছে – ১) মূলৰ ভাৱ, বক্তব্য বা সংবাদৰ পৰিৱেশন৷ ২) চিত্ৰ কল্প, ভাষাৰ ভংগীমা, ছন্দ মিল আৰু স্তৱকৰ বিন্যাস অৰ্থাৎ সমগ্ৰ ৰূপ কল্পৰ অনুসৰণ৷ ৩) মূল কবিৰ দেশ আৰু কালৰ স্বাদ সঞ্চাৰ আৰু ৪) অনুবাদৰ ভাষাত এটি সুন্দৰ আৰু সুখপাঠ্য নতুন কবিতাৰ ৰচনা৷\nঅনুবাদৰ ভাষা সুন্দৰ আৰু পাঠযোগ্য হোৱা উচিত৷ এই চৰ্তটোৱেই আটাইতকৈ জৰুৰী কথা৷ (অনুবাদ বিচাৰ)\nউল্লেখযোগ্য যে এই প্ৰৱন্ধ লেখিকাইও অলপতে এটি বাংলা কবিতা অনুবাদ কৰি আবৃত্তি কৰাৰ মোহ এৰিব পৰা নাছিল৷ যদিওবা সেই অনুবাদত সকলো গুণ প্ৰতিফলিত হোৱা নাছিল, এটা ধাৰণা স্পষ্ট হৈছিল যে অনুবাদত অনুবাদকৰ যোগ্যতা নিসন্দেহে আলোচ্যৰ বিষয়৷ কবিতাৰ অনুবাদ সম্পৰ্কে সুস্পষ্ট বা প্ৰতিষ্ঠিত কোনো ধাৰণাক সমালোচকসকলে গ্ৰহণ কৰি লোৱা নাই বাবেই আজিও আমি বিভিন্ন সময়ত বিভিন্ন অনুবাদ কবিতাৰ ৰস পান কৰি আহিছোঁ৷\nপণ্ডিতপ্ৰৱৰ কৃষ্ণকান্ত সন্দিকৈ দেৱে কৈ গৈছে – “পদ্যৰ অনুবাদৰ বিষয়ে মন কৰিবলগীয়া যে অনেক সময়ত পদ্যৰ গদ্য অনুবাদো হৃদয়গ্ৰাহী হয়৷ ’গীতাঞ্জলি’ ৰ ইংৰাজী গদ্যৰ অনুবাদ পৃথিৱীয়ে জানে৷ মহাকবি গ্যেটেও পদ্যৰ গদ্য অনুবাদৰ পক্ষপাতি৷“\nLefevere নামৰ এগৰাকী পণ্ডিতে কবিতাৰ অনুবাদ সম্পৰ্কত সাতোটা কৌশলৰ এখন উপযোগী তালিকা তৈয়াৰ কৰিছে৷ সেই কেইটা হ’ল –\n১) ধ্বনিসাম্যমূলক অনুবাদ (phonemic Translation)\n২) আক্ষৰিক অনুবাদ (literal translation)\n৩) ছন্দোৱদ্ধ অনুবাদ (metrical translation)\n৪) গদ্যানুবাদ (prose translation)\n৫) মিত্ৰাক্ষৰিক অনুবাদ (rhymed translation)\n৬) মুক্তকছন্দৰ অনুবাদ (blank verse translation)\n৭) ব্যাখ্যাত্মক অনুবাদ (interpretation)\nপাঠকৰ সুবিধাৰ্থে অনুবাদ বিচাৰ’’ গ্ৰন্থৰ পৰা এই কৌশল কেইটা হুবহু লিখি দিয়া হৈছে৷\nসেয়া যি কি নহওঁক আমি এটা কথা গুৰুত্ব সহকাৰে লোৱা উচিত যে সাহিত্যৰ বিশাল ক্ষেত্ৰখনত বিশ্বৰ বিভিন্ন সাহিত্যৰ সোৱাদ গ্ৰহণ কৰাৰ ক্ষেত্ৰত অনুবাদ সাহিত্যই গুৰুত্বপূৰ্ণ ভূমিকা পালন কৰে৷ কম পৰিসৰত এই বিশাল আলোচনা সামৰিব নোৱাৰি যদিও আমি আশাবাদী যে অসমীয়া সাহিত্যৰ ক্ষেত্ৰখনতো অনুবাদ গ্ৰন্থই এক সুকীয়া স্থান লাভ কৰক, অসমীয়া সাহিত্যও বিদেশী ভাষালৈ অনুবাদ হওঁক৷


ধেমাজিত ২০২ জন কোভিড পজিটিভ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমীয়া প্ৰতিদিন ৰ দ্বাৰা\t Jan 17, 2022 ত শেষ সম্পাদনা কৰা হৈছে\nডিজিটেল সংবাদ ,ধেমাজিঃ সোমবাৰে ধেমাজি জিলা স্বাস্থ্য বিভাগে জিলাখনৰ বিভিন্ন ঠাইত কৰা ১৪১০ গৰাকী কোৰোনা টেষ্ট পৰীক্ষাৰ ভিতৰত ২০২ গৰাকীয়েই কোভিড পজিটিভ হিচাপে ধৰা পৰিছে ৷ ইফালে, স্বাস্থ্য বিভাগে সোমবাৰে উন্নত চিকিৎসাৰ বাবে এজনক অসম চিকিৎসা মহাবিদ্যালয় ডিব্ৰুগড়ৰলৈ প্ৰেৰণ কৰিছে ৷ স্বাস্থ্য বিভাগে ১৯৭ জনক হোমআইছ’লেচনত , ধেমাজি অসামৰিক চিকিৎসালয়ত ২ জনকে ধৰি মুঠ ৭ জনক চৰকাৰী চিকিৎসালয়ত সোমবাৰে নাম ভৰ্তি কৰিছে ৷ আনফালেদি কেৱল ৯ জনক স্বাস্থ্য বিভাগে ৰিলিজ দিয়ে যদিও জিলাখনৰ জিলাখনৰ সক্ৰিয় কোভিড পজিটিভৰ ৰোগীৰ সংখ্যা হৈছে গৈ ৫৯৭ গৰাকী আৰু শতকৰা হাৰ ১৪.৩% শতাংশ ৷\nআনহাতে, কোভিড সংক্ৰমনৰ প্ৰতি লক্ষ্য ৰাখি সোমবাৰে পুৱাৰে পৰা সন্ধিয়া পৰ্য্যন্ত জিলা প্ৰশাসনৰ দণ্ডাধীশ নন্দিতা ৰয় গোহাঁই আৰু ধেমাজি সদৰ আৰক্ষী থানাৰ ভাৰ প্ৰাপ্ত আৰক্ষী বিষয়া হিতেশ শৰ্মা আৰু টেফিক বিষয়াৰ সৈতে যোৱা এটি আৰক্ষী দলে মাস্ক পৰিধান নকৰা ধেমাজি নগৰ খনৰ ব্যৱসায়ী সকলৰ লগতে গ্ৰাহক আৰু ৰাস্তাৰে অহা যোৱা কৰা লোকসকলৰ ওপৰত অধিক কঠোৰ হোৱা পৰিলক্ষিত হয় ৷ দণ্ডাধীশ আৰু আৰক্ষী দলে সন্ধিয়া বিশাল মেগামাৰ্ট চপিংমলত অভিযান চলায় ৷ যুটীয়া অভিযানত দণ্ডাধীশ আৰক্ষীয়ে মাস্ক পৰিধান নকৰা সকলক এহেজাৰকৈ চৰকাৰী ৰিচিপ্ট দি জৰিমনা বিহে ৷\nভাৰপ্ৰাপ্ত ধেমাজি জিলা জন সংযোগ বিষয়াই জনোৱা মতে, সোমবাৰৰ দিনতে দণ্ডাধীশ তথা সদৰ এছ .ডি. অ’ নন্দিতা ৰয় গোহাঁই , ধেমাজি সদৰ আৰক্ষী থানাৰ অ. চি হিতেশ শৰ্মা আৰু টেফিক বিষয়াৰ সৈতে য়োৱা আৰক্ষী দলে ধেমাজি সদৰত ২২০০০ টকা , গোগামুখতো দণ্ডাধীশ দ্বয় নন্দিতা ৰয় গোহাঁই আৰু কুলদ্বীপ পাদুনে ৫০০০ টকা , চিচিবৰগাঁওতো দণ্ডাধীশ নিৰোৎপল পাঠক চিচিবৰগাঁও আৰক্ষীয়ে ৫৫০০ টকা আৰু জোনাইতো দণ্ডাধীশ ৰিতুপল্লৱ বৰুৱৰা সৈতে জোনাই আৰক্ষীয়ে ২৫০০ টকাৰ সৈতে জিলাখনত মুঠ ৩৩০০০ টকা মাস্ক পৰিধান নকৰা বাবদ জৰিমনা সংগ্ৰহ কৰে ৷\nপ্ৰয়াত বিশ্বখ্যাত কথক নৃত্য পণ্ডিত বিৰ্জু মহাৰাজৰ শেষ শ্ৰদ্ধাঞ্জলি…


মুখগহ্বৰৰ কেন্সাৰ ইয়াৰ লক্ষণসমূহ আৰু চিকিৎসা ব্যৱস্থা — Vikaspedia\nমুখৰ ভিতৰত হোৱা কেন্সাৰক ‘মুখ গহ্বৰ কেন্সাৰ’ বুলি কোৱা হয়। সমগ্ৰ বিশ্বত মুখগহ্বৰৰ কেন্সাৰ হোৱা ৰোগীৰ ভিতৰত ৭৫ শতাংশ ৰোগীয়েই ভাৰতৰ।\nপুৰুষৰ মাজত হোৱা কেন্সাৰ ৰোগবোৰৰ ভিতৰত মুখগহ্বৰ কেন্সাৰ হৈছে অন্যতম। ভাৰতত ২০১০ চনত অকল মুখগহ্বৰৰ কেন্সাৰ ৰোগত প্ৰায় ৫,৫৫,০০০ লোক মৃত্যু ঘটিছে। এই ৰোগবিধৰ বিষয়ে সকলোৱে ভালকৈ জানি লোৱা উচিত।\nমুখগহ্বৰৰ কেন্সাৰ হোৱাৰ কাৰণ -\nচিগাৰেট, চিগাৰ বা হোকা খোৱা লোকসকলৰ মুখগহ্বৰৰ কেন্সাৰ হোৱাৰ সম্ভাৱনা ছগুণ বেছি।\nগুটখা, ধপাত আদি সেৱন:\nগুটখা, ধপাত আদি সেৱন কৰা লোকসকলৰ-\nওঁঠৰ তলছোৱা আৰু\nগালৰ ভিতৰভাগত কেন্সাৰ হোৱাৰ সম্ভাৱনা ৫০ গুণ বেছি হয়।\nঅত্যধিক সুৰাপান কৰিলে -\nমদ্যপান নকৰা লোকৰ তুলনাত মদ্যপান কৰা লোকৰ মুখগহ্বৰত কেন্সাৰ হোৱাৰ সম্ভাৱনা ছগুণ বেছি।\nএইচ.পি.ভি.(Human Papilloma Virus)ৰ বাবে ডিঙিৰ কেন্সাৰ হোৱাৰ প্ৰমাণ পোৱা গৈছে। এই ভাইৰাছবিধ অৰেল ছেক্সৰ যোগেদি সংক্ৰমিত হয়। এই ভাইৰাছবিধৰ সংক্ৰমণৰ কোনো লক্ষণ দেখা পোৱা নাযায়।\nমুখগহ্বৰৰ কেন্সাৰৰ লক্ষণ -\nজিভা, দাঁতৰ আলু, ওঁঠৰ তলভাগ আদিত ঘা হয়।\nমুখৰ ভিতৰত বগা, ৰঙা দাগ পৰে।\nকোনো কাৰণ নোহোৱাকৈ মুখৰ ভিতৰৰ পৰা ৰক্তক্ষৰণ হয়।\nখোৱা বস্তু চোবাবলৈ, গিলিবলৈ, কথা ক’বলৈ কষ্ট অনুভৱ হয়। জিভাখন লৰচৰ কৰিব নোৱাৰা হয়।\nকাণ দুখনত একেৰাহে বিষ হৈ থাকে।\nডিঙিৰ ভিতৰত টেমুনা বান্ধে।\nমুখৰ কেন্সাৰ কিদৰে ধৰা পেলাব -\nউপৰিউক্ত লক্ষণবোৰে দেখা দিলে কেন্সাৰ হৈছে নে নাই, সেই কথা জানিবলৈ লোকজনৰ বায়োপসি কৰোৱা হয়।\nঘা টুকুৰাৰ পৰা অকণমান অংশ এটা কাটি নি পৰীক্ষা কৰা হয় আৰু এনে পৰীক্ষাকে বায়োপসি কৰোৱা হয়।\nবায়োপসি কৰালে কেন্সাৰ দ্ৰুতগতিত বাঢ়ি যায় বুলি মানুহৰ মাজত এটি ভুল ধাৰণা আছে। বায়োপসি কৰালে কেন্সাৰ কোষৰ দ্ৰুত বৃদ্ধি নহয়।\nমুখগহ্বৰৰ কেন্সাৰ কিমান পৰ্যায় পাইছেগৈ, সেই কথা জানিবলৈ ৰোগীক PET স্কেন কৰোৱা হয়। PET স্কেন কৰালে টিউমাৰ সহজে ধৰা পেলাব পাৰি।\nএম.আৰ.আই. কৰালে ঘা টুকুৰাৰ স্পষ্ট ছবি এখন পোৱা যায়। বৰ্তমান 3TESLA MRI মেচিন ওলাইছে।\nপূৰ্বতকৈ এইটো যন্ত্ৰ অধিক শক্তিশালী আৰু ইয়াৰ দ্বাৰা কেন্সাৰ ৰোগ যিকোনো স্তৰতে স্পষ্টকৈ ধৰা পেলাব পাৰি।\nটিউমাৰৰ আকাৰ-আকৃতি আৰু অৱস্থান জানিবলৈ চি.টি. স্কেন কৰা হয়। লগতে কেন্সাৰ কোষ কিমানলৈ বাঢ়িছে, সেই কথাও চি.টি.স্কেনৰ দ্বাৰাই জানিব পাৰি।\nমুখগহ্বৰৰ কেন্সাৰৰ চিকিৎসা -\nমুখগহ্বৰৰ কেন্সাৰ হ’লে অস্ত্ৰোপচাৰৰ সহায়ত কেন্সাৰ কোষবোৰ আঁতৰাই পেলোৱা হয়। কেন্সাৰ কোষবোৰ ধ্বংস কৰিবলৈ কেমোথেৰাপি বা ৰেডিঅ’থেৰাপিও দিয়া হয়।\nমুখগহ্বৰ বা ডিঙিৰ টিউমাৰ আঁতৰাবলৈ সাধাৰণতে অস্ত্ৰোপচাৰ কৰা হয়। কেতিয়াবা ডিঙিৰ পৰা ‘লিমফন’ডছ’(Lymphnodes) আঁতৰাই দিয়া হয়। একেদৰে মুখ আৰু ডিঙিৰ আন কেন্সাৰ আঁতৰাই পেলোৱা হয়।\nকাৰ্বন-ডাই-অক্সাইড লেজাৰ ৰিয়েকচন:\nমুখগহ্বৰৰ কেন্সাৰ প্ৰাথমিক পৰ্যায়ত থাকিলে কাৰ্বন-ডাই-অক্সাইড লেজাৰ ৰিয়েকচন প্ৰয়োগ কৰা হয়। ‘State-of-the art da Vinci’ এই চিকিৎসাত ৰোগীজনে বেছিকৈ যন্ত্ৰণা অনুভৱ নকৰে আৰু শীঘ্ৰে আৰোগ্য লাভ কৰে। এই চিকিৎসা পদ্ধতি আগশাৰীৰ চিকিৎসালয়বোৰত পোৱা যায়।\nমুখ বা ডিঙিৰ সাধাৰণ টিউমাৰ চিকিৎসাৰ বাবে ‘ট্ৰেন্স অৰেল ৰবটিক ছাৰ্জাৰী’ কৰোৱা হয়। কৌশল এই অস্ত্ৰোপচাৰত ব্যৱহাৰ কৰা হয়।\nযদি কেন্সাৰ ৰোগটো জটিল স্তৰ পাইছেগৈ, তেতিয়াহ’লে অস্ত্ৰোপচাৰৰ পিছত মুখৰ বেছিভাগ অংশই পুনৰ নিৰ্মাণ কৰিব লগা হয়।\nআজিকালি ‘মাইক্ৰ’ভাছকুলাৰ ফ্ৰী ফ্লেপছ’ ব্যৱহাৰ কৰি জিভা দাঁতৰ আলু, গাল আদিৰ পুনৰ গঠন কৰা হয়।\nৰেডিয়েচন থেৰাপি হৈছে লোকেল থেৰাপি। এই পদ্ধতিৰ দ্বাৰা কেৱল কেন্সাৰ আক্ৰান্ত কোষবোৰক ধ্বংস কৰা হয়। অস্ত্ৰোপচাৰ কৰিব নোৱাৰা ৰোগীক বা টিউমাৰৰ আকাৰ সৰু হ’লে ৰেডিয়েচন থেৰাপি দিয়া হয়।\nঅস্ত্ৰোপচাৰ কৰাৰ আগতে কেন্সাৰ কোষবোৰ ধ্বংস কৰিবলৈ আৰু টিউমাৰৰ আকাৰ হ্ৰাস কৰিবলৈ আৰু টিউমাৰৰ আকাৰ হ্ৰাস কৰিবলৈ এই থেৰাপি দিয়া হয়। ইয়াৰ উপৰি অস্ত্ৰোপচাৰ কৰাৰ পিছতো থাকি যোৱা কেন্সাৰ কোষবোৰক ধ্বংস কৰিবলৈ ৰেডিয়েচন থেৰাপি দিয়া হয়।\nচাইবাৰ নাইফ ৰ’বটিচ ৰেডিঅ’ ছাৰ্জাৰী ছিষ্টেম -\nকেন্সাৰৰ চিকিৎসাৰ বাবে ‘চাইবাৰ নাইফ ৰ’বটিচ ৰেডিঅ’ ছাৰ্জাৰী ছিষ্টেম’ নামৰ অত্যাধুনিক চিকিৎসা পদ্ধতি আজিকালি জনপ্ৰিয় হৈছে।\nদেহৰ যিকোনো অংশত থকা টিউমাৰ ইয়াৰ দ্বাৰা চিকিৎসা কৰিব পাৰি। এই চিকিৎসা পদ্ধতি আজিকালি জনপ্ৰিয় হৈছে।\nদেহৰ যিকোনো অংশত থকা টিউমাৰ ইয়াৰ দ্বাৰা চিকিৎসা কৰিব পাৰি। এই চিকিৎসা পদ্ধতি কেন্সাৰ চিকিৎসাৰ বাবে অতি কাৰ্যকৰী।\nকেমোথেৰাপিত কেন্সাৰ কোষবোৰ ধ্বংস কৰিবলৈ এন্টি কেন্সাৰ ঔষধ দিয়া হয়। ইয়াক ‘ছিষ্টেমিক থেৰাপি’ বুলি কোৱা হয়। ইয়াৰ কাৰণ হৈছে এই ঔষধবোৰ তেজৰ সোঁতৰ লগত মিহলি হৈ গৈ শৰীৰৰ বিভিন্ন অংশত থকা কেন্সাৰ কোষবোৰক ধ্বংস কৰে।


তোমালৈ মোৰ মনত পৰে… - কৰবী দত্ত - সাহিত্য ডট অৰ্গ\nতোমালৈ মোৰ মনত পৰে… – কৰবী দত্ত\nসন্ধিয়াৰ ছয়াময়া পোহৰ আঁতৰি আন্ধাৰ নামি অহাটো এতিয়াহে অনুভৱ কৰিলো। ইমান পৰে অকলে বাৰাণ্ডাখনত বহি আছিলো। পাহিয়ে ড্ৰয়িং ৰূমৰ লাইট এটা জ্বলাই দিলে হবলা! বাৰাণ্ডাখনো অলপ পোহৰ হ’ল। পৰ্দাখন গুচাই পাহিয়ে সমুখৰ মেজখনত চাহৰ ট্ৰেখন থ’লে। বিস্কুটৰ টেমাৰ ঢাকনিখন খুলি মোৰ ফালে আগবঢ়াই দি ক’লে – লোৱা। লগে লগে মোৰ মনত পৰিল – মায়াই এনেকৈ টেমাৰ পৰা বিস্কুট লৈ খালে বৰ বেয়া পাইছিল। পাহিয়ে আকৌ ক’লে- লোৱা দেউতা। আবেলি বিশেষ একো নবনালো। সোনকালে ভাতকেই খাই দিম দিয়া।\nএকো নোকোৱাকৈ বিস্কুট এখনেৰে চাহকাপ খালো। অলপপৰ বহি খালী কাপদুটা লৈ পাহি ভিতৰলৈ গ’ল।\nএইকেইদিন পাহিৰ বৰ কষ্ট হৈছে। পি এইছ ডিৰ শেষ পৰ্যায়ৰ কামখিনি সময়মতে শেষ কৰিবৰ বাবে আপ্ৰাণ চেষ্টা কৰিছে পাহিয়ে। এইসময়ত ঘৰখনৰ সমস্ত কাম-কাজ চম্ভালাটো বৰ সহজ নহয়। কিন্তু কৰিবলগাত পৰিছে তাই। মই বহু চেষ্টা কৰিও কোনো কামতে তাইক সহায় কৰিব পৰা নাই। পাকঘৰলৈ গ’লেও খেলিমেলি লাগে। কোনটো কাম আগতেই কৰিম, কোনটো পাছত; তাকে ভাবিয়েই বিমোৰত পৰো। পাহিয়ে মোক বুজি পায়। তাই কয়- তুমি নালাগেচোন, ময়েই ৰান্ধো। তুমি তাতকৈ বাতৰিটোকে চোৱাগৈ। কেতিয়াবা ৰাতিপুৱা ঘৰটো সাৰো বুলি ঝাড়ুডাল হাতত লৈ থিয় হৈ থাকো – কোনফালৰ পৰা আৰম্ভ কৰিম! ভাবিবলৈ লওঁতেই তাই দৌৰি আহে – তুমি থোৱাচোন! মই সাৰিম নহয়! মায়া আঁতৰি যোৱাৰে পৰা পাহিয়ে মোক আবৰি ৰাখিবলৈ চেষ্টা কৰিছে, কিন্তু মই নিজকে\nচম্ভালিবই পৰা নাই। মই জানো, পাহিয়েও পৰা নাই। দুয়ো ইটোৱে সিটোক লুকুৱাই চকুপানী টুকিছো। দিনত আমি দুয়োৱেই স্বাভাৱিক হৈ থকাৰ অভিনয় কৰিছো, ৰাতি নিজৰ নিজৰ বিছনাত পৰাৰ লগে লগেই উটি-ভাঁহি গৈছো চকুপানীৰ সাগৰত।\nঅথচ মাত্ৰ কেইদিনমানৰ আগলৈকে কথাবোৰ তেনেকুৱা নাছিল। দুবছৰ আগলৈকে, মায়াৰ অসুখ নোহোৱালৈকে পাহি অনবৰতে পঢ়া-শুনা, গান-বাজনাক লৈ ব‍্যস্ত আছিল। মই অফিচৰ লগতে সামাজিক কামবোৰত। আৰু আমাৰ সৰু সংসাৰখন আটোমটোকাৰিকৈ ৰাখিবলৈ অহৰ্নিশে চেষ্টা কৰি আছিল মায়াই।\nবিয়াৰ আগতে মায়াক মই মাথোঁ এদিনেই লগ পাইছিলো। মোমায়েকহঁতৰ চৰা ঘৰত তামোলৰ বঁটাখন লৈ মোৰ সমুখত লাজ লাজকৈ থিয় হৈ থকা ছোৱালীজনী দেখি মোৰো লাজেই লাগিছিল হবলা! এষাৰ কথাও মোৰ মুখৰ পৰা ওলোৱা নাছিল। মোৰ লগত যোৱা কন্দৰ্প ভিনদেৱেহে কিবা-কিবি দুই-এষাৰ কথা সুধিছিল। সৰুতে মাক-দেউতাকক হেৰুওৱা, মোমায়েকৰ ঘৰতে আটোলটোলকৈ ডাঙৰ-দীঘল হোৱা মায়াৰ চকুহালত কিবা যেন এক মায়া সনা আছিল! ঘৰলৈ আহি মাক কৈছিলো- ছোৱালী পছন্দ হৈছে। তাৰ ছমাহৰ ভিতৰতে আমাৰ বিয়াখন হৈ গৈছিল।\nমায়াৰ চকুহালেই যে কেৱল মায়াসনা আছিল তেনে নহয়। মনটোও আছিল মায়াভৰা।\nবিয়াৰ আগৰে পৰা শুনা শাহু-বোৱাৰীৰ নানা সঁচা-মিছা কাহিনীয়ে মোক শংকিত কৰিছিল কেতিয়াবা। নিচেই সৰুতে পিতা ঢুকোৱাৰ পাছত মায়ে আমাক বৰ কষ্টেৰে ডাঙৰ কৰিছিল। বিয়াৰ পিছত মা আৰু মায়াৰ সম্পৰ্কটো কেনেকুৱা হব তাক লৈ মোৰ মনত শংকা আছিল। কিন্তু এই ঘৰত ভৰি দিয়াৰ দিনৰে পৰা মা আৰু মায়াৰ মাজত গঢ় লৈ উঠা সম্পৰ্কটোৱে মোক নিশ্চিত কৰিছিল। মাৰ জীৱনৰ শেষৰ এঘাৰটা দিন হস্পিটালত থকা সময়ত মায়া অনবৰতে মাৰ লগত আছিল। মায়ে শেষৰ পানীঢোক মায়াৰ হাতেৰেই খাই, তাইৰ হাতখনত ধৰিয়েই শেষৰটো উশাহ লৈছিল। মা আঁতৰি যোৱাৰ পাছত এদিন ৰাতি টোপনিৰ পৰা সাৰ পাই মায়াই মালৈ মনত পেলাই হুকহুকাই কান্দিছিল।\nবৰ কোমল মনৰ আছিল মায়া। ওচৰ-চুবুৰীয়া, আত্মীয়-কুটুম সকলোৰে বৰ মৰমৰ আছিল। ভনীকেইজনীয়ে আপোন বায়েকৰ দৰেই ভাল পাইছিল, ভাগিনকেইটাই মনৰ কথা মামীয়েকৰ আগত খুলি কব পাৰিছিল। আমাৰ গাঁৱৰ ঘৰৰ পৰা সম্পৰ্কীয় কোনোবা আহিব লগা থাকিলে সদায় খবৰটো মইহে মায়াৰ পৰা পাইছিলো। অনবৰতে আলহীৰে ভৰি থকা আমাৰ ঘৰখনত মায়াই অসুবিধা পাইছে নেকি আঁৰ চকুৰে লক্ষ্য কৰি আলহীৰ লগত কথাত মচগুল হৈ হাঁহি-ধেমালি কৰি থকা মায়াৰ মুখত লাগি থকা সুখী সুখী ভাবটো দেখি মই আশ্বস্ত হৈছিলো।\nসৰু সৰু কথাতে সুখী হৈছিল মায়া। নতুনকৈ ৰোৱা গছ এজোপাৰ কুঁহিপাতবোৰ, সুগন্ধি ফুল একোপাহ, অচিন চৰাই একোটাৰ মাত, টিনপাতত পৰা বৰষুণজাকৰ শব্দ- মায়াক সুখী কৰিবলৈ এইবোৰেই আছিল যথেষ্ট। পাহিৰ জন্মৰ পাছত ডাক্তৰে মোক জনাইছিল- মায়া আৰু মাক হব নোৱাৰিব। মই কথাখিনি মায়াক কোৱাৰ আগতে বহু সময় ধৰি চিন্তা কৰিছিলো। মোৰ ভয় হৈছিল- মায়াই কিজানি মনত দুখ পাব। কিন্তু দুখী হোৱাৰ অৱকাশ তেতিয়া তেওঁৰ নাছিল। পাহিক লৈ বৰ সুখী আছিল মায়া।\nমায়াৰ পৰাই ময়ো শিকিছিলো সৰু সৰু কথাতে সুখী হবলৈ। পাহিয়ে প্ৰথমটো খোজ পেলোৱাৰ দিনা, তাই পাঁচটা লেটাৰ লৈ মেট্ৰিক পাছ কৰাৰ দিনা, পদাৰ্থ বিজ্ঞানত প্ৰথম শ্ৰেণীৰ প্ৰথম স্থান লৈ এম এছ ছি পাছ কৰাৰ দিনা ভাব হৈছিল- ময়েই পৃথিৱীৰ সবাতোকৈ সুখী মানুহজন। মায়াৰ হাতৰ পৰশত প্ৰাণ পাই উঠা আমাৰ আটোমটোকাৰি ঘৰখন, আগফালৰ ফুলনিখন, পাছফালৰ শাকনিডৰা- সকলোবোৰতেই যেন লুকাই আছিল সুখ আৰু আনন্দৰ অফুৰন্ত ভাণ্ডাৰ।\nসেই সুখৰ যৱনিকা পৰিল পাহিৰ এম এছ ছি পৰীক্ষাৰ ৰিজাল্ট দিয়াৰ এমাহমানৰ পাছতেই। ৰাতি শুবলৈ লৈ মায়াই “মোৰ কাষলতিৰ তলত এইটো টেমুনা নতুনকৈ হৈছে চোৱাচোন” বুলি তেনেই সাধাৰণকৈ কোৱা কথাষাৰ মই সাধাৰণভাৱে লব নোৱাৰিলো।\nযুঁজখন আৰম্ভ হ’ল তাৰ পাছৰ সপ্তাহৰ পৰাই। মুম্বাইলৈ অহা-যোৱা কৰাৰ সময়ত, অপাৰেচনৰ সময়ত, মায়াৰ প্ৰতিটো কেমোথেৰাপীৰ সময়ত, ৰেডিআ’থেৰাপীৰ প্ৰতিটো দিনত মই বিধ্বঃস্ত হৈ পৰিলো। মায়াইহে প্ৰতিবাৰে মোক সাহস যোগাই থাকিল।\nএই তয়াময়া যুঁজখন প্ৰায় এবছৰ চলাৰ পাছত নানা পৰীক্ষা-নিৰীক্ষা কৰি ডাক্টৰে এদিন জনালে- মায়াৰ শৰীৰৰ পৰা কেন্সাৰ আঁতৰি গৈছে। তেতিয়ালৈকে কেম’থেৰাপীৰ প্ৰতিক্ৰিয়াত মায়াৰ দীঘল, ঘন চুলিকোচা সম্পূৰ্ণকৈ সৰি গৈছে, ছালবোৰ সোঁতোৰা-সোঁতোৰ, সুন্দৰ চেহেৰাৰ মানুহজনীৰ হাড়ৰ মাজতহে কোনোমতেহে জীৱটো আছে। তথাপি ভগৱানক সেইদিনা অশেষ ধন্যবাদ জনাইছিলো মায়াক ওভোটাই দিয়া বাবে। সন্ধিয়ালৈ মুম্বাইৰ হস্পিটালখনৰ ওচৰতে থকা সাগৰৰ পাৰত বহিছিলোগৈ দুয়ো। মোৰ মনটো সেইদিনা বৰ মুকলি লাগিছিল। এসময়ত মোৰ হাতখন হাতৰ মুঠিত লৈ মায়াই কৈছিল – মই আজি ভাল, কাইলৈ হয়তো আকৌ অসুখটোৱে মোক আমনি কৰিব। হয়তো মই আকৌ যুঁজিব লাগিব। যুঁজখনত মই সদায় নিজিকিবও পাৰো। হাৰিলেই মই তোমাৰ পৰা দূৰলৈ যাব লাগিব। কিন্তু মই দূৰলৈহে যাম, একেবাৰে আঁতৰি নাযাও।” আৰু একো কবলৈ দিয়া নাছিলো মায়াক, হাতেৰে তেওঁৰ মুখখনত সোপা মাৰি ধৰিছিলো।\nমায়াই কোৱাৰ দৰেই হ’ল। মাত্ৰ ডেৰ বছৰৰ ভিতৰতে মায়াই আকৌ যুঁজ দিব লগা হ’ল। এইবাৰ মায়া হাৰিল। আজিৰ পৰা ডেৰ মাহ আগতে মায়া চিৰদিনৰ বাবে আঁতৰি গ’ল।\nতাৰ পাছৰে পৰা পাহি আৰু মোৰ জীৱনো সলনি হ’ল। মায়াহীন পৃথিৱীখন আমাৰ বাবে অসহনীয় হৈ পৰিল। অথচ ইজনে-সিজনক সেই অসহনীয় বেথাৰ বুজ নিদিয়াকৈ অভিনয় কৰি থাকিব লগা হ’ল!\nচকুহাল সেমেকি উঠিল। বাওঁহাতখনেৰে সোঁহাতৰ অনামিকা আঙুলিটো চুই চালো। সোঁহাতৰ এই আঙুলিটোৰেই মই শেষবাৰৰ বাবে মায়াৰ কপালত আঁকি দিছিলো ৰঙা সেন্দূৰৰ ফোটটো। চোতালতে শুৱাই থোৱা মায়াৰ চেঁচা কপালখন চুই ফোঁটটো দিওঁতে মই চকুলো ৰখাব পৰা নাছিলো, বৰ কষ্ট হৈছিল মায়াৰ মুখখনৰ ফালে চাই। আজি এতিয়াও হাতখন, আঙুলিটো চুই মায়াৰ সেই শীতল স্পৰ্শ যেন অনুভৱ কৰিলো। লগে লগে বুকুখনে হাঁহাকাৰ কৰি যেন কৈ উঠিল-মায়া নাই, মায়া নাই…\nসেমেকা দুচকুৰে দূৰণিৰ আকাশখনলৈ চাই পঠিয়ালো। দূৰৰ আকাশৰ তৰাবোৰৰ মাজৰ এটা তৰা হৈ আছেগৈ নেকি মোৰ মায়া? জোনটো ওলাইছে, তৰাবোৰ ভালকৈ নমনি। চকীখনৰ পৰা উঠি এখোজ দুখোজকৈ গৈ চোতালত ভৰি দিলো। পদূলিৰ কাষতে মায়াই ৰোৱা শেৱালিজোপা ফুলিছে। দীঘলকৈ উশাহ এটা ল’লো। বুকুখন ভৰি পৰিল মোৰ। আৰু ঠিক সেই সময়তে অতি কাকতালীয়ভাৱে কাষৰ এঘৰৰ পৰা বাজি আহিল গানটো – তোমালৈ মোৰ মনত পৰে, যেতিয়া বকুল-শেৱালি সৰে, দূবৰি দলিছা উপচি পৰে….সঁচাকৈয়ে, মায়ালৈ বৰকৈ মনত পৰিছে আজি…\nহঠাতে মুম্বাইৰ সেই আবেলিটোলৈ মনত পৰি গ’ল। মায়াই যে কৈছিল -মই দূৰলৈহে যাম, একেবাৰে নোহোৱা হৈ নাযাও…।\nহয়তো, কিদৰে নোহোৱা হৈ যাব মায়া? সৌ শেৱালি জোপাত, গেটত বগাই থকা মাধৱীলতা জোপাত, বাৰাণ্ডা চকীকেইখনৰ কুচন কভাৰ কেইটাত, ড্ৰয়িং ৰূমৰ দেৱালৰ পেইণ্টিংখনত, গোঁসাই থাপনাৰ পুথিখনত, পাহিৰ গভীৰ চকুহালত…আৰু মোৰ মনৰ ভিতৰত! সকলোতেইতো আছে মায়া! বুকুখন এক অদ্ভুত প্ৰশান্তিত ভৰি পৰিল মোৰ। এই অলপ আগৰ মায়াবিহীন পৃথিৱীখন সুন্দৰ, মায়াময় হৈ মোৰ চকুত ধৰা দিলে।\nদূৰৈত বাজি থকা গানটো গুণগুণাই ঘৰৰ ভিতৰলৈ সোমাই গ’লো। ডাইনিং টেবুলত বহি পঢ়ি থকা পাহিৰ ফালে চাই হাঁহি মাৰি ক’লো – তই পঢ়। আজি ভাত মই ৰান্ধিম- লগত ৰহৰ দাইল আৰু আলু ভাজি।\nলিখি থকাৰ পৰা মূৰ দাঙি অবাক হৈ পাহিয়ে মোৰ ফালে চালে। তাই জানে – মায়াই ৰহৰ দাইল আৰু আলু ভাজি বৰ ভাল পায়।\n(লেখিকাৰ টোকা: মৰণেই শেষ জানো জীৱনৰ?\nসদ‍্যপ্ৰয়াত প্ৰিয় নাৰী এগৰাকীৰ স্মৃতিত এই গল্পটো উৎসৰ্গা কৰিলো। )\n← একাকী কথকতা – যামিনী গগৈ\nআত্ম প্ৰেম – পপী কলিতা →\nvery nice short story u have written


প্ৰেম আৰু ট্ৰেজেডী": এটি 'ছিৰিয়াছ' আলোচনা (দিগন্ত কুমাৰ ভট্টাচাৰ্য) - সাহিত্য ডট অৰ্গ\nদুদিনমান আগতে কলেজৰ জু’নিয়ৰ এজনলৈ ফোন কৰিলোঁ। খবৰ সোধাৰ লগে লগে ক’লে,’দাদা, নক’ব আৰু! বিৰাট ট্ৰেজেডী। আজি আমাৰ তিনিবছৰীয়া প্ৰেমক গচকি-মোহাৰি তাই গুচি গ’ল।’\nমই সুধিলোঁ, ‘তোৰ ট্ৰেজেডীৰ ভাগটো বা কি!’\n‘ট্ৰেজেডীৰ আকৌ কি ভাগ-বিভাগ থাকে হে? ট্ৰেজেডী ট্ৰেজেডীয়েই, চব একেই’।\n‘ধেই…তই মোৰ প্ৰেম ট্ৰেজেডী পুৰাণখন পঢ়া নাই হ’বলা? ৰ, ৰ..মই বুজাই দিওঁ তোক….’- প্ৰেম-ট্ৰেজেডীৰ বিভিন্ন ভাগৰ ওপৰত মই আৰম্ভ কৰিলোঁ এক ছিৰিয়াছ পৰ্যালোচনা:\nক) ল’ৰা এজনে দেখিলে ছোৱালী এজনীক। প্ৰথম দৃষ্টিতে প্ৰেম। আগ-পিছ নাভাবি ল’ৰাই শীঘ্ৰেই জনালে মনৰ কথা। ছোৱালীয়ে ভাবিলে-‘এইজন বা আকৌ কোন? এই ব্ৰহ্মাণ্ডত ইয়াক আগতে দেখা মনত নপৰেচোন’। তাইৰ এটা শব্দৰ উত্তৰ-‘না’ বা ‘নো’। ৰাতি বটল সাবতি ল’ৰা ৰূপান্তৰ হয় গায়কলৈ ‘অচ্ছা ছিলা দিয়া তুনে মেৰে প্যাৰ কা..’। প্ৰেমৰ এইবিধ ট্ৰেজেডী জেলেপীৰ পাকৰ দৰে ক’মপ্লেক্স নহয়, একেবাৰে অজটিল। সেয়েহে ইয়াৰ নাম ‘স্পষ্ট বা ডাইৰেক্ট ট্ৰেজেডী’।\nখ) ল’ৰা-ছোৱালীৰ প্ৰেম চলি আছে। কিন্তু ল’ৰাজনৰ মাজে মাজে ভাব হয়, সিহঁতৰ প্ৰেম মজবুট নহয়। সৰু ল’ৰা-ছোৱালীৰ গাখীৰ কোৱা আগ দাঁতকেইটা সৰাৰ আগমূহুৰ্তত যেনেকৈ ‘এই পৰিব এই পৰিব’কৈ লৰি থাকে, সিহঁতৰ প্ৰেমৰ সাঁকোখনো যেন কঁপি থাকে অহৰহ। কেতিয়া ভাগি পৰে ঠিক নাই। ৰাতি সপোনতো চিঞৰি চিঞৰি ল’ৰাই গায়-‘কঁপি উঠে কিয় আজি তাজমহল!’। এইবিধ ট্ৰেজেডীৰ নাম হ’ল ‘কম্পিত ট্ৰেজেডী’।\nগ) ছোৱালী এজনীৰ প্ৰেমৰ সাগৰত পৰি হাবুডুবু খাইছে ল’ৰাজন। ছোৱালীজনীক এই ক’ম এই ক’ম বুলি ভাবি থাকোঁতেই হঠাতে চিলনীয়ে মাছ থপিয়াই নিয়াদি নিলে নহয় আন এজনে নিজৰ কৰি। এতিয়া যেতিয়াই ছোৱালীজনীক দেখে ল’ৰাজনে, চকুৰে ওলাই চকুলোৰ বান, মুখেৰে ওলাই গান -‘হম তুমচে না কুছ কেহ পায়ে, তুম হমচে না কুছ কেহ পায়ে’। নতুন এজনী ল’ৰাজনৰ জীৱনলৈ নহালৈকে এইবিধ ট্ৰেজেডী এনেকৈয়ে চলি থাকে বাবে ইয়াৰ নাম দিয়া হৈছে-‘চলন্ত বা ৰানিং ট্ৰেজেডী’।\nঘ) ল’ৰাৰ ফালৰপৰা দিয়া হৈ গৈছে প্ৰ’পোজেল। ছোৱালীৰ কোনো উত্তৰ নাই। হা, না একো কোৱা নাই। ছাৰ্টৰ ওপৰৰ পকেটত ভাইব্ৰেচন মোডত মোবাইল ফোনটো ৰাখিলে ফোন আহিলে বুকুখনত যেনেকুৱা হম হম অনুভৱ হয়, ঠিক তেনেকৈ ল’ৰাজনে ছোৱালীজনীক যেতিয়াই দেখে একেই ধৰণৰ অনুভৱ হয় বাবে এইবিধ ট্ৰেজেডীৰ নাম দিয়া হৈছে-‘হম হম ট্ৰেজেডী’। ছোৱালীয়ে ‘নো’ কোৱাৰ লগে লগে এই অনুভৱটো যেন ৰিং মোডলৈ আহি বজাই দিয়ে গান -‘তেৰে গঁলিয়ো মে না ৰখেংগে কদম আজ কে বাদ…’।\nঙ) ল’ৰাজন এজনীৰ প্ৰেমত পাগল। শয়নে-সপোনে তাৰ দুচকুত মাত্ৰ ছোৱালীজনীৰ ছবি। কিন্তু সি এশ শতাংশ কনফিডেন্ট যে তাৰ প্ৰেম তাতেই শেষ, মাউন্ট এভাৰেষ্ট বগাই কপৌ ফুল আনিলেও তাৰ প্ৰেম সফল নহয়। ল’ৰাজনে কাকো নকয় মনৰ কথা, নিজৰ ট্ৰেজেডীৰ নৈত নিজেই স্নান কৰে দৈনিক পুৱা-গধুলি। ৰাতি ৰাতি ‘তুমি থাকা আঁতৰি, মই থাকো উচুপি..’জাতীয় কবিতা লিখে ঘন্টাত দহ-বাৰটা! এই ট্ৰেজেডীবিধৰ নাম হ’ল ‘নি:শব্দ বা ছাইলেন্ট ট্ৰেজেডী’।\nএনেতে ফোনটোৰ আনটো ফালৰ পৰা সি মাত দিলে, ‘দাদা, শেষৰটো কি ক’লে? বুজা নাই’।\n‘ধেৎতেৰি, কি বুজিবলৈ আছে? ৰ, উদাহৰণ এটা দিওঁ, যেনে: মই আৰু আমাৰ ‘বিজলী’ অনুষ্কা শৰ্মা। দিনে-ৰাতি অকল তাইৰ কথাই মোৰ মনলৈ আহে, মানে তাইৰ প্ৰেমত মই পাগল। তায়ো বামুণ, ময়ো বামুণ। ৰাশি-গণ সকলো মিলে।…কিন্তু মই জানোঁ, এইবোৰ একো লাভ নাই…’।\n‘বুজিছোঁ দাদা, ফোনটো ৰাখোঁ দিয়ক। আজি মানে মোৰ ট্ৰেজেডী উদযাপন কৰিবলৈ লগৰকেইটাই দুটা ‘ফুল’ আৰু গাহৰি আনিছে। যাওঁ, সিহঁত ৰৈ আছে। মোৰ ট্ৰেজেডীটো কোনটো বিভাগত পৰিব, কম আপোনাক ভাবি…।’\nসিদিনাৰ পিছত সি ফোন কৰা নাই। এতিয়াও চাগে সি তাৰ ট্ৰেজেডীৰ বিভাগটোৰ বিষয়ে ভাবাতেই ব্যস্ত!!


জীৱন্ত দলিলৰ ৰূপত সংবিধান Class 11 Political Science Chapter9Assamese\nবিষয় ৰাজনীতি বিজ্ঞান\nপাঠৰ নাম জীৱন্ত দলিলৰ ৰূপত সংবিধান\nশ্ৰেণী একাদশ শ্ৰেণী\nগােট ক – শাখা\nপাঠৰ নং অধ্যায় ৯\nপাঠ্যক্ৰম অসম মাধ্যমিক শিক্ষা পৰিষদৰ (AHSEC)\nজীৱন্ত দলিলৰ ৰূপত সংবিধান Class 11\nঅতি চমু প্রশ্নোত্তৰ (প্রত্যেকটোৰ মূল্যাংক – ১)\n১। সংবিধানৰ কোনেটো অনুচ্ছেদত সংবিধান সংশােধনী প্রক্রিয়াৰ বিষয়ে উল্লেখ আছে?\nউত্তৰঃ ৩৬৮ নং অনুচ্ছেদত।\n২। ভাৰতীয় সংবিধান সংশােধন পদ্ধতি কেইটা?\nউত্তৰ : তিনিটা।\n৩। সংবিধান সংশােধন কৰি ৰাজ্য এখনৰ সীমা বা নাম পৰিৱৰ্তন কৰিব পাৰিনে?\nউত্তৰ : পাৰি।\n৪। ভাৰতীয় সংবিধানৰ কোনটো সংশোধনীত মৌলিক কর্তব্যসমূহ সন্নিবিষ্ট কৰা হৈছে?\nউত্তৰ : ৪২ তম সংশােধনীত।\n৫। ভাৰতীয় সংবিধান সংশােধনী প্রক্রিয়াত জনসাধাৰণে অংশ গ্রহণ কৰিব পাৰে নে ?\nউত্তৰ : নোৱাৰে।\n৬। ভাৰতীয় সংবিধান সংশােধনৰ নমনীয় পদ্ধতিটো উল্লেখ কৰা।\nউত্তৰ: সংসদৰ উভয় সদনৰ সাধাৰণ সংখ্যাগৰিষ্ঠ ভােটৰ সমৰ্থনত সংবিধানৰ কিছুমান অনুচ্ছেদ সংশােধন কৰিব পাৰি।\n৭। সংবিধানৰ কোনটো অনুসূচীত অসমীয়াক এটা ভাষাৰ স্বীকৃতি দিয়া হৈছে?\nউত্তৰ: অষ্টম অনুসুচীত।\n৮। ভাৰতৰ সংবিধানৰ কোনটো অধ্যায় সংবিধান সংশােধনী প্রণালীৰ বিষয়ে উল্লেখ আছে?\nউত্তৰ: ২০ নং অধ্যায়।\n৯। সংবিধানৰ কোন সংশােধনীত চিকিমক ভাৰতৰ লগত সংযােগ কৰা হয় ?\nউত্তৰ: ৩৫ তম সংশােধনীত।\n১০। মূল গাঁথনি তত্বটো প্রথমে কোনটো গােচৰত উত্থাপিত হৈছিল ?\nউত্তৰ: কেশৱানন্দ ভাৰতী গােচৰত।\n১১। ভাৰতৰ সংবিধানৰ প্ৰস্তাৱনাত সমাজবাদী’ আৰু ধৰ্মনিৰপেক্ষতা’ শব্দ দুটা কি মানতম সংশােধনীত যােগ কৰা হয়?\nউত্তৰ: ৪২ তম।\n১২। কিমান তম সংবিধান সংশােধনীত পঞ্চায়তীৰাজ অনুষ্ঠানসমূহক সাংবিধানিক মর্যদা দিয়া হৈছে।\nউত্তৰ: ৭৩ তম।\n১৩। সাধাৰণ আইন প্রণয়ন প্রক্রিয়াৰে সংশােধন কৰিব পৰা এটা বিষয় উল্লেখ কৰা।\nউত্তৰ : নতুন ৰাজ্যৰ সৃষ্টি আৰু পুনৰ গঠন।\n১৪। ভাৰতৰ সংবিধান কোন চনত প্রথমে সংশােধন কৰা হয় ?\nউত্তৰ : ১৯৫১ চনত।\nClass 11 Political Science Chapter9Assamese\nচমু প্রশ্নোত্তৰ: (প্রত্যেকটোৰ মূল্যাংক – ২)\nSee also সামাজিক ন্যায় Class 11 Political Science Chapter 14 Assamese Medium\n১। সংবিধানৰ সংজ্ঞা দিয়া।\nউত্তৰ: সংবিধানৰ সংজ্ঞা বিভিন্ন পণ্ডিতে বিভিন্ন ধৰণে আগবঢ়াইছে যদিও লর্ড ব্রাইচ নামৰ পণ্ডিতে সংবিধানৰ এক সন্তোষজনক সংজ্ঞা আগবঢ়াইছে এইদৰে—–\nসংবিধান হ’ল কিছুমান আইন আৰু প্ৰথাৰ সমষ্টি যিবােৰৰ অধীনত ৰাষ্ট্রৰ জীৱন পৰিচালিত হয়।\n২। সংবিধানক কিয় ‘জীৱন্ত দলিল’ বুলি কিয় কোৱা হয়?\nউত্তৰ: সংবিধান হ’ল গতিশীল; ই স্থবিৰ নহয়। সময়ৰ পৰিৱর্তনে সংবিধানৰ বিধি-বিধানৰ ক্ষেত্ৰত পৰিৱৰ্তন আনে। পৰিৱৰ্তিত পৰিস্থিতিৰ লগত খাপ খুৱাই চলিবৰ বাবে প্রত্যেক দেশৰ সংবিধান সংশােধন কৰিব লগা হয়। সংশােধনীয়ে সংবিধানক গতিশীল ৰূপ দান কৰে। সেয়ে সংবিধানক ‘জীৱন্ত দলিল’ আখ্যা দিয়া হয়।\n২। সংবিধান পুনৰীক্ষণ আয়ােগ কেতিয়া গঠন কৰা হৈছিল? এই আয়ােগৰ সভাপতি কোন আছিল? আয়ােগে সংবিধানখন সলনি কৰাৰ পৰামর্শ দিছিলনে?\nউত্তৰ: সংবিধান পুণৰীক্ষণ আয়ােগ গঠন কৰা হৈছিল ২০০০ চনত। ইয়াৰ সভাপতি আছিল উচ্চতম ন্যায়ালয়ৰ অৱসৰপ্ৰাপ্ত ন্যায়াধীশ ভেঙ্কটলায়া। এই আয়ােগে সংবিধানখন সলনি কৰাৰ পৰামর্শ দিয়া নাছিল। এই আয়ােগে মত প্রকাশ কৰিছিল যে সংবিধানৰ এটা মূল গাঁথনি আছেআৰু এইমূল গাঁথনি সলনি কৰাৰ প্রয়ােজন নাই।\nগ. চমু প্রশ্নোত্তৰ: (প্রত্যেকটোৰ মূল্যাংক ৪)\n১। ভাৰতৰ সংবিধান সংশোধন পদ্ধতি সমালােচনা বা চাৰিটা ত্রুটি লিখা।\nউত্তৰ : ভাৰতৰ সংবিধান সংশােধন পদ্ধতি তলত দিয়া ধৰণে সমালােচনা কৰিব পাৰি।\n(ক) ভাৰতৰ সংবিধান সংশােধন পদ্ধতি একক নহয়। সেয়ে কিছুমান বিষয় সংশােধন কৰােতে যথেষ্ট সমস্যাৰ সৃষ্টি হয় বুলি সমালােচকসকলে মত প্রকাশ\n(খ) সংবিধান সংশােধনৰ ক্ষেত্ৰত ৰাজ্যিক আইন সভাৰ গুৰুত্ব কম বাবে সংবিধান সংশােধনী একপক্ষীয় হােৱাৰ ভয় থাকে।\n(গ) সংবিধান সংশােধনৰ ক্ষমতা কেন্দ্রীয় সংসদ হাতত ন্যাস্ত হৈ থাকে বাবে ইৰাষ্ট্ৰৰ এককেন্দ্রিক বৈশিষ্ট্য দাঙি ধৰে।\n(ঘ) কেন্দ্রীয় সংসদক জনসাধাৰণৰ মৌলিক অধিকাৰবােৰ সংশােধন কৰাৰ ক্ষমতা দিয়াটোও সংবিধান সংশােধন পদ্ধতিৰ এক দোষ বুলি ক’ব পাৰি।\nঘ. ৰচনাধর্মী প্রশ্নোত্তৰঃ (প্রত্যেকটোৰ মূল্যাংক – ৬)\nSee also অধিকাৰ Class 11 Political Science Chapter 15 Question Answer In Assamese Medium\n১। ভাৰতীয় সংবিধান সংশােধনী পদ্ধতি আলােচনা কৰা।\nউত্তৰ : ভাৰতীয় সংবিধানৰ ৩৬৮ নং অনুচ্ছেদত সংবিধান সংশােধনৰ তিনিটা পদ্ধতিৰ বিষয়ে উল্লেখ কৰা হৈছে। সেই পদ্ধতি কেইটা হ’ল\n(১) নমনীয় পদ্ধতি : এই পদ্ধতি অনুসৰিসংবিধানৰ কিছুমান অনুচ্ছেদ সাধাৰণ আইন প্রণয়ন প্রক্রিয়াৰে, সংশােধন কৰিব পাৰি। সংসদৰ উভয় সদনৰ\nসংখ্যাগৰিষ্ঠ সদস্যৰ সমৰ্থনত সাধাৰণতে নতুন ৰাজ্যৰ সৃষ্টি কৰা, ৰাজ্যৰ সীমা পৰিৱৰ্তন কৰা, ৰাজ্যৰ বিধান। সভাৰ উচ্চ সদন সৃষ্টি কৰা বা বিলােপ সাধন কৰা,নাগৰিত্বৰ বিষয়, সংসদ সদস্যসকলৰ অধিকাৰ,ন্যায়ালয়ৰ ন্যায়াধীশসকলৰ দৰ্মহা আদি বিষয়সমূহ সংশােধন কবি পাৰি।\n(২) মিশ্র পদ্ধতি : এইপদ্ধতিত সংবিধানৰ কিছুমান অনুচ্ছেদক সংশােধন কৰিবলৈ হ’লে সংসদৰ প্রত্যেক সদনৰ মুঠ সদস্যৰ দুই-তৃতীয়াংশ সদস্যৰ সমর্থন প্রয়ােজন। ভাৰতীয় সংবিধানৰ তৃতীয় আৰু চতুর্থ অধ্যায়ত উল্লেখিত বিষয়বােৰ, যেনে ৰাষ্ট্রপতি নির্বাচন, কেন্দ্র আৰু ৰাজ্যৰ মাজত ক্ষমতা বিতৰণ, সংসদত ৰাজ্যসমূহৰ প্রতিনিধিত্ব আদি এই পদ্ধতিৰে সংশােধন কৰা হয়।\n(৩) দৃঢ় পদ্ধতি : এই পদ্ধতি অনুসৰি সংবিধানৰ কিছুমান বিষয় সংসদৰ প্রত্যেক সদনৰ মুঠ সদস্যৰ অধিকাংশ আৰু উপস্থিত ভােট প্রদানকাৰী সদস্যৰ দুই তৃতীয়াংশ ভােটৰ দ্বাৰা সংশােধন কৰিব পাৰি। যেনে মৌলিক অধিকাৰ, নির্দেশাত্মক নীতি আদি। ভাৰতীয় সংবিধান সংশােধনৰ প্ৰস্তাৱ অকল কেন্দ্রীয় সংসদে উত্থাপন কৰিব পাৰে। ৰাজ্যসমূহৰ এই ক্ষমতা নাই। সংবিধান সংশােধনীৰ যিকোনাে বিধেয়কত ৰাষ্ট্ৰপতিৰ অনুমােদন প্রয়ােজন।\nCategories একাদশ শ্ৰেণীৰ ৰাজনীতি বিজ্ঞান


অসমীয়াৰ সুখ দুখঃ ৬আগষ্ট ২০১৩ মংগলবাৰ - অসমীয়াৰ সুখ-দুখ\nHome Unlabelled অসমীয়াৰ সুখ দুখঃ ৬আগষ্ট ২০১৩ মংগলবাৰ\n২. জুতি লগা আখলতঃ চিকেন মম’ৰ ৰেছিপি\nআখলৰ দিহাঃ শৰ্মিষ্ঠা চক্ৰৱৰ্তী\n৩. লোকেল গুজৱ.কমতঃ অসমৰ নতুন নতুন অভিলেখ\n৪. ডাঃ ভূপেন শইকীয়াৰ কলমত\nপ্ৰেৰণাময়ঃ প্ৰৱাসী অসমীয়াৰ সাফল্যৰ বতৰা\n৫. মিচা ক’লে কি ডাল হবঃ হাস্য ব্যংগতঃ জীৱনৰ নতুন লক্ষ্য\nআন আন শেহতীয়া সমলৰ তালিকাঃ\nঅতি প্ৰাংসগিক লেখাৰ পুনঃ পোষ্টঃ\n১. পলকতে সুখ দুখৰ বতৰা২. কথাছবিঃ দৰ্শকৰ অনুভৱ\nদীপা দেৱীৰ কলমতঃ ভাগ মিল্খা ভাগ\n৩. প্ৰাসংগিকঃ ডাঃ ভূপেন্দ্ৰ শইকীয়াৰ কলমত\nঅসমৰ সাময়িক পৰিস্থিতিৰ ওপৰত প্ৰবাসী অসমীয়াৰ অনুভৱ\n৪. জুতি লগা আখলতঃ মনালী চি. দত্তৰ\n৫. জুতি লগা আখলতঃ মনালী ভৰদ্বাজৰ\n৬. সম্পাদকলৈ চিঠিঃ ডঃ বুলজিৎ বুঢ়াগোহাঁইৰ কলমত\n৭. অনুভৱৰ পৃথিৱীঃ অৰূপজ্যোতি সন্দিকৈ\nঅসম আমাৰ ৰূপহী গুণৰো নাই শেষ ভাৰতৰে পূৰ্ব দিশৰ সূৰ্য্য উঠা দেশ......


লালন - অসমীয়া ৱিকিপিডিয়া\nসাই, সন্ত, শাহ, শাহজী\n১৭ অক্টোবৰ ১৭৭৪\nঝিনাইদহ, বেংগল প্ৰেচিডেঞ্চি, ব্ৰিটিছ ভাৰত (বৰ্তমানৰ বাংলাদেশত)\n১৭ অক্টোবৰ, ১৮৯০\nচেউৰিয়া, কুষ্টিয়া, বেংগল প্ৰেচিডেঞ্চি, ব্ৰিটিছ ভাৰত (বৰ্তমানৰ বাংলাদেশত)\nচেউৰিয়া, কুষ্টিয়া, বাংলাদেশ\nলালন (ইংৰাজী: Lalon, ১৭ অক্টোবৰ ১৭৭৪- ১৭ অক্টোবৰ ১৮৯০) বৰ্তমান বাংলাদেশৰ কুষ্টিয়াৰ এগৰাকী প্ৰখ্যাত বঙালী দাৰ্শনিক, লেখক, বাউল সন্ত, ৰহস্যবাদী, গীতিকাৰ, সমাজ-সংস্কাৰক আৰু চিন্তাবিদ আছিল। ফকিৰ লালন শাহ , লালন শাহ বা লালন ফকিৰ নামেৰেও জনাজাত লালনক বঙালী সংস্কতিৰ প্ৰতীক ৰূপে গণ্য কৰা হয়। যদিও তেওঁ সকলো জাতি আৰু পন্থৰ বিভেদক নস্যাৎ কৰিছিল, তেওঁৰ কৰ্মৰাজি আৰু চিন্তাৰ দ্বাৰা ৰবীন্দ্ৰনাথ ঠাকুৰ, কাজী নজৰুল ইছলাম, এলেন গিঞ্চবাৰ্গ বহুতো কবি, সামাজিক আৰু ধৰ্মীয় চিন্তাবিদ অনুপ্ৰাণিত আৰু প্ৰভাৱিত হৈছিল।\nতেওঁ ধৰ্মীয় সহিষ্ণুতাৰ প্ৰতীক হিচাপে ব্যাপকভাৱে স্বীকৃত হৈছিল। তেওঁৰ জীৱনকালত আৰু মৃত্যুৰ পিছত বহুতে তেওঁক ধৰ্মবিৰোধী বুলিও অভিযুক্ত কৰিছিল। লালনে তেওঁৰ গীতত এনে এখন সমাজৰ কল্পনা কৰিছিল য'ত সকলো ধৰ্ম আৰু বিশ্বাসৰ লোকসকলে সম্প্ৰীতিৰে বাস কৰিব।\nলালনে কুষ্টিয়া ৰেল ষ্টেচনৰ পৰা প্ৰায় ২ কিলোমিটাৰ দূৰত চেউৰিয়াত আখৰা এটা প্ৰতিষ্ঠা কৰিছিল, যাক লালন আখৰা বুলি জনা যায়। তেওঁৰ শিষ্যসকল বেছিভাগ বাংলাদেশ আৰু পশ্চিম বংগত বাস কৰে। প্ৰতি বছৰে তেওঁৰ মৃত্যু-বাৰ্ষিকী উপলক্ষে হাজাৰ হাজাৰ শিষ্য আৰু অনুগামী লালন আখৰাত একত্ৰিত হয় আৰু তিনিদিন ধৰি তেওঁৰ গীত আৰু দৰ্শন আলোচনাৰ জৰিয়তে তেওঁক শ্ৰদ্ধাঞ্জলি জ্ঞাপন কৰে।\n২০০৪ চনত বিবিচিয়ে চলোৱা সৰ্বকালৰ শ্ৰেষ্ঠ বঙালীৰ জৰীপত লালন ১২নং স্থানত আছিল।\nলালনৰ প্ৰাৰম্ভিক জীৱনৰ বিষয়ে জানিবলৈ মাত্ৰ কেইটামানহে নিৰ্ভৰযোগ্য উৎস আছে; কিয়নো তেওঁ নিজক অতীতৰ বিষযে প্ৰকাশ কৰাত কৃপণালী কৰিছিল। তেওঁ হিন্দু নে মুছলমান পৰিয়ালত জন্মগ্ৰহণ কৰিছিল সেইবিষয়ে জনা নাযায়। লালনৰ কোনো আনুষ্ঠানিক শিক্ষা নাছিল।\nএটা বিৱৰণত কোৱা হৈছে যে লালনে গাঁৱৰ আন সকলৰ সৈতে জগন্নাথৰ মন্দিৰলৈ তীৰ্থযাত্ৰাত যোৱাৰ সময়ত তেওঁ বৰআই ৰোগত আক্ৰান্ত হৈছিল আৰু তেওঁৰ সঙ্গীসকলে কালিগংগা নদীৰ পাৰত এৰি থৈ গৈছিল। মুছলমান জনবসতিপূৰ্ণ গাওঁ চেউৰিয়াৰ তাঁতী সম্প্ৰদায়ৰ এহাল দম্পত্তি মলম শাহ আৰু মতিজানে লালনক পাই তেওঁলোকৰ ঘৰলৈ লৈ যায়। লালন সুস্থ হ’ল, কিন্তু এই ৰোগত তেওঁৰ চকু এটা নষ্ট হ’ল। দম্পত্তিহালে তেওঁক বাস কৰিবলৈ মাটি দিয়ে। তেওঁ এটা সংগীত-মণ্ডলী প্ৰতিষ্ঠা কৰে আৰু সেই গাঁৱৰ এজন সংগীতজ্ঞ চিৰাজ সাইৰ দ্বাৰা অনুপ্ৰাণিত হৈ গীত ৰচনা আৰু পৰিৱেশন কৰিবলৈ লয়। গৱেষকসকলে পৰ্যবেক্ষণ কৰে যে লালন সমসাময়িক সমাজ সংস্কাৰকসকলৰ এজন কঙাল হৰিনাথৰ ঘনিষ্ঠ বন্ধু আছিল আৰু হৰিনাথ আছিল লালনৰ শিষ্য।\nতেওঁ কুষ্টিয়াৰ ঠাকুৰসকলৰ জমিদাৰীত বাস কৰিছিল আৰু ঠাকুৰ পৰিয়াললৈ তেওঁৰ আহযাহ আছিল। কোৱা হয় যে ১৮৮৯ চনত জমিদাৰ জ্যোতিৰিন্দ্ৰনাথ ঠাকুৰে পদ্মা নদীৰ ওপৰত থকা তেওঁৰ হাউচবোটত লালনৰ একমাত্ৰ প্ৰতিকৃতিখন অংকণ কৰিছিল। ১৮৯০ চনৰ ১৭ অক্টোবৰত ১১৮ বছৰ বয়সত চেউৰিয়াত তেওঁৰ মৃত্যু হয়। তেওঁৰ মৃত্যুৰ প্ৰথম বাতৰিটো কঙাল হৰিনাথৰ দ্বাৰা পৰিচালিত কাকত- গ্ৰাম বাৰ্তা প্ৰকাশিকাত প্ৰকাশ হৈছিল। লালনক তেওঁ বাস কৰা আখৰাৰ সোঁমাজত সমাধিস্থ কৰা হৈছিল।\nলালন ধৰ্মীয় মতভেদৰ বিৰুদ্ধে অৱস্থান কৰিছিল। তেওঁৰ বহুতো গীত সেই ৰাজনীতিৰ প্ৰতি বিদ্ৰূপ আছিল, যি ৰাজনীতিয়ে সাম্প্ৰদায়িক বিভেদ আৰু হিংসাৰ সৃষ্টি কৰে। আনকি তেওঁ ভাৰতীয় উপমহাদেশৰ ঔপনিৱেশিক বিৰোধী জাতীয়তাবাদী আন্দোলনৰ শীৰ্ষৰ জাতীয়তাবাদকো প্ৰত্যাখ্যান কৰিছিল। তেওঁ শ্ৰেণী বা বৰ্ণ, খণ্ডিত, শ্ৰেণীবদ্ধ সমাজত বিশ্বাস কৰা নাছিল আৰু বৰ্ণবাদৰ বিৰুদ্ধে স্থিতি লৈছিল। লালন "ৰহস্যবাদ" বা "আধ্যাত্মিকতা"ৰ সৈতেও খাপ নাখায়, যিয়ে আত্মাৰ সন্ধানত সকলো জাগতিক বিষয়ক অস্বীকাৰ কৰে। তেওঁ উপ-মহাদেশীয় ভক্তি আৰু চুফীবাদৰ সামাজিক ৰূপান্তৰকাৰীৰ ভূমিকা গ্ৰহণ কৰিছিল। জীৱনক গভীৰভাবে উপলব্ধি কৰিবলৈ বৌদ্ধিক আৰু আৱেগিক অৱস্থাৰ পৰিবৰ্তনত তেওঁ সংগীতৰ শক্তিত বিশ্বাস কৰিছিল।\nতেওঁৰ গীতৰ পাঠ্যত ভাৰতীয় উপমহাদেশৰ, বিশেষকৈ নেপাল, বংগ আৰু গাঙ্গেয় উপত্যাকাৰ তান্ত্ৰিক পৰম্পৰাৰ প্ৰভাৱ দেখা যায়। তেওঁ হিন্দু, জৈন, বৌদ্ধ আৰু ইছলামীয় পৰম্পৰাৰ পৰা আহৰিত বিভিন্ন দাৰ্শনিক চিন্তাক সাৰসংগ্ৰহবাদ বা সংমিশ্ৰণবাদৰ প্ৰভাৱধীন নোহোৱাকৈ এক সুসংগত প্ৰবচনৰ পৰ্যায়লৈ বিকশিত কৰিছিল। জাতি, পন্থ আৰু ধৰ্মীয় বিভেদৰ বিৰুদ্ধে চৈতন্যই আৰম্ভ কৰা সামাজিক আন্দোলনৰ দ্বাৰা তেওঁ যথেষ্ট প্ৰভাৱিত হৈছিল। তেওঁৰ গীতবোৰে শুদ্ধ আৰু ভুলৰ যিকোনো পৰম মানদণ্ডক প্ৰত্যাখ্যান কৰে আৰু মানুহক ভৌতিক বা আধ্যাত্মিকভাৱে বিভাজন কৰাৰ যিকোনো প্ৰচেষ্টাক তুচ্ছ জ্ঞান কৰে।\nলালনৰ সমাধি, কুষ্টিয়া, বাংলাদেশ\nলালনৰ শিষ্যসকলৰ সমাধি\nলালনৰ মাজাৰৰ বাটচ'ৰা\n↑ Basantakumar Pal, Sri (2012). Mahātmā Lālana Phakira (1. Bhāratīẏa saṃskaraṇa. সম্পাদনা). প্ৰকাশক Kalakātā: Gāṅacila. ISBN 9789381346280. https://books.google.com/books?id=ojRkMwEACAAJ। আহৰণ কৰা হৈছে: 30 June 2015.\n↑ Uwe Skoda; Birgit Lettmann (30 October 2017). India and Its Visual Cultures: Community, Class and Gender inaSymbolic Landscape. SAGE Publishing India. পৃষ্ঠা. 165–. ISBN 978-93-86446-69-5. https://books.google.com/books?id=6xtBDwAAQBAJ&pg=PT165.\n↑ 3.0 3.1 Caudhurī, Ābadula Āhasāna (1992). Lālana Śāha, 1774 - 1890 (1. punarmudraṇa. সম্পাদনা). প্ৰকাশক Ḍhākā: Bāṃlā Ekāḍemī. ISBN 978-9840725977. OCLC 246442470.\n↑ Urban, Hugh B. (2001). Songs of ecstasy tantric and devotional songs from colonial Bengal. প্ৰকাশক New York: Oxford University Press. পৃষ্ঠা. 18. ISBN 978-0-19-513901-3. https://books.google.com/books?id=ivG6mAEACAAJ। আহৰণ কৰা হৈছে: 30 June 2015.\n↑ Tagore, Rabindranath; K. Stewart, Tony (Translation); Twichell, Chase (Translation) (2003). The lover of God. প্ৰকাশক Port Townsend, Wash.: Consortium Book Sales & Dist.. পৃষ্ঠা. 94. ISBN 978-1556591969. https://books.google.com/books?id=UrZjAAAAMAAJ.\n↑ Hossain, Abu Ishahaq (2009). Lalon Shah, the great poet. প্ৰকাশক Dhaka: Palal Prokashoni. পৃষ্ঠা. 148. ISBN 978-9846030679. https://books.google.com/books?id=avyppwAACAAJ। আহৰণ কৰা হৈছে: 30 June 2015.\n↑ Ginsberg, Allen; Foley, Jack (Winter–Spring 1998). "Same Multiple Identity: An Interview with Allen Ginsberg". Discourse খণ্ড 20 (1/2, The Silent Beat): 158–181. ISSN 1522-5321.\n↑ 8.0 8.1 Ahmed, Wakil; Karim, Anwarul (2012). "Lalon Shah". In Islam, Sirajul; Jamal, Ahmed A.. Banglapedia: National Encyclopedia of Bangladesh (Second সম্পাদনা). Asiatic Society of Bangladesh. http://en.banglapedia.org/index.php?title=Lalon_Shah.\n↑ "Listeners name 'greatest Bengali'" (en-GB ভাষাত). 2004-04-14. http://news.bbc.co.uk/2/hi/south_asia/3623345.stm.\n↑ "The Daily Star Web Edition Vol.4Num 313". The Daily Star. http://archive.thedailystar.net/2004/04/16/d4041601066.htm.\n↑ "International : Mujib, Tagore, Bose among 'greatest Bengalis of all time'". The Hindu. 2004-04-17. http://www.thehindu.com/2004/04/17/stories/2004041703001700.htm.\n↑ 12.0 12.1 Seabrook, Jeremy (2001). Freedom unfinished : fundamentalism and popular resistance in Bangladesh today. প্ৰকাশক London: Zed Books. পৃষ্ঠা. 52. ISBN 978-1856499088. https://books.google.com/books?id=bb8iSIhaXisC। আহৰণ কৰা হৈছে: 30 June 2015.\n↑ Tamanna Khan (29 October 2010). "Lalon Purity vs Popularity". The Daily Star. http://archive.thedailystar.net/magazine/2010/10/05/cover.htm.\n↑ Capwell, Charles (May 1988). "The popular expression of religious syncretism: the Bauls of Bengal as Apostles of Brotherhood". Popular Music খণ্ড7(2): 123–132. doi:10.1017/S0261143000002701.\n↑ Lorea, Carola Erika (2013). "'Playing the Football of Love on the Field of the Body': The Contemporary Repertoire of Baul Songs". Religion and the Arts খণ্ড 17 (4): 416–451. doi:10.1163/15685292-12341286. ISSN 1568-5292.\n↑ Banerji, Debashish (2015). "Tagore Through Portraits: An Intersubjective Picture Gallery". In Banerji, Debashish. Rabindranath Tagore in the 21st Century. Sophia Studies in Cross-cultural Philosophy of Traditions and Cultures. Volume 7. Springer India. পৃষ্ঠা. 243–264. doi:10.1007/978-81-322-2038-1_17. ISBN 978-81-322-2037-4.\n↑ "Fakir Lalon Shai ... 120 years on". The Daily Star. http://archive.thedailystar.net/newDesign/news-details.php?nid=158601.\n↑ "Interview: Bengali Film Actor Priyangshu Chatterjee". Washington Bangla Radio USA. http://www.washingtonbanglaradio.com/content/93345911-interview-bengali-film-actor-priyangshu-chatterjee। আহৰণ কৰা হৈছে: 2015-06-30.\n↑ "Fakir Lalon Shai …123 years on". http://archive.thedailystar.net/beta2/news/fakir-lalon-shai-123-years-on/.\n↑ "Lalon memorial festival begins in Kushtia today". The Financial Express (Dhaka). http://www.thefinancialexpress-bd.com/2015/03/04/83498/print.\n↑ L. Parshall, Philip (10 April 2007). Bridges to Islam A Christian Perspective on Folk Islam.. InterVarsity Press. পৃষ্ঠা. 89. ISBN 978-0830856152. https://books.google.com/books?id=XAANsDJl2P8C। আহৰণ কৰা হৈছে: 30 June 2015.\n↑ Folklore, public sphere, and civil society. প্ৰকাশক New Delhi: Indira Gandhi National Centre for the Arts. 1 January 2004. পৃষ্ঠা. 161. ISBN 978-8190148146. https://books.google.com/books?id=Xsrgg1Mel8UC। আহৰণ কৰা হৈছে: 30 June 2015.\n↑ Mazhar, Farhad; Buckles, Daniel (1 January 2007). Food sovereignty and uncultivated biodiversity in South Asia essays on the poverty and the wealth of the social landscape. প্ৰকাশক New Delhi: Academic Foundation in association with International Development Research Centre. পৃষ্ঠা. 69. ISBN 978-8171886142. https://books.google.com/books?id=g6C5mVM08IoC। আহৰণ কৰা হৈছে: 30 June 2015.\n"https://as.wikipedia.org/w/index.php?title=লালন&oldid=282992"ৰ পৰা অনা হৈছে\nএই পৃষ্ঠাখন ২০ জুন, ২০২১ তাৰিখে ২১:৩৫ বজাত অন্তিম সংশোধন কৰা হৈছিল।


Solar Flare: সূৰ্যৰ পৰা ওলাইছে আলোক তৰংগ ! প্ৰচণ্ড গৰমৰ মাজতে এই সপ্তাহত ঘটিব পাৰে অঘটন ...– News18 assam\nHome » photogallery » world »Solar Flare: সূৰ্যৰ পৰা ওলাইছে আলোক তৰংগ ! প্ৰচণ্ড গৰমৰ মাজতে এই সপ্তাহত ঘটিব পাৰে অঘটন ...\nSolar Flare: সূৰ্যৰ পৰা ওলাইছে আলোক তৰংগ ! প্ৰচণ্ড গৰমৰ মাজতে এই সপ্তাহত ঘটিব পাৰে অঘটন ...\nSolar Flare: সূৰ্যৰ পূব অংশৰ পৰা সৌৰ তৰংগৰ টুকুৰা বা জ্বলা-ফুলা সৃষ্টি হোৱাৰ সম্ভাৱনা আছে।\n| April 18, 2022, 16:39 IST\nএক বা দুই দিনৰ ভিতৰত, এটা চুম্বকীয় তৰংগ পৃথিৱীত আঘাত কৰিছে! অৱশ্যে, বিজ্ঞানীসকলে কয় যে ইয়াত এইটো শেষ নহয়, পৃথিৱীখন অধিক বেদনাদায়ক কৰি তুলিবলৈ পৰৱৰ্তী এসপ্তাহলৈ সূৰ্যৰ কাৰ্যকলাপ অব্যাহত থাকিব। দেওবাৰে, এছিয়া আৰু অষ্ট্ৰেলিয়াত সূৰ্যৰ ঢৌৱে ৰেডিঅ' যোগাযোগ ব্যাহত কৰে। এই সপ্তাহত আৰু কি হ'ব পাৰে, বিজ্ঞানীসকলে ভয়ৰ বিষয়ে কৈ আছে।।\nসূৰ্যৰ পূব অংশৰ পৰা সৌৰ তৰংগৰ টুকুৰা বা জ্বলা-ফুলা সৃষ্টি হোৱাৰ সম্ভাৱনা আছে। দুদিন আগতে সৃষ্টি কৰা তৰংগৰ দৰে, একাধিক তৰংগ সৃষ্টি কৰিব পাৰি, কিয়নো একাধিক সূৰ্যৰ দাগে ইয়াৰ অৱস্থান সলনি কৰিব। সেই জ্বলা-ফুলা পৃথিৱীৰ ফালে আহিব পাৰে।\nস্পেচ ৱেডাৰ নামৰ এটা ৱেবছাইটৰ মতে, সপ্তাহটোৰ আৰম্ভণিতে যি ঘটিছিল সেয়া হিমশৈলৰ মূৰ আছিল। ইয়াৰ পিছত এটা ডাঙৰ ৰেডিঅ' সক্ৰিয় অঞ্চল আছে। এইটো দেওবাৰে ধৰা পৰিছিল। ই পৃথিৱীৰ ওপৰত প্ৰভাৱ পেলাব পাৰে।\nবিজ্ঞানীসকলে কয় যে সৌৰ ধুমুহাৰ ফলত প্লাজমা মহাকাশলৈ বিয়পি পৰে। আগতে, এইটো পৃথিৱীৰ ফালে নহয়, কিন্তু পৃথিৱীৰ পৰা বহু দূৰত, পৃথিৱীত ইয়াৰ প্ৰভাৱ পৰিছিল। এইবাৰ এইটো পৃথিৱীৰ মুখামুখি অংশত হৈ আছে। গতিকে অধিক ভয়।\nএই ধৰণৰ সৌৰ ফ্লেয়াৰে সাধাৰণতে পৃথিৱীৰ ফালে বৃহৎ পৰিমাণৰ শক্তি নিৰ্গত কৰে। চুম্বকীয় ক্ষেত্ৰত লাগি থকা সেই শক্তি হঠাতে বাহিৰলৈ ওলাই যায়। ফলস্বৰূপে, বিকিৰণ সৃষ্টি হয়। যাৰ পৰা বিপদ আহিব পাৰে।


গীতৰ শ্রোতাও মুকলি মনৰ হ’ব লাগিব\nPublished on December 4, 2017 | News Source: মানস প্রতীম দত্ত\n* ৰাষ্ট্রীয় পর্যায়ৰ সংগীত ক্ষেত্রখনৰ লগত বহু দিন ধৰি জড়িত হৈ থাকি, আপুনি বিশ্ব সংগীত আৰু অসমীয়া সংগীতৰ তুলনা কিদৰে কৰিব?\nঅনুৰাগ শইকীয়া : সংগীতৰ তুলনাত্মক বিচাৰ কৰা অতি কঠিন৷ বিশ্ব সংগীত এখন বিশাল সাগৰ৷ তেনে ক্ষেত্রত অসমীয়া সংগীত এখন নৈ৷ আকৌ অসমীয়া সংগীতৰো এক অংশ৷ কিন্তু অসমীয়া সংগীতত এতিয়া বা আগতে যি ভাল কাম হৈ আছে বা আছিল, সেয়া বিশ্বৰ বহু সংগীততকৈ অতি চহকী৷ ইয়াৰ কাৰণ হৈছে আমাৰ বিভিন্ন জাতি-জনগোষ্ঠীৰ সংগীতবোৰ৷\nইয়াৰ বিপৰীতে বিশ্ব সংগীতৰ সংজ্ঞা নির্ধাৰণ কৰাটোও জটিল৷ কিন্তু নির্দিষ্ট ঠাই এখনৰ সংগীতৰ ধাৰাক লৈ এই তুলনা কৰিবলৈ কিছু উজু৷ তেনেদৰে চালে, আফ্রিকাৰ কোনোবা এখন ঠাইৰ সংগীতৰ বর্তমান ধাৰাতকৈ আমাৰ সংগীত বহু উচচখাপৰ বুলিও হয়তো পোৱা যাব পাৰে৷ মই এইটো মাত্র উদাহৰণহে দিছোঁ৷ বহুক্ষেত্রত বহুতো লোকসংগীত ধাৰাৰ মাজত মিলো দেখা যায়৷ কথাটো বহুমাত্রিক৷\n* এতিয়া বলিউডৰ কথালৈ আহিছোঁ৷ তুমি অসম আৰু বলিউড দুয়ো ঠাইতে সমানে কাম কৰি আছা৷ দুয়োটা ক্ষেত্রৰ মাজত বিভিন্নতা কিদৰে অনুভৱ হয়৷\nঅনুৰাগ শইকীয়া : বলিউডৰ প্রথম সুবিধাটো হ’ল বিত্তীয় দিশ৷ সেইবাবেই কাৰিকৰী দিশবোৰত বহু পৰীক্ষা-নিৰীক্ষা বা উন্নত কাম কৰাৰ বাবে বলিউডত অৱকাশ থাকে৷ ইয়াৰ বিপৰীতে কনটেণ্টৰ দিশৰ পৰা যদি বিচাৰ কৰা যায়, তেন্তে অসমৰ সংগীত কোনোগুণে পিছপৰি থকা নাই৷\nএয়া সঁচা, বিত্তীয় দিশটোৰ প্রতি লক্ষ্য ৰাখি অসমত বহু সীমাবদ্ধতাৰে কাম কৰিব লগা হয়৷ কিন্তু ভাল আৰু নতুন চিন্তাই সেই প্রতিবন্ধকতা নেওচিছে৷ তেনে উদাহৰণ ৰূপম ভূঞা, নীলোৎপল বৰা ইত্যাদি৷ আকৌ সমান্তৰালভাৱে বলিউডত বর্তমান এনে কিছুমান সংগীত সৃষ্টি হৈ আছে, যি কথা ভাবিবলৈ অসমত আৰু বিশ বছৰ সময় লাগিব৷\n* আপুনি কোৱা ভাল সংগীত অসমত মাত্র কেইগৰাকীমানেহে কৰি থকা দেখা যায়৷ আপোনাৰ মতামত?\nঅনুৰাগ শইকীয়া : কথাটো এটা বাক্যত কোৱা টান৷ ভাল গীত, ইয়াৰ সংজ্ঞা দিয়াটো টান৷ আপোনাৰ বাবে যিটো গীত ভাল, মোৰ বাবে সেইটো ভাল নালাগিবও পাৰে৷ চিধাকৈ, ভাল কথা আৰু ভাল সুৰ, এই দুয়োটাৰেই এটা ভাল গীত হয়৷ কিন্তু ভাল গীতৰ নিৰূপণ সদায় কিছু সময়ৰ বিৰতিতহে হয়৷ চাৰি বছৰ আগতে মুক্তি পোৱা গীতটো আজি আমি শুনি আছোঁ নে নাই, আজিও গীতটো জনপ্রিয় হৈ আছে নে নাই সেই আটাইবোৰ কথাই ভাল গীতৰ সংজ্ঞা নির্ধাৰণ কৰে৷\nকথাটো সৰলকৈ ক’বলৈ গ’লে, সত্তৰ বা আশীৰ দশকত অসমত বহু সাংগীতিক কাম হৈছিল৷ অজস্র গীত মুক্তি পাইছিল৷ কিন্তু তাৰ ভিতৰত যিবোৰ গীত আজি আমি শুনি আছোঁ, সেইবোৰেই সেই সময়ছোৱাত নির্মাণ হোৱা ভাল গীত৷\n* পৰীক্ষণৰ ক্ষেত্রত অসমীয়া সংগীত কিমান সফল?\nঅনুৰাগ শইকীয়া : বহু ঠাইৰ তুলনাত অসমত পৰীক্ষণৰ ক্ষেত্রত অজস্র কাম চলি আছে৷ এয়া খুবেই ভাল লক্ষণ৷ ভাৰতৰেই বহু ঠাইত ইমান কাম হোৱা নাই৷ কিন্তু এনে কামবোৰৰ বিপৰীতে আমাৰ শ্রোতাও মুকলি মনৰ হোৱা নিতান্তই প্রয়োজনীয়৷ যেনে ধৰক বংগৰ বাউল সংগীত৷ আজি এই সংগীত সমগ্র বিশ্বজুৰি বিয়পি পৰিছে আৰু বিখ্যাত হৈছে৷ বিশ্বৰ যিকোনো প্রান্তৰৰ পৰা অহা লোকেই এই সংগীত গীটাৰ এখন লৈয়ো বজাই দিব পাৰে৷\nঅসমত কিন্তু এনেবোৰ ক্ষেত্রত আমি এতিয়াও মুকলি মনৰ হ’ব পৰা নাই৷ হয়তো বৰগীত এটা গীটাৰ লৈ গোৱাটো আমি কেতিয়াও গ্রহণ নকৰিম৷ ময়ো এনে কৰাটো ভাল কথা বুলি নকওঁ৷ কিন্তু তেনেধৰণৰ পৰীক্ষণ হোৱাটো প্রয়োজনীয়৷ কিন্তু অসমত বিভিন্ন সংগীতৰ ধাৰাক লৈ বিভিন্ন আৰু সুস্থ পৰীক্ষণ হৈছে৷ আৰু সেয়া সফলো হৈছে৷\n* সংগীত আৰু ৰাজনীতি৷ অসমৰ সংগীত ৰাজনৈতিকভাৱে কিমান সচেষ্ট?\nঅনুৰাগ শইকীয়া : অকণমান আগৰ পৰা যদি চাওঁ তেন্তে ভূপেন হাজৰিকাৰ গীতত যিমান ৰাজনৈতিক সচেতনতা আছিল, সিমানখিনি ৰাজনৈতিক সচেতনতা হয়তো পৃথিৱীৰ কোনো গীততেই বিচাৰি পোৱা নাযাব৷ গীতবোৰ ৰাজনৈতিক কথাৰে আছিল, লগতে বিখ্যাতো আছিল৷\nএতিয়া জুবিন গার্গৰ বহুতো গীতত ৰাজনৈতিক সচেতনতাৰ সুৰ শুনা যায়৷ শেহতীয়াকৈ ময়ো তেনে ধৰণৰ এটা গীত কৰিছোঁ৷ কিন্তু সমস্যাৰ গুৰিটো হৈছে, জনপ্রিয়তা লাভৰ দৌৰখন৷ আমাৰ প্রায়ভাগ শিল্পীয়েই বর্তমান জনপ্রিয়তাৰ বাবে কাম কৰি আছে৷ ইয়াৰ ফলত বহু গীততেই ৰাজনৈতিক আৰু সামাজিক সচেতনতা লোপ পাইছে৷\nমই ভাবোঁ, দুয়োকূল সমানে বজাই ৰাখি আগবঢ়া বর্তমান খুব প্রয়োজন৷ কাৰণ অন্য মানুহ এজনতকৈ শিল্পী এগৰাকীয়ে নিজৰ মাধ্যমত কোৱা কথা এষাৰ সাধাৰণ জনতাই সোনকালে আদৰি লয়৷ এই কথাটো আমি সকলোৱে মনত ৰখা প্রয়োজন৷\n* বর্তমান অসমত প্রায়ভাগ গায়কেই জনপ্রিয়তা লাভৰ বাট বিচাৰি ফুৰে৷ লগতে অর্থ উপার্জন৷ আপুনি কি ভাবে?\nঅনুৰাগ শইকীয়া : অর্থৰ কথাটো সকলোতে জড়িত হৈ থাকে৷ কিন্তু ভাল কাম কৰিও অর্থ উপার্জন কৰিব পাৰি৷ শেহতীয়াকৈ নীলোৎপলৰ মাজুলী গীতটো৷ অতি সৎভাৱে সি গীতটো কৰিছিল৷ সমগ্র বিশ্বত গীতটো আদৰি লৈছে৷ গীতটোত সমগ্র মাজুলীৰ ছবি এখন সফলভাৱে পৰিস্ফুট হৈছে৷ এনে মানুহো লগ পাইছোঁ, গীতটো শুনাৰ পাছত মাজুলীখন চোৱাৰ বাবে উদগ্রীৱ হৈ পৰিছে৷\n* আপুনি ৰাজনৈতিকভাৱে কিমান সচেতন?\nঅনুৰাগ শইকীয়া : অসমৰ বাহিৰত থাকিও, প্রতিটো মুহূর্ততে অসমৰ প্রতিটো ঘটনাৰ মই ভু ৰাখোঁ৷ লগতে ভাল খবৰবোৰ ছচিয়েল মিডিয়াৰ দ্বাৰা অসমত বিয়পোৱাৰ যত্ন কৰোঁ৷ আনকি মুম্বাইৰ অসমীয়া বন্ধুখিনি লগ হৈ বানপানীৰ নিচিনা দুযোর্গৰ সময়ত আমি সহায় আগবঢ়োৱাৰ যত্ন কৰোঁ৷\nকিন্তু মোৰ দৰে শিল্পীসকলৰ একোটা ৰাজনৈতিক সমস্যাক লৈ তত৲মুহূর্ততে গীত এটা ৰচনা কৰাৰ ক্ষেত্রত বহুতো সীমাবদ্ধতা আছে৷ মই নোৱৰা হৈ যাওঁ৷ হয়তো সিমানখিনি সামর্থয নাই৷\nকিন্তু অসমৰ পৰিস্থিতি বর্তমান ইমানেই বেয়াৰ ফালে গৈছে, এটা গীতেৰে সমস্যা সমাধান কৰা টান৷ আকৌ বহুতো তেনে গীতে শ্রোতাৰ কাষ নাপায়গৈ৷ শেহতীয়াকৈ বাঘ হাজৰিকাৰ ওপৰত গীত এটা কৰিছিলোঁ, বৰপেটাত হোৱা সংঘর্ষৰ সময়তো গীত কৰিছিলোঁ৷ কিন্তু বিভিন্ন কাৰণত সেইবোৰ গীত বহুখিনি শ্রোতাৰ কাষ গৈ নাপালে৷ হয়তো মুম্বাইত থাকি সঠিক প্লেটফর্মত অসমত গীত এটা মুক্তি দিয়াটো কিছু কঠিন৷\n* বর্তমান নতুন কি কাম কৰি আছে?\nঅনুৰাগ শইকীয়া : আপুনি হয়তো নাজানে, অহা দুবছৰলৈ মই অসমৰ কাম নকৰাৰ সিদ্ধান্ত লৈছোঁ৷ মই যিখিনি শিকিছিলোঁ, সকলোবোৰ মই অসমৰ সংগীতত ঢালি দিয়া যেন অনুভৱ হৈছে৷ বর্তমান মই শিকাৰ বাবে যত্ন কৰি আছোঁ৷ যেতিয়া ভাবিম যে মই আকৌ কিছু নতুন কথা শিকিলোঁ, তেতিয়া আকৌ কাম কৰিম৷ বর্তমান হিন্দী আৰু দাক্ষিণাত্যৰ চিনেমাৰ কাম কৰি আছোঁ৷\n* নতুন কি গীত শুনি আছে?\nঅনুৰাগ শইকীয়া : বিভিন্ন গীত শুনি আছোঁ৷ মই, অমৃত প্রীতম দত্ত আৰু ঈশান দাস৷ আমি পৃথিৱীৰ বিভিন্ন প্রান্তৰৰ গীত শুনো৷ তাৰ মাজতেই কিছুমান গীতত অসমীয়া সুৰ শুনি ৰোমাঞ্চিত হৈ পৰোঁ৷\nNext Mizoram peace talks in July\nকোনে সুৰক্ষা দিছে সুবোধ বিশ্বাসক?\nManipur's first Muslim woman candidate to work for women\nAll Rights Reserved 2018 © The Janambhumi | Total visits : 2946714


Phenos 100 Mg Tablet in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nPhenos 100 Mg Tablet की जानकारी\nPhenos 100 Mg Tablet ৰ লাভ আৰু ব্যৱহাৰসমূহ- Phenos Benefits & Uses in Assamese- Phenos 100 Mg Tablet ar laabh aaru byavaharsamuh\nPhenos 100 Mg Tablet ৰ পালি আৰু সেয়া কেনেদৰে ল'ব- Phenos Dosage & How to Take in Assamese - Phenos 100 Mg Tablet ar paali aaru xeya kenedore lobo\nPhenos 100 Mg Tablet ৰ পাৰ্শ্চক্ৰিয়াসমূহ- Phenos Side Effects in Assamese- Phenos 100 Mg Tablet ar parshwakriyasamuh\nPhenos 100 Mg Tablet সংক্ৰান্ত সতৰ্কতাবাণীসমূহ- Phenos Related Warnings in Assamese- Phenos 100 Mg Tablet xonkranta xatarkatabanisamuh\nঅইন দৰৱৰ সৈতে Phenos 100 Mg Tabletৰ গুৰুতৰ ক্ৰিয়া-প্ৰতিক্ৰিয়া- Severe Interaction of Phenos with Other Drugs in Assamese- Oinor xoite Phenos 100 Mg Tablet ar gurutor kriya-pratikriya\nPhenos 100 Mg Tablet মতভেদসমূহ- Phenos Contraindications in Assamese- Phenos 100 Mg Tablet nishedhsamuh\nPhenos 100 Mg Tablet ৰ বিষয়ে সততে সোধা প্ৰশ্নসমূহ- Frequently asked Questions about Phenos in Assamese- Phenos 100 Mg Tablet ar bikhoye satate xodha prashnasamuh\nখাদ্য আৰু মদৰ সৈতে Phenos 100 Mg Tablet ক্ৰিয়া-প্ৰতিক্ৰিয়া- Phenos Interactions with Food and Alcohol in Assamese- khadya aaru modor xoite Phenos 100 Mg Tablet kriya-pratikriya\nPhenos 100 Mg Tablet ৰ লাভ আৰু ব্যৱহাৰসমূহ - Phenos Benefits & Uses in Assamese - Phenos 100 Mg Tablet ar laabh aaru byavaharsamuh\nPhenos 100 Mg Tablet তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPhenos 100 Mg Tablet ৰ পালি আৰু সেয়া কেনেদৰে ল'ব - Phenos Dosage & How to Take in Assamese - Phenos 100 Mg Tablet ar paali aaru xeya kenedore lobo\nPhenos 100 Mg Tablet-ৰ উপাদানসমূহ - Phenos Active Ingredients in Assamese - Phenos 100 Mg Tablet-ar upadaansamuh\nPhenos 100 Mg Tablet ৰ পাৰ্শ্চক্ৰিয়াসমূহ - Phenos Side Effects in Assamese - Phenos 100 Mg Tablet ar parshwakriyasamuh\nগৱেষণাৰ ভিত্তিত, Phenos 100 Mg Tablet ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPhenos 100 Mg Tablet সংক্ৰান্ত সতৰ্কতাবাণীসমূহ - Phenos Related Warnings in Assamese - Phenos 100 Mg Tablet xonkranta xatarkatabanisamuh\nPhenos 100 Mg Tablet-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nPhenos ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nPhenos 100 Mg Tablet-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nPhenos এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Phenos গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Phenos 100 Mg Tablet কি প্ৰভাৱ দেখা গৈছে?\nPhenosৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Phenos 100 Mg Tablet কি প্ৰভাৱ দেখা গৈছে?\nPhenosৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Phenos 100 Mg Tablet ৰ কি প্ৰভাৱ দেখা গৈছে?\nPhenosএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Phenos 100 Mg Tabletৰ গুৰুতৰ ক্ৰিয়া-প্ৰতিক্ৰিয়া - Severe Interaction of Phenos with Other Drugs in Assamese - Oinor xoite Phenos 100 Mg Tablet ar gurutor kriya-pratikriya\nPhenos 100 Mg Tablet তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPhenos 100 Mg Tablet মতভেদসমূহ - Phenos Contraindications in Assamese - Phenos 100 Mg Tablet nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Phenos 100 Mg Tablet লোৱা অনুচিত যাতে -\nPhenos 100 Mg Tablet ৰ বিষয়ে সততে সোধা প্ৰশ্নসমূহ - Frequently asked Questions about Phenos in Assamese - Phenos 100 Mg Tablet ar bikhoye satate xodha prashnasamuh\nএই Phenos 100 Mg Tablet-এ অভ্য়াস বা নিচাৰ সৃষ্টি কৰে নেকি?\nনহয়, Phenosয়ে অভ্যাসৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Phenos লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু Phenos লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nহয়, বহুক্ষেত্ৰত, Phenos লোৱাটোৱে মানসিক বিসংগতিৰ ক্ষেত্ৰত সহায় কৰিব পাৰে।\nখাদ্য আৰু মদৰ সৈতে Phenos 100 Mg Tablet ক্ৰিয়া-প্ৰতিক্ৰিয়া - Phenos Interactions with Food and Alcohol in Assamese - khadya aaru modor xoite Phenos 100 Mg Tablet kriya-pratikriya\nখাদ্য আৰু Phenos 100 Mg Tabletৰ ক্ৰিয়া-প্ৰতিক্ৰিয়া\nPhenosৰ সৈতে খাদ্য খোৱাৰ ফলত কেতবোৰ পাৰ্শ্চক্ৰিয়াৰ সৃষ্টি হ'ব পাৰে। এয়া এৰাই চলিবৰ বাবে ডাক্তৰৰ সৈতে পৰামৰ্শ কৰক।\nমদ আৰু Phenos 100 Mg Tabletৰ মাজৰ প্ৰতিক্ৰিয়া\nমদৰ সৈতে Phenos সেৱন কৰাটো বিপজ্জনক হ'ব পাৰে।\nPhenos 100 Mg Tablet ৰ অনুকল্প - Substitutes for Phenos in Assamese\nআপুনি বা আপোনাৰ পৰিয়ালৰ কোনোবাই Phenos 100 Mg Tablet লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Phenos 100 Mg Tablet ব্যৱহাৰ কৰিছিল নেকি?\nআপুনি কিমান পৰিমাণে Phenos 100 Mg Tablet সেৱন কৰিছিল?\nআপুনি Phenos 100 Mg Tablet ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Phenos 100 Mg Tablet সেৱন কৰে?


মেণ্ডেৰীন বা চীনা\nটাইৱনীছ<br / আৰু / বা চীনা[lower-alpha 2]\n- ৰাষ্ট্ৰপতি মা য়িং জেও\n- প্ৰিমীয়াৰ মাও চি কৌ\n- বিধান সভা য়ানৰ অধ্যক্ষ ৱাং জিন পিং\n- ন্যায়পালিকা য়ানৰ অধ্যক্ষ ৰাই হাও মীন\n- পৰীক্ষণ য়ানৰ অধ্যক্ষ ৱো জিন লিং\n- ৱুচাং উত্থান ১০ অক্টোবৰ ১৯১১\n- গণতন্ত্ৰ গঠন ১ জানুৱাৰী ১৯১২\n- বৰ্তমান সংবিধান ২৫ ডিচেম্বৰ ১৯৪৭\n- মুঠ ৩৬,১৯৩'"`UNIQ--ref-০০০০০০২৭-QINU`"' বৰ্গ কিমি (১৩৬ তম)\n- জলভাগ (%) ১০.৩৪ ( বৰ্গ কিমি)\n- ২০১৩ আনুমানিক ২,৩৩,৪০,১৩৬'"`UNIQ--ref-০০০০০০২৮-QINU`"' (৫০)\nটাইৱান (ইংৰাজী: Taiwan), চৰকাৰীভাবে চীন প্ৰজাতন্ত্ৰ (ইংৰাজী: Republic of China (ROC)), পূব এছিয়াৰ এটি দ্বীপৰাষ্ট্ৰ। ই টাইৱান প্ৰণালীৰ পূবত চীনা মূল ভূখণ্ডৰ দক্ষিণ-পূবা উপকূলত অৱস্থিত। টাইৱান ইউৰেছিয়া ফলক প্ৰণালীৰ দ্বাৰা গঠিত আৰু ফিলিপাইনৰ দক্ষিণত অৱস্থিত। দ্বিতীয় বিশ্বযুদ্ধৰ শেষত দ্বীপপুঞ্জসমূহ চীন প্ৰজাতন্ত্ৰৰ অধীন হয়। সাধাৰণতে চীন প্ৰজাতন্ত্ৰৰ শাসিত অঞ্চলক বুজাবলৈ "টাইৱান" ব্যৱহৃত হয়। চীন প্ৰজাতন্ত্ৰ প্ৰশান্ত মহাসাগৰৰ টাইৱান দ্বীপ, অৰ্কিড আইলেণ্ড, গ্ৰীণ আইলেণ্ড শাসন কৰে। তদুপৰি পেছকাডৰেছ (পৰ্তুগীজ ভাষা: Pescadores অৰ্থাৎ "মৎস্যজীৱী বা মাছমৰিয়া"), কিনমেন, ফুচিয়েন তিৰৱৰ্তী মাৎসু আইলেণ্ড প্ৰভৃতি দ্বীপো শাসন কৰে। টাইৱান আৰু ফেংহু দ্বীপপুঞ্জ সমূহ (টাইপেই আৰু কাওছিউং পৌৰসভা বাদ দি) চীন প্ৰজাতন্ত্ৰৰ টাইৱান প্ৰদেশ হিচাপে প্ৰশাসিত হয়।\n↑ "Taiwan (self-governing island, Asia)". Britannica Online Encyclopedia.5April 1975. http://www.britannica.com/EBchecked/topic/580902/Taiwan। আহৰণ কৰা হৈছে: 2009-05-07.\n↑ "The ROC's Humanitarian Relief Program for Afghan Refugees". Gio.gov.tw. 11 December 2001. Archived from the original on 15 December 2004. http://web.archive.org/web/20041215030432/http://www.gio.gov.tw/taiwan-website/5-gp/relief/help_41.htm। আহৰণ কৰা হৈছে: 2009-05-07.\n↑ "Taiwanese health official invited to observe bird-flu conference". Gio.gov.tw. 11 November 2005. http://www.gio.gov.tw/taiwan-website/4-oa/20051111/2005111101.html। আহৰণ কৰা হৈছে: 2009-05-07.\n↑ "Demonyms – Names of Nationalities". Geography.about.com. http://geography.about.com/library/weekly/aa030900a.htm। আহৰণ কৰা হৈছে: 2009-05-07.\n↑ 8.0 8.1 "Number of Villages, Neighborhoods, Households and Resident Population". MOI Statistical Information Service. http://sowf.moi.gov.tw/stat/month/m1-01.xls। আহৰণ কৰা হৈছে:2January 2013.\n↑ 9.0 9.1 9.2 9.3 "Republic of China (Taiwan)". International Monetary Fund. http://www.imf.org/external/pubs/ft/weo/2013/02/weodata/weorept.aspx?pr.x=19&pr.y=12&sy=2013&ey=2013&scsm=1&ssd=1&sort=country&ds=.&br=1&c=528&s=NGDPD%2CNGDPDPC%2CPPPGDP%2CPPPPC&grp=0&a=। আহৰণ কৰা হৈছে: 2013-10-28.\nসংক্ষিপ্ত বিৱৰণ আৰু তথ্য[সম্পাদনা কৰক]\nচৰকাৰী সংস্থা[সম্পাদনা কৰক]\n"https://as.wikipedia.org/w/index.php?title=টাইৱান&oldid=230440"ৰ পৰা সংকলিত


দুৰ্গা দেবী এইবাৰ কিহত আহিব? ফলাফল কি হব? – Probhati.com\nদুৰ্গা পূজাৰ আগে আগে প্ৰতিজন লোকৰ মনতে প্ৰশ্ন এটা থাকে এইবাৰ দেবীৰ আগমন কিহত আৰু গমন অৰ্থাৎ বিদায় কোন বাহনত?\n২০২০ চনৰ পৰা গোটেই বিশ্ব কোৰণাৰ প্ৰকোপত জুৰুলা হৈ পৰিছে। বহুতেই হেৰুৱাইছে নিজৰ পৰিয়ালৰ প্ৰিয়জনক। সেই বাবেই এই ৰোগ বিধস্ত পৃথিৱীত দেৱীৰ আগমনে কি বতৰা বহন কৰে সেয়া আগ্ৰহেৰে জানিবলৈ ৰৈ আছে বহুতে। পঞ্জিকাৰ মতে দেৱী দুৰ্গাৰ আগমন আৰু গমন কোন বাহনত হ’ব তাৰে ওপৰত বছৰটোৰ পৰিস্থিতি নিৰ্ভৰ কৰে।\nকি আছে এই বছৰৰ পঞ্জিকাত চাওঁ আহক।\n২০২১ চনৰ দুৰ্গা পূজা অক্টোবৰ মাহৰ ১২ তাৰিখৰ পৰা ১৫ তাৰিখলৈ হ’ব। পঞ্জিকা মতে দেৱীৰ এইবাৰ আগমন ঘোড়াত। ঘোড়া এনে বাহন যি যুদ্ধৰ সময়ত ব্যৱহাৰ হয়। সেই বাবেই পঞ্জিকাই কয়, ঘোড়াত আগমনৰ অৰ্থ ছত্ৰভংগ। অৰ্থাৎ উক্ত সময়ত যুদ্ধ, অশান্তি আদিৰ সম্ভৱনা প্ৰবল থাকে। মুঠৰ ওপৰত ঘোড়াত দেৱীৰ আগমনৰ বাৰ্তাই ইয়াৰ ফল যে ভাল নহয় সেয়াই সুচায়।\nআনপিনে এইবাৰ দেৱীৰ গমন হ’ব দোলাত। পঞ্জিকাৰ মতে দেৱীৰ দোলাত গমনৰ ফল হ’ল মৰক অৰ্থাৎ মহামাৰি। এনেয়ে দেশত কোৰোণাৰ দ্বিতীয় ঢৌত বহু মানুহৰ ক্ষতি হৈছে আৰু বিভিন্ন সূত্ৰ মতে অক্টোবৰত তৃতীয় ঢৌৰ আক্ৰান্তৰ সংখ্যা বৃদ্ধি পাব তেনেক্ষেত্ৰত দেৱীৰ দোলাত গমন ফলৰ কথাকে ইংগিত কৰে নেকি বুলি বহুতেই প্ৰশ্ন উৎথাপন কৰিছে।


পঢ়া-শুনাৰ অসুবিধাবোৰ : — Vikaspedia\nমই গভীৰ হতাশাৰ মাজত এই চিঠিখন লিখিছো। মোৰ একমাত্ৰ সন্তান আঠ বছৰীয়া, তাক লৈ অত্যন্ত চিন্তিত। যোৱা সপ্তাহত তাৰ স্কুলৰ শিক্ষকে মোক ক’লে যে সি লিখাত আৰু বানানত সমানেই বেয়া। তাৰ বুদ্ধি পৰীক্ষা কৰি স্বাভাৱিকেই(৯০-১২০) পোৱা গৈছে।\nআমি জানো সি বুৰ্বক নহয়, সি এটা বুধিয়ক ল’ৰা। কিন্তু সি পঢ়াত একেবাৰে বেয়া আৰু দিনক দিনে সি অধিক বেয়া হৈ গৈ আছে। মই বহু আশা কৰি আপোনালৈ লিখিছো। আশা কৰো, জনক চাই আপুনি পৰামৰ্শ এটা দিব’।\nএইখন আছিল লাৰ্ণিং ডিজেবল(Learning Disable) ল’ৰা জনৰ মাকৰ ডাঃ হৰ্ন্সবিলৈ লিখা চিঠি। ডাঃ হৰ্ন্সবি আছিল এজন মানসিক ৰোগৰ চিকিৎসক। যিয়ে এই বিষয়ত ১৯৬০ চনৰপৰাই কাম কৰি আছে।\nএনে চিঠি দৈনিক তেওঁলৈ শতাধিক আহে। অভিভাৱকসকলে এনে সমস্যাৰ বৰ্ণনা কৰি আৰু সু-পৰামৰ্শ বিচাৰি তেওঁলৈ চিঠি লিখে। শিক্ষাই জীৱনৰ সফলতাৰ চাবি-কাঠী। গতিকে এনে ল’ৰা-ছোৱালীৰ মাক-দেউতাকৰ মনৰ চিন্তা আৰু হতাশা অতি সহজেই অনুমেয়।\nলাৰ্ণিং ডিজেবিলিটী বুলি ক’লে সাধাৰণতে আমি পঢ়া-শুনাৰ অসুবিধাবোৰকে বুজো। ইয়াৰ এটা সৰ্বজন গৃহীত সংজ্ঞা আছে, যিটো ১৯৮৮ চনত National Committee for Learning disability–এ দিছিল।\n‘Learing disabilities isageneric term that refers toahetrogenous group of disorders Menifested by significant difficulties in the acquisition and the use of listening, speaking, reading, writing, reasoning and mathematical abilities or of social skills. These disoeders are intrinsic of the individual and presumed to be due to central nervous system dysfunction’.\nসাধাৰণতে পঢ়া-শুনাৰ এই সমস্যাবোৰ বুজাবলৈ বহুকেইটা শব্দ ব্যৱহাৰ কৰা হয় Dyslexia, specific learning disability, learning disabilities ইত্যাদি। লাৰ্ণিং ডিজেবিলিটী হ’ল এক প্ৰকাৰৰ developmental disorder।\nসাধাৰণতে মানুহৰ মাজত এটা ধাৰণা আছে এনেবোৰ অসুবিধা আছে মানে ল’ৰা বা ছোৱালীজনী পঢ়াত পাছ পৰি আছে আৰু লাহে লাহে বয়সত সিহঁত ঠিক হৈ যাব। কিন্তু কথাটো তেনেকুৱা নহয়। এই সমস্যাবোৰ যিমানেই আওকাণ কৰা হয় সিমানেই পিছলৈ অসুবিধা হয়।\nএনেকুৱা অসুবিধাবোৰ কিয় হয় তাৰ কোনো নিৰ্দিষ্ট কাৰণ নাই। কোৱা হয়- জন্মৰ আগতে শিশুটিয়ে মগজুত যদি কিবা আঘাত পায়, তেতিয়াহ’লে পিছলৈ এনেবোৰ সমস্যাই দেখা দিয়ে। চেন্ট্ৰেল নাৰ্ভাছ ছিষ্টেমত হোৱা বিসংগতি বা বৈষম্যৰ বাবে ‘লাৰ্ণিং ডিজেবিলিটী’ হোৱা বুলি ঠাৱৰ কৰিছে। পঢ়া আৰু বানানৰ ভুল আদি বংশগত বুলি গৱেষণাই কয়।\n‘লাৰ্ণিং ডিজেবিলিটী’ৰ সমস্যাটো মাজত কিমান আছে সঠিকভাৱে কোৱা টান। কাৰণ মাক-দেউতাক বা শিক্ষকসকলে ল’ৰা-ছোৱালীয়ে এনে সমস্যাত যে ভুগি আছে সেইটো বুজি নাপায়। সেইবাবে এইবোৰ চিনাক্ত কৰাটো তেওঁলোকৰ বাবে এটা কঠিন কাম। ভাৰতত ১৫ শতাংশ ল’ৰা-ছোৱালীৰ এই সমস্যাটো আছে। আনহাতে, আমেৰিকাত এই সমস্যা ৮ শতাংশ দেখা যায়।\nবহু মানুহে ভাবে যে লাৰ্ণিং ডিজেবিলিটী অকল ইংৰাজী কোৱা ল’ৰা-ছোৱালীৰ মাজত হয়, কিন্তু আচলতে সেইটো নহয়। যিকোনো মাধ্যমত পঢ়া ল’ৰা-ছোৱালীৰ এই অসুবিধাটো হয়। ল’ৰা-ছোৱালী সমানেই এই সমস্যাটোত ভোগে।\nবহু ল’ৰা-ছোৱালীয়ে পঢ়িবলৈ টান পায় বা কোনোবা বিশেষ বিষয় এটা টান পায়। কিন্তু সেইটো লাৰ্ণিং ডিজেবিলিটীৰ নহয়। কিন্তু এই সমস্যাটোত ভোগা ল’ৰা-ছোৱালীবোৰে কিছুমান বিশেষ ধৰণৰ আচৰণ দেখুৱায় আৰু সেইবোৰ বেচ কিছুদিন ধৰি চলিয়েই থাকে।\n*তেওঁলোকৰ লিখিব আৰু পঢ়িবলৈ অসুবিধা হয়।\n*অংক তেওঁলোকে বহু টান পায়।\n*পঢ়া কথাবোৰ সোনকালে পাহৰি যায়।\n*মনোযোগ বহু কম।\n*সময়ৰ ধাৰণাটো একেবাৰে কম।\n*কোনোবাই কিবা নিৰ্দেশ দিলে সেই কামটো বুজি উঠি কৰাত তেওঁলোকে অসুবিধা পায় বা বহি বেছি সময় লাগে।\n*তেওঁলোক কাম-কাজত, পঢ়া-শুনাত পৰিপাটী নহয়।\n*সোঁফাল-বাঁওফালৰ ধাৰণাটোত সদায়েই খেলিমেলি কৰে।\n*নতুন সমস্যাবোৰ সমাধান কৰোতে তেওঁলোকে অসুবিধা পায়।\n*তেওঁলোকৰ কল্পনা শক্তি তীব্ৰ হয়।\nল’ৰা-ছোৱালীবোৰৰ মাজত এইবোৰ অসুবিধা দেখিলেই আমি কোনোবা ল’ৰা-ছোৱালীৰ লাৰ্ণিং ডিজেবিলিটী আছে বুলি ক’ব নোৱাৰে। সাধাৰণতে পঢ়া-শুনাৰ লগত জড়িত আৰু কিছুমান অসুবিধাক দেখা যায়।\nসাধাৰণতে সেইবোৰ অসুবিধাক চাৰিটা ভাগত ভগাব পাৰি-\nইয়াৰ অৰ্থ হ’ল ভাষা বা শব্দৰ কঠিনতা। এই অসুবিধাটো হ’ল ল’ৰা-ছোৱালীবোৰে শব্দ, বানান আদিত অসুবিধা পায়। শব্দবোৰ শুনিলে বুজি নাপায় বা পঢ়িলে ধৰিব নোৱাৰে। সিহঁতে ডাঙৰকৈ মাতি পঢ়িবলৈ ভয় কৰে, মাতি গ’লে যিবোৰ শব্দ চিনি নাপায় সেইবোৰ এৰি থৈ যায়।\nবানান বহু ভুল হয়, প্ৰায়েই সিহঁতে ‘মিৰৰ শব্দ’ ব্যৱহাৰ কৰে। কিছুমান শব্দত সিহঁতে সঘনাই ভুল কৰে। সেইবোৰ হ’ল- বি-ডি, পি-কিউ, এম-ডব্লিউ আদি।\nএইটো হ’ল লিখাৰ অসুবিধা। সিহঁতে কলম বা পেন্সিল এডাল ধৰোতে নাৰ্ভাছ অনুভৱ কৰে। সেইবাবে সিহঁতে লিখিবলৈ বৰ বেয়া পায় বা ভবা কথাবোৰ সজাই-পৰাই লিখিব নোৱাৰে। ব্যাকৰণত সদায়েই দুৰ্বল হয়। লিখোতে কিছুমান শব্দ লিখিবলৈ পাহৰি যায় বা অলাগতিয়াল শব্দ ভৰাই দিয়ে। সিহঁতৰ হাতৰ আখৰ খুব বেয়া হয়। আনকি সিহঁতে চাই চাই লিখোতেও বহু ভুল কৰে আৰু লিখি থাকোঁতে মুখেৰে শব্দ কৰি মাতি থাকে।\nএনে ল’ৰা-ছোৱালীৰ অংকৰ একেবাৰে সাধাৰণ জ্ঞানখিনিও নাথাকে। যোগ-বিয়োগ আদিকে আৰম্ভ কৰি সম্যক ধাৰণাকণো বুজি নাপায়। সেইবাবে সিহঁতে যিকোনো সৰু-সুৰা হিচাপ কৰিব, পইচা-পাতিৰ হিচাপ কৰিবলৈ টান পায়।\nঅংক এটা কৰোঁতে যিবোৰ স্তৰ থাকে, সেইবোৰ আৰু নিয়মবোৰ বুজি নাপায়। মৌখিক অংকবোৰ কৰিব নোৱাৰে আনকি কি কৰিব লাগে সেইটোও বুজি নাপায়।\nচকু আৰু হাতৰ সংহত কামবোৰ কৰিবলৈ এনে ল’ৰা-ছোৱালীবোৰে অসুবিধা পায়। আৰু সেইটোৱে সিহঁতৰ পঢ়া-শুনাত বেয়াকৈ প্ৰভাৱ পেলায়। অকল সেয়াই নহয়, এই অসুবিধাটোৱে অইন কাম-কাজবোৰতো বাধা দিয়ে। সেইবাবে সিহঁতৰ কাম-কাজবোৰ বিশৃংখল হয়।\nসিহঁতৰ হাতৰপৰা বস্তু খুব পৰে বা ভাঙে। ছবি অঁকা, ৰং কৰা, পাজ’ল প্ৰস্তুত কৰা আদি সূক্ষ্ম কামবোৰ সিহঁতৰ কৰিবলৈ অসুবিধা হয়। সমতা ৰাখি কাম কৰিবলৈ লাৰ্ণিং ডিজেবিলিটী থকা ল’ৰা-ছোৱালীয়ে অসুবিধা পায়।\nকথা হ’ল উপৰিউক্ত সমস্যাবোৰ থাকিলেই যে আমি কোনোবা ল’ৰা-ছোৱালীক সেই অসুবিধা আছে বুলি ক’ব নোৱাৰে। লাৰ্ণিং ডিজেবল বুলি ক’বলৈ হ’লে প্ৰথম কথাটোৱেই হ’ল সিহঁতৰ বুদ্ধি স্বাভাৱিক হ’ব লাগিব। তদুপৰি সিহঁতৰ দেখা বা শুনাত কোনো অসুবিধা থাকিব নালাগিব।\nতাৰ পিছতহে বাকী পৰীক্ষাবোৰৰ কথা আহিব। ২০০৩ত সৰ্বশিক্ষা মিছনে স্কুলৰ শিক্ষক-শিক্ষয়িত্ৰীৰ বাবে এবিধ টেষ্ট যুগুত কৰিছিল। যিখন তেওঁলোকে স্কুলতে ল’ৰা বা ছোৱালীবোৰৰ ক্ষেত্ৰত ব্যৱহাৰ পাৰে। সেইখনৰ ওপৰত ভিত্তি কৰি তেওঁলোকে লাৰ্ণিং ডিজেবিলিটী থাকিব পাৰে বুলি ল’ৰা-ছোৱালীখিনি চিনাক্ত কৰি লয়।\nতাৰ পিছত সিহঁতক পৰৱৰ্তী পৰীক্ষাবোৰ কৰোৱাৰ বাবে চাইক’লজিষ্টে সঠিক আৰু প্ৰয়োজনীয় পৰীক্ষাৰ সহায়েৰে লাৰ্ণিং ডিজেবিলিটী আছে নে নাই ক’ব পাৰিব। ল’ৰা-ছোৱালী পৰিদৰ্শিতা যদি সিহঁতে পঢ়ি থকা শ্ৰেণীতকৈ দুটা শ্ৰেণীৰ তলত হয়, তেনেহ’লে সিহঁতৰ লাৰ্ণিং ডিজেবিলিটী থকা বুলি ধৰা হয়।\nলাৰ্ণিং ডিজেবিলিটীৰ লগত প্ৰায়ে ADHD-ৰ সমস্যাটো দেখা যায়। তদুপৰি সিহঁতৰ সামাজিক আৰু আৱেগিক সমস্যাও বহু পৰিমাণে থাকে বাবে সিহঁতৰ ক্ৰমে বন্ধু-বান্ধৱৰ সংখ্যা কম হয়। স্কুলত শিক্ষক-শিক্ষয়িত্ৰীৰ বিৰূপ মন্তব্য আৰু ঘৰত অভিভাৱকৰ ঋণাত্মক দৃষ্টিভংগীয়ে এনে ল’ৰা-ছোৱালীৰ মনোবল ভাঙি পেলায়। লাহে লাহে সিহঁতৰ আত্মবিশ্বাস কমি আহে আৰু পিছলৈ ডাঙৰ হ’লে বিষাদগ্ৰস্ততাতো ভোগা দেখা যায়।\nযিমান সোনকালে পাৰি এই সমস্যাটো চিনাক্ত কৰি উলিয়াব লাগে। সিহঁতৰ সমস্যাবোৰৰ ভিন্নতা আৰু প্ৰকাৰ অনুসৰি সিহঁতৰ বাবে উপযুক্ত পাঠ্যক্ৰম প্ৰস্তুত কৰিব লাগে।\nইয়াৰ লগতে সিহঁতৰ বাবে প্ৰয়োজন হয় কাউন্সেলিঙৰো। কাৰণ এনেকুৱা ল’ৰা-ছোৱালীবোৰৰ অইন কিছুমান দিশত পাৰদৰ্শিতা থাকে। গতিকে সেই প্ৰতিভাবোৰ বিকাশ কৰি সিহঁতক উৎসাহিত কৰিব লাগে। তেতিয়াহে তেওঁলোকে সমস্যা থকা সত্ত্বেও জীৱনত সফল হ’ব পাৰিব।\nলেখক: ড° মৈয়েত্ৰী দত্ত(দৈনিক অসম)\nপঢ়া-শুনাৰ অসুবিধাবোৰ:‘ডাক্তৰ হৰ্ন্সবি,মই গভীৰ হতাশাৰ মাজত এই চিঠিখন লিখিছো। মোৰ একমাত্ৰ সন্তান আঠ বছৰীয়া, তাক লৈ অত্যন্ত চিন্তিত। যোৱা সপ্তাহত তাৰ স্কুলৰ শিক্ষকে মোক ক’লে যে সি লিখাত আৰু বানানত সমানেই বেয়া। তাৰ বুদ্ধি পৰীক্ষা কৰি স্বাভাৱিকেই(৯০-১২০) পোৱা গৈছে। আমি জানো সি বুৰ্বক নহয়, সি এটা বুধিয়ক ল’ৰা। কিন্তু সি পঢ়াত একেবাৰে বেয়া আৰু দিনক দিনে সি অধিক বেয়া হৈ গৈ আছে। মই বহু আশা কৰি আপোনালৈ লিখিছো। আশা কৰো, জনক চাই আপুনি পৰামৰ্শ এটা দিব’।এইখন আছিল লাৰ্ণিং ডিজেবল(Learning Disable) ল’ৰা জনৰ মাকৰ ডাঃ হৰ্ন্সবিলৈ লিখা চিঠি। ডাঃ হৰ্ন্সবি আছিল এজন মানসিক ৰোগৰ চিকিৎসক। যিয়ে এই বিষয়ত ১৯৬০ চনৰপৰাই কাম কৰি আছে। এনে চিঠি দৈনিক তেওঁলৈ শতাধিক আহে। অভিভাৱকসকলে এনে সমস্যাৰ বৰ্ণনা কৰি আৰু সু-পৰামৰ্শ বিচাৰি তেওঁলৈ চিঠি লিখে। শিক্ষাই জীৱনৰ সফলতাৰ চাবি-কাঠী। গতিকে এনে ল’ৰা-ছোৱালীৰ মাক-দেউতাকৰ মনৰ চিন্তা আৰু হতাশা অতি সহজেই অনুমেয়। লাৰ্ণিং ডিজেবিলিটী বুলি ক’লে সাধাৰণতে আমি পঢ়া-শুনাৰ অসুবিধাবোৰকে বুজো। ইয়াৰ এটা সৰ্বজন গৃহীত সংজ্ঞা আছে, যিটো ১৯৮৮ চনত National Committee for Learning disability–এ দিছিল।‘Learing disabilities isageneric term that refers toahetrogenous group of disorders Menifested by significant difficulties in the acquisition and the use of listening, speaking, reading, writing, reasoning and mathematical abilities or of social skills. These disoeders are intrinsic of the individual and presumed to be due to central nervous system dysfunction’.সাধাৰণতে পঢ়া-শুনাৰ এই সমস্যাবোৰ বুজাবলৈ বহুকেইটা শব্দ ব্যৱহাৰ কৰা হয় Dyslexia, specific learning disability, learning disabilities ইত্যাদি। লাৰ্ণিং ডিজেবিলিটী হ’ল এক প্ৰকাৰৰ developmental disorder। সাধাৰণতে মানুহৰ মাজত এটা ধাৰণা আছে এনেবোৰ অসুবিধা আছে মানে ল’ৰা বা ছোৱালীজনী পঢ়াত পাছ পৰি আছে আৰু লাহে লাহে বয়সত সিহঁত ঠিক হৈ যাব। কিন্তু কথাটো তেনেকুৱা নহয়। এই সমস্যাবোৰ যিমানেই আওকাণ কৰা হয় সিমানেই পিছলৈ অসুবিধা হয়। এনেকুৱা অসুবিধাবোৰ কিয় হয় তাৰ কোনো নিৰ্দিষ্ট কাৰণ নাই। কোৱা হয়- জন্মৰ আগতে শিশুটিয়ে মগজুত যদি কিবা আঘাত পায়, তেতিয়াহ’লে পিছলৈ এনেবোৰ সমস্যাই দেখা দিয়ে। চেন্ট্ৰেল নাৰ্ভাছ ছিষ্টেমত হোৱা বিসংগতি বা বৈষম্যৰ বাবে ‘লাৰ্ণিং ডিজেবিলিটী’ হোৱা বুলি ঠাৱৰ কৰিছে। পঢ়া আৰু বানানৰ ভুল আদি বংশগত বুলি গৱেষণাই কয়। ‘লাৰ্ণিং ডিজেবিলিটী’ৰ সমস্যাটো মাজত কিমান আছে সঠিকভাৱে কোৱা টান। কাৰণ মাক-দেউতাক বা শিক্ষকসকলে ল’ৰা-ছোৱালীয়ে এনে সমস্যাত যে ভুগি আছে সেইটো বুজি নাপায়। সেইবাবে এইবোৰ চিনাক্ত কৰাটো তেওঁলোকৰ বাবে এটা কঠিন কাম। ভাৰতত ১৫ শতাংশ ল’ৰা-ছোৱালীৰ এই সমস্যাটো আছে। আনহাতে, আমেৰিকাত এই সমস্যা ৮ শতাংশ দেখা যায়।বহু মানুহে ভাবে যে লাৰ্ণিং ডিজেবিলিটী অকল ইংৰাজী কোৱা ল’ৰা-ছোৱালীৰ মাজত হয়, কিন্তু আচলতে সেইটো নহয়। যিকোনো মাধ্যমত পঢ়া ল’ৰা-ছোৱালীৰ এই অসুবিধাটো হয়। ল’ৰা-ছোৱালী সমানেই এই সমস্যাটোত ভোগে। বহু ল’ৰা-ছোৱালীয়ে পঢ়িবলৈ টান পায় বা কোনোবা বিশেষ বিষয় এটা টান পায়। কিন্তু সেইটো লাৰ্ণিং ডিজেবিলিটীৰ নহয়। কিন্তু এই সমস্যাটোত ভোগা ল’ৰা-ছোৱালীবোৰে কিছুমান বিশেষ ধৰণৰ আচৰণ দেখুৱায় আৰু সেইবোৰ বেচ কিছুদিন ধৰি চলিয়েই থাকে।*তেওঁলোকৰ লিখিব আৰু পঢ়িবলৈ অসুবিধা হয়।*অংক তেওঁলোকে বহু টান পায়।*পঢ়া কথাবোৰ সোনকালে পাহৰি যায়।*মনোযোগ বহু কম।*সময়ৰ ধাৰণাটো একেবাৰে কম।*কোনোবাই কিবা নিৰ্দেশ দিলে সেই কামটো বুজি উঠি কৰাত তেওঁলোকে অসুবিধা পায় বা বহি বেছি সময় লাগে।*তেওঁলোক কাম-কাজত, পঢ়া-শুনাত পৰিপাটী নহয়।*সোঁফাল-বাঁওফালৰ ধাৰণাটোত সদায়েই খেলিমেলি কৰে।*নতুন সমস্যাবোৰ সমাধান কৰোতে তেওঁলোকে অসুবিধা পায়।*তেওঁলোকৰ কল্পনা শক্তি তীব্ৰ হয়।ল’ৰা-ছোৱালীবোৰৰ মাজত এইবোৰ অসুবিধা দেখিলেই আমি কোনোবা ল’ৰা-ছোৱালীৰ লাৰ্ণিং ডিজেবিলিটী আছে বুলি ক’ব নোৱাৰে। সাধাৰণতে পঢ়া-শুনাৰ লগত জড়িত আৰু কিছুমান অসুবিধাক দেখা যায়।সাধাৰণতে সেইবোৰ অসুবিধাক চাৰিটা ভাগত ভগাব পাৰি-*ডিছলেক্সিয়া(Dyslexia),*ডিছগ্ৰাফিয়া(Dysgraphia),*ডিছকেল্কুলিয়া(Dyscalculia),*ডিছপ্ৰক্সিয়া(Dyspraxia)।ডিছলেক্সিয়া:ইয়াৰ অৰ্থ হ’ল ভাষা বা শব্দৰ কঠিনতা। এই অসুবিধাটো হ’ল ল’ৰা-ছোৱালীবোৰে শব্দ, বানান আদিত অসুবিধা পায়। শব্দবোৰ শুনিলে বুজি নাপায় বা পঢ়িলে ধৰিব নোৱাৰে। সিহঁতে ডাঙৰকৈ মাতি পঢ়িবলৈ ভয় কৰে, মাতি গ’লে যিবোৰ শব্দ চিনি নাপায় সেইবোৰ এৰি থৈ যায়। বানান বহু ভুল হয়, প্ৰায়েই সিহঁতে ‘মিৰৰ শব্দ’ ব্যৱহাৰ কৰে। কিছুমান শব্দত সিহঁতে সঘনাই ভুল কৰে। সেইবোৰ হ’ল- বি-ডি, পি-কিউ, এম-ডব্লিউ আদি।ডিছগ্ৰাফিয়া:এইটো হ’ল লিখাৰ অসুবিধা। সিহঁতে কলম বা পেন্সিল এডাল ধৰোতে নাৰ্ভাছ অনুভৱ কৰে। সেইবাবে সিহঁতে লিখিবলৈ বৰ বেয়া পায় বা ভবা কথাবোৰ সজাই-পৰাই লিখিব নোৱাৰে। ব্যাকৰণত সদায়েই দুৰ্বল হয়। লিখোতে কিছুমান শব্দ লিখিবলৈ পাহৰি যায় বা অলাগতিয়াল শব্দ ভৰাই দিয়ে। সিহঁতৰ হাতৰ আখৰ খুব বেয়া হয়। আনকি সিহঁতে চাই চাই লিখোতেও বহু ভুল কৰে আৰু লিখি থাকোঁতে মুখেৰে শব্দ কৰি মাতি থাকে।ডিছকেক্লুলিয়া:এনে ল’ৰা-ছোৱালীৰ অংকৰ একেবাৰে সাধাৰণ জ্ঞানখিনিও নাথাকে। যোগ-বিয়োগ আদিকে আৰম্ভ কৰি সম্যক ধাৰণাকণো বুজি নাপায়। সেইবাবে সিহঁতে যিকোনো সৰু-সুৰা হিচাপ কৰিব, পইচা-পাতিৰ হিচাপ কৰিবলৈ টান পায়। অংক এটা কৰোঁতে যিবোৰ স্তৰ থাকে, সেইবোৰ আৰু নিয়মবোৰ বুজি নাপায়। মৌখিক অংকবোৰ কৰিব নোৱাৰে আনকি কি কৰিব লাগে সেইটোও বুজি নাপায়। ডিছপ্ৰক্সিয়া:চকু আৰু হাতৰ সংহত কামবোৰ কৰিবলৈ এনে ল’ৰা-ছোৱালীবোৰে অসুবিধা পায়। আৰু সেইটোৱে সিহঁতৰ পঢ়া-শুনাত বেয়াকৈ প্ৰভাৱ পেলায়। অকল সেয়াই নহয়, এই অসুবিধাটোৱে অইন কাম-কাজবোৰতো বাধা দিয়ে। সেইবাবে সিহঁতৰ কাম-কাজবোৰ বিশৃংখল হয়।সিহঁতৰ হাতৰপৰা বস্তু খুব পৰে বা ভাঙে। ছবি অঁকা, ৰং কৰা, পাজ’ল প্ৰস্তুত কৰা আদি সূক্ষ্ম কামবোৰ সিহঁতৰ কৰিবলৈ অসুবিধা হয়। সমতা ৰাখি কাম কৰিবলৈ লাৰ্ণিং ডিজেবিলিটী থকা ল’ৰা-ছোৱালীয়ে অসুবিধা পায়।কথা হ’ল উপৰিউক্ত সমস্যাবোৰ থাকিলেই যে আমি কোনোবা ল’ৰা-ছোৱালীক সেই অসুবিধা আছে বুলি ক’ব নোৱাৰে। লাৰ্ণিং ডিজেবল বুলি ক’বলৈ হ’লে প্ৰথম কথাটোৱেই হ’ল সিহঁতৰ বুদ্ধি স্বাভাৱিক হ’ব লাগিব। তদুপৰি সিহঁতৰ দেখা বা শুনাত কোনো অসুবিধা থাকিব নালাগিব। তাৰ পিছতহে বাকী পৰীক্ষাবোৰৰ কথা আহিব। ২০০৩ত সৰ্বশিক্ষা মিছনে স্কুলৰ শিক্ষক-শিক্ষয়িত্ৰীৰ বাবে এবিধ টেষ্ট যুগুত কৰিছিল। যিখন তেওঁলোকে স্কুলতে ল’ৰা বা ছোৱালীবোৰৰ ক্ষেত্ৰত ব্যৱহাৰ পাৰে। সেইখনৰ ওপৰত ভিত্তি কৰি তেওঁলোকে লাৰ্ণিং ডিজেবিলিটী থাকিব পাৰে বুলি ল’ৰা-ছোৱালীখিনি চিনাক্ত কৰি লয়। তাৰ পিছত সিহঁতক পৰৱৰ্তী পৰীক্ষাবোৰ কৰোৱাৰ বাবে চাইক’লজিষ্টে সঠিক আৰু প্ৰয়োজনীয় পৰীক্ষাৰ সহায়েৰে লাৰ্ণিং ডিজেবিলিটী আছে নে নাই ক’ব পাৰিব। ল’ৰা-ছোৱালী পৰিদৰ্শিতা যদি সিহঁতে পঢ়ি থকা শ্ৰেণীতকৈ দুটা শ্ৰেণীৰ তলত হয়, তেনেহ’লে সিহঁতৰ লাৰ্ণিং ডিজেবিলিটী থকা বুলি ধৰা হয়।লাৰ্ণিং ডিজেবিলিটীৰ লগত প্ৰায়ে ADHD-ৰ সমস্যাটো দেখা যায়। তদুপৰি সিহঁতৰ সামাজিক আৰু আৱেগিক সমস্যাও বহু পৰিমাণে থাকে বাবে সিহঁতৰ ক্ৰমে বন্ধু-বান্ধৱৰ সংখ্যা কম হয়। স্কুলত শিক্ষক-শিক্ষয়িত্ৰীৰ বিৰূপ মন্তব্য আৰু ঘৰত অভিভাৱকৰ ঋণাত্মক দৃষ্টিভংগীয়ে এনে ল’ৰা-ছোৱালীৰ মনোবল ভাঙি পেলায়। লাহে লাহে সিহঁতৰ আত্মবিশ্বাস কমি আহে আৰু পিছলৈ ডাঙৰ হ’লে বিষাদগ্ৰস্ততাতো ভোগা দেখা যায়।যিমান সোনকালে পাৰি এই সমস্যাটো চিনাক্ত কৰি উলিয়াব লাগে। সিহঁতৰ সমস্যাবোৰৰ ভিন্নতা আৰু প্ৰকাৰ অনুসৰি সিহঁতৰ বাবে উপযুক্ত পাঠ্যক্ৰম প্ৰস্তুত কৰিব লাগে। ইয়াৰ লগতে সিহঁতৰ বাবে প্ৰয়োজন হয় কাউন্সেলিঙৰো। কাৰণ এনেকুৱা ল’ৰা-ছোৱালীবোৰৰ অইন কিছুমান দিশত পাৰদৰ্শিতা থাকে। গতিকে সেই প্ৰতিভাবোৰ বিকাশ কৰি সিহঁতক উৎসাহিত কৰিব লাগে। তেতিয়াহে তেওঁলোকে সমস্যা থকা সত্ত্বেও জীৱনত সফল হ’ব পাৰিব।


Bollywood news: From Katrina Kaif to Salman Khan who is the highest paid bollywood star in Wedding ceremony. Bollywood news: manju-b– News18 assam\nHome » photogallery » lifestyle »Bollywood news: আনৰ বিয়াত নাচিও মোটা অংকৰ টকা ঘটে বলীউডৰ এইসকল অভিনেতাই! জানক হায়েস্ত পেইড কোন\nBollywood news: আনৰ বিয়াত নাচিও মোটা অংকৰ টকা ঘটে বলীউডৰ এইসকল অভিনেতাই! জানক হায়েস্ত পেইড কোন\nBollywood news: বহুতো ধনীলোকৰ বিলাসী আৰু ব্যয়বহুল বিবাহলৈ বলীউডৰ তাৰকাসকলক আমন্ত্ৰণ জনোৱা নিয়মৰ বহুদিন হ'ল।\n| September 16, 2021, 17:57 IST\nবহুতো ধনী লোকৰ বিলাসী আৰু ব্যয়বহুল বিবাহলৈ বলীউডৰ তাৰকাসকলক আমন্ত্ৰণ জনোৱাৰ এক অঘোষিত নিয়ম বহুদিন ধৰি চলি আছে। কিন্তু বিনামূলীয়াকৈ নহয়। বলীউডৰ তাৰকাসকলক আমন্ত্ৰণ জনোৱা হয় এক মোটা অংকৰ ধনৰ বিনিময়ত। এনে ধৰণৰ বিয়াত কেইমুহূৰ্তমানৰ উপস্থিতি বা অলপ সময়ৰ নৃত্য প্ৰদৰ্শনৰ বাবে এজন অভিনেতাই কিমান টকা লয় জানি লওঁক।\n১) কেটৰিণা কাঈফে একোখন বিয়াত নৃত্য প্ৰদৰ্শনৰ বাবে ৩ কোটি টকা লয় বুলি জানিব পৰা গৈছে। বিয়াত আটাইতকৈ বেছি নিমন্ত্ৰণ পোৱা অভিনেত্ৰীগৰাকীয়েই হৈছে কেটৰিণা । এনেয়েও কেটৰিণা কাঈফ নৃত্যত পাৰদৰ্শী। গতিকে বিয়াৰ অনুষ্ঠানত কেটৰীণাৰ পাৰিশ্ৰমিকো সেই অনুপাতেই শকত অংসৰ হয়।\n২) ছলমান খানৰ জনপ্ৰিয়তাৰ কথা নতুনকৈ কোৱাৰ প্ৰয়োজন নাই। যেতিয়া ছলমানৰ চিনেমা মুক্তি পায় তেতিয়া চিনেমা হলত টিকট পোৱাটোৱেই কঠিন হৈ পৰে। বিয়াৰ অনুষ্ঠানতো ছলমানৰ একেই আধিপত্য আছে। তেওঁও বহুত আমন্ত্ৰণ পায় বিয়াৰ। খবৰ অনুসৰি তেওঁ ২ কোটি টকা লয় একোটা আমন্ত্ৰণৰৰ বাবে।\n3) ৰণবীৰ সিং আনক মনোৰঞ্জন দিয়াত সিদ্ধহস্ত অভিনেতা। যিকোনো অনুষ্ঠানত ৰণবীৰৰ উপস্থিতিয়ে পৰিৱেশ আনন্দময় কৰি তোলে। ৰণবীৰ মানুহ হিচাপেও অতিকে ৰঙীন মেজাজৰ। গতিকে বিয়ালৈ ভালেসংখ্যক আমন্ত্ৰণ পায় ৰণবীৰেও। তেওঁ বিয়া এখনত নৃত্য প্ৰদৰ্শনৰ বাবে ১ কোটি টকা লয়।\n৪) দীপিকা পাডুকন হৈছে বলীউডৰ ডিভা। দীপিকাক সঞ্জয় লীলা ভাঞ্চালীৰ একাধিক চলচ্চিত্ৰত ৰাজকীয় ৰূপত দেখা গৈছিল। দীপিকা পাডুকনেও ধনী লোকৰ বিয়াত বহুত আমন্ত্ৰণ পায়। দীপিকাইও এনে একোটা অনুষ্ঠানত ১ কোটি টকা লয়।\n৫) বলীউডৰ কিং খান তেওঁ। তেওঁৰ অনুৰাগীৰ সংখ্যা সমগ্ৰ বিশ্বতে বিয়পি আছে। অনুৰাগীসকলে তেওঁ য'লৈকে যায় আগুৰি ধৰে। আৰু সেয়েহে শ্বাহৰুখ খানেও ধনী লোকৰ বিয়াৰ আমন্ত্ৰণত মোটা অংকৰ ধন লয়। জানিব পৰা মতে শ্বাহৰুখে বিবাহ অনুষ্ঠানৰ বাবে ৩ কোটি টকা লয়।\n৬) য'ত নৃত্য আছে তাত হৃত্বিক ৰোশনো থাকিবই।হৃত্বিকৰ আছে গ্ৰীক ঈশ্বৰৰ দৰে আকৰ্ষণীয় চেহেৰা। গতিকে তেওঁৰ ভক্তৰ সংখ্যাও বহুত বেছি। তেওঁ বিয়াত নৃত্য কৰিবলৈ ২.৫ কোটি টকা লয়।\n৭) বলীউডৰ দেশী গাৰ্ল প্ৰিয়ংকা চোপ্ৰা। যদিও এতিয়া হলীউডৰ তাৰকা কিন্তু তাৰ মানে এইটো নহয় যে ভাৰতৰ ধনী লোকৰ বিয়াবোৰত প্ৰিয়ংকা নাথাকিব? তেওঁ বিয়া এখনত নৃত্য প্ৰদৰ্শনৰ বাবে ২.৫ কোটি টকা লয়।


19.06.22 Avyakt Bapdada Assame Murli 06.04.91 Om Shanti Madhuban\n“*“কৰ্মাতীত স্থিতিৰ লক্ষণসমূহ”*”\nকৰ্মাতীত স্থিতিৰ সমীপত আহি আছানে। কৰ্মও বৃদ্ধি প্ৰাপ্ত হৈ থাকে। কিন্তু কৰ্মাতীত অৰ্থাৎ কৰ্মৰ কোনো বন্ধনৰ স্পৰ্শৰ (প্ৰভাৱৰ) পৰা উপৰাম। এনেকুৱাই অনুভৱ বাঢ়ি গৈ থাকক। যিদৰে মই আত্মাই এই শৰীৰৰ দ্বাৰা কৰ্ম কৰিলোঁ, এনেকুৱা উপৰাম ভাৱ থাকক। কাৰ্যই যাতে স্পৰ্শ নকৰে আৰু কাৰ্য কৰাৰ পাছত যি ফলাফল হ’ল - এই ফল প্ৰাপ্ত কৰাৰ ক্ষেত্ৰতো উপৰাম। কৰ্মৰ ফল অৰ্থাৎ যি ফলাফল ওলায় সেই ফলেও যাতে স্পৰ্শ নকৰে, একেবাৰে উপৰাম ভাৱৰ অনুভৱ হৈ থাকক। যেন আন কোনোবাই কৰালে আৰু মই কৰিলোঁ। কোনোবাই কৰালে আৰু মই নিমিত্ত হ’লোঁ। কিন্তু নিমিত্ত হোৱাৰ ক্ষেত্ৰতো উপৰাম। এনেকৈ কৰ্মাতীত স্থিতি বাঢ়ি গৈ থাকে - এনেকুৱা অনুভৱ হয়নে?\nমহাৰথীসকলৰ স্থিতি আনতকৈ অনন্য আৰু স্নেহী স্পষ্ট হৈ আছে নহয়। যিদৰে পিতা ব্ৰহ্মা স্পষ্ট আছিল, সেইদৰে ক্ৰমানুসৰি তোমালোক নিমিত্ত আত্মাসকলো সাকাৰ স্বৰূপত স্পষ্ট হৈ গৈ থাকা। কৰ্মাতীত অৰ্থাৎ উপৰাম আৰু স্নেহী। কৰ্ম আনেও কৰে আৰু তোমালোকেও কৰা কিন্তু তোমালোকৰ কৰ্ম কৰাত পাৰ্থক্য আছে। স্থিতিৰ পাৰ্থক্য আছে। যি কিছু হৈ গ’ল তাৰপাছত উপৰাম হৈ গ’লা। কৰ্ম কৰিলা আৰু কৰ্ম কৰাৰ পাছত এনেকুৱা অনুভৱ হ’ব যেন একো কৰাই নাই। কৰাওতাই কৰাই ল’লে। এনেকুৱা স্থিতিৰ অনুভৱ কৰি থাকিবা। পাতল ভাৱ থাকিব। কৰ্ম কৰিও শৰীৰো পাতল, মনৰ স্থিতিতো পাতল। কৰ্মৰ ফলাফলে মন আকৰ্ষিত কৰি লয়। এনেকুৱা স্থিতিনে? যিমানেই কাৰ্য বাঢ়ি গৈ থাকিব সিমানেই পাতল ভাৱো বাঢ়ি গৈ থাকিব। কৰ্মই নিজৰ ফালে আকৰ্ষিত নকৰিব কিন্তু মালিক হৈ কৰ্ম কৰাওতাই কৰাই আছে আৰু নিমিত্ত হওতাই নিমিত্ত হৈ কৰি আছে।\nআত্মাৰ পাতল ভাৱৰ লক্ষণ হ’ল – আমাৰ যি বিশেষ শক্তি আছে - মন, বুদ্ধি, সংস্কাৰ এই তিনিওটাই এনেকুৱা পাতল হৈ যাব। সংকল্পয়ো বহুত পাতল স্থিতিৰ অনুভৱ কৰাব। বুদ্ধিৰ নিৰ্ণয় শক্তিয়েও এনেকুৱা নিৰ্ণয় কৰিব যেন একো কৰাই নাই, আৰু কোনো সংস্কাৰে নিজৰ ফালে আকৰ্ষিত নকৰিব। যিদৰে পিতাৰ সংস্কাৰে কাৰ্য কৰি আছে। এই মন-বুদ্ধি-সংস্কাৰ যি সূক্ষ্ম শক্তি আছে, তিনিওতাতে পাতল অনুভৱ কৰিবা। স্বতঃ সকলোৰে অন্তৰৰ পৰা, মুখৰ পৰা এয়াই ওলাই থাকিব যে যেনেকুৱা পিতা, তেনেকুৱাই সন্তানসকল উপৰাম আৰু স্নেহী। কিয়নো সময় অনুসৰি বাহিৰৰ বাতাৱৰণ দিনে-প্ৰতিদিনে আৰুহে গধুৰ হৈ যাব। যিমানেই বাহিৰৰ বাতাৱৰণ গধুৰ হ’ব সিমানে অনন্য সন্তানসকলৰ সংকল্প, কৰ্ম, সম্বন্ধ পাতল হৈ যাব আৰু এই পাতল ভাৱৰ বাবে সকলো কাৰ্য পাতলভাৱে চলি থাকিব। বায়ুমণ্ডল তমোপ্ৰধান হোৱাৰ বাবে আৰু ভিন্ন ভিন্ন প্ৰকাৰে গধুৰতা অনুভৱ কৰিবা। প্ৰকৃতিৰো গধুৰতা থাকিব। মনুষ্য আত্মাৰ বৃত্তিতো গধুৰতা থাকিব। তাৰ বাবেও পাতল ভাৱে আনকো পাতল কৰিব। বাৰু, সকলো ঠিকে চলি আছে নহয়। কাৰবাৰৰ প্ৰভাৱ তোমালোকৰ ওপৰত নপৰে। কিন্তু তোমালোকৰ প্ৰভাৱ কাৰবাৰৰ ওপৰত পৰে। যি কিছু কৰা, শুনা তোমালোকৰ পাতল ভাৱৰ স্থিতিৰ প্ৰভাৱ কাৰ্যৰ ওপৰত পৰে। কাৰ্যৰ অস্থিৰতাৰ প্ৰভাৱ তোমালোকৰ কাৰ্যৰ ওপৰত নপৰে। অবিচলিত স্থিতিয়ে কাৰ্যকো অবিচল কৰি দিয়ে। সকলো ৰীতিৰে অসম্ভৱ কাৰ্য সম্ভৱ আৰু সহজ হৈ গৈ আছে আৰু হৈ গৈ থাকিব। বাৰু।\n19-06-2022 প্ৰাতঃমুৰুলী ওঁম্ শান্তি “অব্যক্ত-বাপদাদা” ৰিভাইজ্ 10-04-1991 মধুবন\n“*”অন্তৰ সিংহাসনত অধিষ্ঠিত আৰু বিশ্ব সিংহাসনত অধিষ্ঠিত হ’বৰ বাবে সুখ দিয়া আৰু সুখ লোৱা”*”\nআজি বিশ্বৰ মালিকে নিজৰ বালক তথা মালিক সন্তানসকলক চাই আছেহঁক। সকলো সন্তান এই সময়ত নিজৰ মালিক আৰু অনেক জন্মও বিশ্বৰ মালিক হয়। পৰমাত্ম বালক মালিক হৈ যায়। ব্ৰাহ্মণ আত্মাসকল অৰ্থাৎ মালিক আত্মা। এই সময়ত সকলো কৰ্মেন্দ্ৰিয়ৰ মালিক হোৱা, অধীন আত্মা নোহোৱা। অধিকাৰী অৰ্থাৎ মালিক হোৱা। কৰ্মেন্দ্ৰিয়ৰ বশীভূত নোহোৱা সেয়েহে বালক তথা মালিক হোৱা। বালকবোধৰো ঈশ্বৰীয় নিচা অনুভৱ কৰা আৰু স্ব-ৰাজ্যৰ মালিকবোধৰ নিচাও অনুভৱ কৰা। ডবল নিচা। নিচাৰ চিন হ’ল অবিনাশী আত্মিক আনন্দ। সদায় নিজক বিশ্বৰ ভিতৰতে সৌভাগ্যশালী আত্মা বুলি ভাবানে? বাঃ! মোৰ শ্ৰেষ্ঠ ভাগ্য অৰ্থাৎ শ্ৰেষ্ঠ কপাল! সৌভাগ্যশালীও হোৱা আৰু সদায় আনন্দৰ খোৰাক খাই থাকা আৰু আনকো খুৱাই থাকা। লগতে সদায় আনন্দৰ দোলনাত দুলি থাকা। আনকো আনন্দৰ মহাদান দি সৌভাগ্যশালী কৰি তোলা। এনেকুৱা অমূল্য হীৰাতুল্য জীৱন গঢ়োঁতা হোৱা। হৈ গ’লা নে এতিয়া হ’বা? ব্ৰাহ্মণ জীৱনৰ অৰ্থই হৈছে – আনন্দিত হৈ থকা, আনন্দৰ খোৰাক খোৱা আৰু আনন্দৰ দোলনাত দুলি থকা। এনেকুৱা ব্ৰাহ্মণ হোৱা নহয়? আনন্দ অবিহনে জীৱনেই বা কি! জীৱনেই আনন্দময়। যদি আনন্দ নাই তেন্তে সেয়া ব্ৰাহ্মণ জীৱন নহয়। আনন্দিত হৈ থকা মানেই জীয়াই থকা।\nআজি বাপদাদাই সকলো সন্তানৰ পুণ্যৰ হিচাপ চাই আছিল কিয়নো তোমালোক সকলো পুণ্য আত্মা হোৱা। পুণ্যৰ হিচাপ অনেক জন্মৰ বাবে জমা কৰি আছা। গোটেই দিনটোত পুণ্য কিমান জমা কৰিলা? এয়া নিজেও পৰীক্ষা কৰিব পাৰা নহয়। এটা হ’ল দান কৰা, আনটো হ’ল পুণ্য কৰা। দানতকৈও পুণ্যৰ মহত্ব বেছি। পুণ্য কৰ্ম হৈছে নিস্বাৰ্থ সেৱা ভাৱৰ কৰ্ম। পুণ্য কৰ্ম দেখুৱাবৰ বাবে কৰা নহয়, কিন্তু অন্তৰেৰে কৰা হয়। দান দেখুওৱাব কাৰণেও কৰে, অন্তৰেৰেও কৰে। পুণ্য কৰ্ম অৰ্থাৎ আৱশ্যকতাৰ সময়ত কোনোবা আত্মাৰ সহযোগী হোৱা অৰ্থাৎ কামত অহা। পুণ্য কৰ্ম কৰোঁতা আত্মাসকলৰ অনেক আত্মাৰ অন্তৰৰ আশীৰ্বাদ প্ৰাপ্ত হয়। কেৱল মুখেৰে ধন্যবাদ বা ‘থেঙ্কচ’ বুলি নকয় কিন্তু অন্তৰৰ আশীৰ্বাদ গুপ্ত প্ৰাপ্তি জমা হৈ যায়। পুণ্য আত্মাই, পৰমাত্ম আশীৰ্বাদ, আত্মাসকলৰ আশীৰ্বাদ- এই প্ৰাপ্ত হোৱা প্ৰত্যক্ষফলেৰে ভৰপূৰ হয়। পুণ্য আত্মাৰ বৃত্তি, দৃষ্টিয়ে আনকো আশীৰ্বাদৰ অনুভৱ কৰায়। পুণ্য আত্মাৰ চেহেৰাত সদায় প্ৰসন্নতা, সন্তুষ্টিৰ ৰেঙনি দেখা যায়। পুণ্য আত্মাই সদায় প্ৰাপ্ত কৰা ফলৰ বাবে অভিমান আৰু অপমানৰ পৰা দূৰৈত থাকে কিয়নো তেওঁলোক হৈছে ভৰপূৰ বাদশ্বাহ। অভিমান আৰু অপমানৰ পৰা নিচিন্ত বাদশ্বাহ হয়। পুণ্য আত্মা পুণ্যৰ শক্তিৰে নিজৰ প্ৰতিটো সংকল্প, সকলো সময়ৰ অস্থিৰতাক, প্ৰতিটো কৰ্ম সফল কৰোঁতা হয়। পুণ্যৰ হিচাপ জমা হয়। জমাৰ চিন হ’ল - ব্যৰ্থৰ সমাপ্তি। এনেকুৱা পুণ্য আত্মা বিশ্ব ৰাজ্যৰ সিংহাসনৰ অধিকাৰী হয়। গতিকে নিজৰ হিচাপ পৰীক্ষা কৰা যে এনেকুৱা পুণ্য আত্মা কিমানলৈকে হৈছোঁ? যদি সোধো যে সকলো পুণ্য আত্মা হোৱানে? তেতিয়া সকলোৱে ‘হয়’ বুলি ক’বা নহয়। হয়ো সকলো পুণ্য আত্মা। কিন্তু ক্ৰমানুসৰি হোৱা নে সকলো এক নম্বৰ হোৱা? ক্ৰমানুসৰি হোৱা নহয়। সত্যযুগ-ত্ৰেতাৰ বিশ্ব সিংহাসনত কিমান বহিবা? সকলোৱে একেলগে বহিবানে? তেন্তে ক্ৰমানুসৰি হোৱা নহয়। ক্ৰম নম্বৰ কিয় হয় - কাৰণ? সন্তানসকলৰ এটা বিশেষ কথা বাপদাদাই পৰীক্ষা কৰিলে। আৰু সেইটো কথাই এক নম্বৰ হোৱাত বাধা দিয়ে। এতিয়া তপস্যা বৰ্ষত সকলোৰে লক্ষ্য সম্পূৰ্ণ হোৱাৰ নে ক্ৰমানুসৰি হোৱাৰ? সম্পূৰ্ণ হ’ব লাগে নহয়। তোমালোক সকলোৱে এটা শ্লোগান উচ্চাৰণো কৰা আৰু লিখি আঁৰিও থোৱা। সেইটো হ’ল - সুখ দিয়া আৰু সুখ লোৱা। দুখ নিদিবা, দুখ নল’বা। এইটো শ্লোগান দৃঢ় হয়। তেন্তে ফলাফলত কি দেখিলে? দুখ নিদিবা – ইয়াৰ প্ৰতিতো গৰিষ্ঠ সংখ্যকৰে মনোযোগ আছে। কিন্তু আধা শ্লোগান ঠিক হয়। দিয়াৰ ক্ষেত্ৰত ভাবে, দিব নালাগে। কিন্তু লোৱাৰ ক্ষেত্ৰত কয় যে তেওঁ দিলে সেইবাবে হ'ল। এওঁ এনেকৈ কলে, এওঁ এইটো ক'লে, সেয়েহে এয়া হ'ল। এনেকুৱা ৰায় দিয়া নহয়। নিজৰেই উকীল হৈ মোকৰ্দমাত এয়াই কোৱা। তেন্তে আধা শ্লোগানৰ প্ৰতি মনোযোগ ঠিক আছে আৰু বিশেষ মনোযোগ থাকিব লাগে। তথাপিও আধা শ্লোগানৰ প্ৰতি মনোযোগ আছে কিন্তু আৰু যি আধা শ্লোগান আছে তাৰ প্ৰতি নামমাত্ৰ মনোযোগ আছে। তেওঁ দিলে কিন্তু তুমি ল'লা কিয়? কোনে ক'লে যে তুমি লোৱা? দুখ লোৱাতো পিতাৰ শ্ৰীমত হয় জানো। দুখেৰে জোলোঙা ভৰোৱা। গতিকে দুখ নিদিবা, দুখ নল’বা তেতিয়াহে পুণ্য আত্মা হ'বা, তপস্বী হ'বা। তপস্বী অৰ্থাৎ পৰিৱৰ্তন, গতিকে তেওঁৰ দুখকো তোমালোকে সুখৰ ৰূপত স্বীকাৰ কৰা। পৰিৱৰ্তন কৰা তেতিয়া তপস্বী বুলি কোৱা হ'ব। গ্লানিক প্ৰশংসা বুলি লোৱা, তেতিয়া পুণ্য আত্মা বুলি কোৱা হ'ব। জগত অম্বা ‘মা’য়ে সদায় সকলো সন্তানক এইটোৱে পাঠ দৃঢ় কৰালে যে গালি দিওতা বা দুখ দিওতা আত্মাকো নিজৰ দয়ালু স্বৰূপেৰে, দয়াৰ দৃষ্টিৰে চোৱা। গ্লানিৰ দৃষ্টিৰে নহয়। তেওঁ গালি দিব, তোমালোকে ফুল অৰ্পণ কৰা। তেতিয়া পুণ্য আত্মা বুলি কোৱা হ'ব। গ্লানি কৰোঁতাজনক অন্তৰেৰে আকোৱালি লোৱা। বাহ্যিকভাৱে আকোৱালি নল’বা। কিন্তু মনেৰে। গতিকে পুণ্যৰ হিচাপ জমা হোৱাত এইটো কথাই বিঘিনি ৰূপ হয়। মই দুখ ল’বও নালাগে। দিবতো নালাগেই কিন্তু ল’বও নালাগে। যিহেতু ভাল বস্তু নহয় তেন্তে আকৌ আৱৰ্জনা লৈ জমা কিয় কৰা? য'ত দুখ ল'লা ত’ত আৱৰ্জনা জমা হ'ল, তেন্তে আৱৰ্জনা পৰা কি ওলাব? পাপৰ অংশৰূপী বীজাণু। এতিয়া ডাঙৰ পাপতো নকৰা নহয়। এতিয়া পাপৰ অংশ থাকি গৈছে। কিন্তু অংশও থাকিব নালাগে। বহুত সন্তানে বৰ মিঠা কথা শুনায়। বাৰ্তালাপতো সকলোৱে কৰা নহয় জানো? এটা শ্লোগানতো সকলোৰে দৃঢ় হৈ গ'ল - "বিচৰা নাছিলোঁ কিন্তু হৈ গ'ল...!" যেতিয়া তোমালোকে নিবিচৰা তেন্তে আন কোনে বিচাৰে? যাৰ বাবে কোৱা - হৈ গ'ল। আৰু কোনো আত্মা আছে নেকি, হ'ব নালাগিছিল, কিন্তু হয় - এয়া কোনে কয়? অন্য কোনো আত্মাই কয় নে তুমি কোৱা? গতিকে তপস্যা এই কথাবোৰৰ বাবে সিদ্ধ কৰিব নোৱাৰিবা। যিটো হ'ব নালাগে, যিটো কৰিব নালাগিছিল, সেইটো নোহোৱা, নকৰাটোৱেই পুণ্য আত্মাৰ লক্ষণ। বাপদাদাৰ ওচৰত নিতৌ সন্তানসকলৰ এনেকুৱা অনেক কাহিনী আহে। কওঁতে ইমান আমোদজনক কাহিনী ৰচি কয় যে শুনিয়েই থাকা। কিছুমানৰ দীঘলীয়া কাহিনী ৰচা অভ্যাস, কিছুমানে চুটিকৈ ৰচে। কিন্তু কাহিনী বহুত ৰচে। আজি এইটো বছৰৰ মিলনৰ অন্তিম ডুব নহয় জানো। সকলো ডুব মাৰিবলৈ আহিছা নহয়। যেতিয়া ভক্তিমাৰ্গতো ডুব মাৰে তেতিয়া কিবা নহয় কিবা সংকল্প নিশ্চয় কৰে, কিবা স্বাহা কৰে, কিবা স্বাৰ্থ ৰাখে। দুয়োটাৰে সংকল্প কৰে। গতিকে তপস্যা বৰ্ষত এইটো সংকল্প কৰা যে গোটেই দিন সংকল্পৰ দ্বাৰা, বাণীৰ দ্বাৰা, কৰ্মৰ দ্বাৰা পুণ্য আত্মা হৈ পুণ্য কৰিম, আৰু পূণ্যৰ চিন শুনালোঁ যে পুণ্যৰ প্ৰত্যক্ষ ফল হৈছে প্ৰত্যেক আত্মাৰ আশীৰ্বাদ। প্ৰতিটো সংকল্পত পুণ্য জমা হওঁক। বাণীত আশীৰ্বাদ জমা হওঁক। সম্বন্ধ-সম্পৰ্কত অন্তৰেৰে সহযোগৰ ধন্যবাদ উচ্চাৰিত হওক - ইয়াক কোৱা হয় তপস্যা। এনেকুৱা তপস্যা বিশ্ব পৰিৱৰ্তনৰ আধাৰ হ’ব। এনেকুৱা ফলাফল হ’লে পুৰস্কাৰ পাবা। আকৌ কাহিনী নুশুনাবা যে এনেকুৱা হৈ গল…। এনেয়ে প্ৰথম নম্বৰৰ পুৰস্কাৰ সকলো শিক্ষকে ল’ব লাগে আৰু লগতে মধুবন নিবাসীসকলে ল’ব লাগে কিয়নো মধুবনৰ লহৰ, নিমিত্ত শিক্ষকসকলৰ লহৰ প্ৰবৃত্তিত থকাসকলৰ ওচৰলৈ, ঈশ্বৰীয় বিদ্যাৰ্থীসকলৰ ওচৰলৈ সহজে গৈ পায়। গতিকে তোমালোক সকলোৰে স্থান আগত হৈয়েই যাব। এতিয়া চাম যে কাৰ কাৰ নাম পুৰস্কাৰ পোৱাৰ তালিকাত আহে? শিক্ষকসকলৰ আহে নে মধুবন নিবাসীৰ নে ঈশ্বৰীয় বিদ্যাৰ্থীৰ আহে? ডবল বিদেশীসকলেও তীব্ৰ পুৰুষাৰ্থ কৰি আছে। বাপদাদাৰ ওচৰত পুৰস্কাৰ বহুত আছে, যিমান বিচৰা সিমান ল’ব পাৰা। পুৰস্কাৰৰ অভাৱ নাই। ভাণ্ডাৰ ভৰপূৰ হৈ আছে। ভাল বাৰু!\nসকলো মেলাত আহি উপস্থিত হৈ গ’লা। মেলা ভাল লাগিল নে অসুবিধা হ’ল? বৰষুণেও স্বাগতম জনালে, প্ৰকৃতিৰো তোমালোকৰ প্ৰতি স্নেহ আছে। ভয়তো খোৱা নাই নহয়? ব্ৰহ্মাভোজনতো ভাল পালা নহয়। 63 জন্ম ঠেলা-গঁতা খালা। এতিয়াতো আৰুৱেই ঠিকনা পালা নহয়। তিনিখোজ ভূমিতো পালা নহয়। ইমান ডাঙৰ যি প্ৰেক্ষাগৃহ নিৰ্মাণ কৰিছে গতিকে প্ৰেক্ষাগৃহৰো শোভা বঢ়ালা নহয়। প্ৰেক্ষাগৃহটি সফল কৰিলা নহয়। কাৰো অসুবিধাতো হোৱা নাই নহয়। কিন্তু এনেকৈ মেলা কৰি নাথাকিবা। ৰচনাৰ লগতে সাধনো আহে। ভাল বাৰু!\nসকলো বালক তথা মালিক শ্ৰেষ্ঠ আত্মাসকলক, সদায় প্ৰতিটো খোজত পুণ্যৰ হিচাপ জমা কৰোঁতা পুণ্য আত্মাসকলক, সদায় অন্তৰাসনধাৰী আৰু বিশ্বৰ সিংহানৰ অধিকাৰী বিশেষ আত্মাসকলক, সদায় সুখ দিওতা আৰু সুখ লওতা মাষ্টৰ সুখৰ সাগৰ আত্মাসকলক, সদায় আনন্দত থাকোঁতা আৰু আনন্দ দিওঁতা মাষ্টৰ দাতা সন্তানসকলক বাপদাদাৰ স্নেহপূৰ্ণ স্মৰণ আৰু নমস্কাৰ।\nদাদীসকলৰ প্ৰতি :- বাপদাদাই দেখিলে যে সকলো মহাৰথীয়ে অন্তৰেৰে সকলোকে শক্তিশালী কৰাৰ সেৱা বহুত ভালকৈ কৰিলে। ইয়াৰ বাবে কি বুলি ধন্যবাদ জনাওঁ কিন্তু হিচাপ বহুত জমা হ’ল। বহুত ডাঙৰ হিচাপ জমা হ’ল। বাপদাদাই মহাবীৰ সন্তানসকলৰ সাহস আৰু উৎসাহ-উদ্দীপনা দেখি পদমগুণতকৈও বেছি হৰ্ষিত হয়। সাহস কৰিছে। সংগঠন সদায় স্নেহৰ সূত্ৰত আছে সেয়েহে ইয়াৰ সফলতা আছে। সংগঠন শক্তিশালী হয় নহয়! সৰু মালা মজবুত হয়। খাৰুতো তৈয়াৰ হৈছে। মালাতো তৈয়াৰ হোৱা নাই, খাৰুতো আছে নহয় সেয়েহে সৰু মালাকো পূজা কৰা হয়। ডাঙৰ মালা তৈয়াৰ হৈ আছে, সেয়াও হৈ যাব, হ’বই। শুনাইছিলোঁ নহয় – ডাঙৰ মালাৰ মণি তৈয়াৰ হৈ আছে কিন্তু মণিৰ লগত মণি একে সমান হোৱাত অলপ বাকী আছে। সৰু মালা ভালকৈ তৈয়াৰ হৈছে, এই মালাৰ বাবেই সফলতা সহজে হয় আৰু সফলতা সদায় মালাৰ মণিসকলৰ ডিঙিত ওলমি আছে। বিজয়ৰ তিলক লাগি আছে। বাপদাদা আনন্দিত হয়, পদমগুণ অভিনন্দন। নিমিত্ততো তোমালোক হোৱা নহয়, পিতাতো কৰাৱনহাৰ হয়। কৰোঁতা কোন? কৰাৰ বাবে তোমালোক নিমিত্ত হোৱা, পিতাতো ৰাজহাড় হয়, সেয়েহে বহুত ভালকৈ প্ৰীতিৰ ৰীতিও পালন কৰিলে আৰু প্ৰতিপালনৰ ৰীতিও ভালদৰে পালন কৰিলে। ভাল বাৰু।\nউত্তম সংকল্প ৰূপী বীজৰ দ্বাৰা উত্তম ফল প্ৰাপ্ত কৰোঁতা সিদ্ধি স্বৰূপ আত্মা হোৱা\nসিদ্ধি স্বৰূপ আত্মাসকলৰ প্ৰতিটো সংকল্প নিজৰ প্ৰতি আৰু আনৰ প্ৰতি সিদ্ধ হওঁতা হয়। তেওঁলোকৰ প্ৰতিটো কৰ্মত সিদ্ধি প্ৰাপ্ত হয়। তেওঁলোকে যি কথা কয় সেয়া সিদ্ধ হৈ যায় সেয়েহে সত্য বচন বুলি কোৱা হয়। সিদ্ধি স্বৰূপ আত্মাৰ প্ৰতিটো সংকল্প, বাণী আৰু কৰ্ম সিদ্ধি প্ৰাপ্ত হয়, ব্যৰ্থ নহয়। যদি সংকল্প ৰূপী বীজ বহুত ভাল হয় কিন্তু ফল ভাল নহয় তেন্তে দৃঢ় ধাৰণা ৰূপী ধৰণী ভাল নহয় নতুবা মনোযোগ দিয়াৰ ক্ষেত্ৰত সংযমৰ অভাৱ আছে।\nদুখৰ লহৰৰ পৰা মুক্ত হ’বলৈ হ’লে কৰ্মযোগী হৈ সকলো কৰ্ম কৰা।\nসূচনা:- আজি মাহৰ তৃতীয় ৰবিবাৰ, সকলো ৰাজযোগী তপস্বী ভাতৃ-ভগ্নীয়ে সন্ধিয়া 6.30 বজাৰ পৰা 7.30 বজালৈকে বিশেষ যোগ অভ্যাসৰ সময়ত নিজৰ আকাৰী ফৰিস্তা স্বৰূপত স্থিত হৈ, বিশ্ব পৰিক্ৰমা কৰি প্ৰকৃতি সহিত সকলো আত্মাক ‘লাইট-মাইট’ দিয়াৰ সেৱা কৰে যেন।


বাবাচাহেব পুৰন্দৰেৰ শতাব্দী বৰ্ষ সমাৰোহত প্ৰধানমন্ত্ৰীয়ে প্ৰদান কৰা ভাষণৰ অসমীয়া অনুবাদ\nPosted On: 13 AUG 2021 9:37PM by PIB Guwahati\nসন্মানীয় বাবাচাহেব পুৰন্দৰেজী, বাবাচাহেব ফেলিচিটিগেচন সমাৰোহ সমিতিৰ অধ্যক্ষা সুমিত্ৰা টাই আৰু শিৱশাহীত বিশ্বাস কৰা বাবাচাহেবৰ সকলো অনুগামীসকল!\nমই আৰম্ভণিতে শিৱ শ্বাহীৰ বাবাচাহেব পুৰন্দৰেক অভিবাদন জনাইছো আৰু ভগৱানৰ ওচৰত প্ৰাৰ্থনা কৰিছো যে ছত্ৰপতি শিৱাজী মহাৰাজে তেওঁ স্থাপন কৰা আৰু শিকোৱা আদৰ্শবোৰ পালন কৰাৰ ক্ষমতা ভগৱানে মোক দিব লাগে!\nমই শ্ৰদ্ধেয় বাবাচাহেব পুৰন্দৰেজীক তেওঁৰ জীৱনৰ ১০০ তম বৰ্ষত প্ৰৱেশ কৰাৰ বাবে আন্তৰিক শুভেচ্ছা জনাইছো। তেওঁৰ পথ প্ৰদৰ্শন, দীৰ্ঘদিন ধৰি তেওঁৰ আশীৰ্বাদ প্ৰাপ্ত কৰাটো মোৰ শুভকামনা, ঠিক যেনেদৰে আমি এতিয়ালৈকে আমি লাভ কৰি আছো। এই বিশেষ অনুষ্ঠানটোৰ বাবে মই সন্মানীয় সুমিত্ৰা টাইকো অভিনন্দন জনাইছো। মই সুখী যে এই মনোৰম অনুষ্ঠানটোত মই বাবাচাহেবৰ আশীৰ্বাদ পোৱাৰ সুযোগ পাইছো আৰু তেওঁৰ ওপৰত বিশ্বাস ৰখা আপোনালোক সকলোৰে মাজত উপস্থিত হোৱাৰ সুযোগ লাভ কৰিছো। এই পুণ্য অনুষ্ঠানত মই সমগ্ৰ দেশৰ বাবাচাহেবৰ অসংখ্য অনুগামীক অভিনন্দন জনাইছো।\nশতায়ু জীৱনৰ কামনা মানৱতাৰ আটাইতকৈ অত্যাধুনিক আৰু ইতিবাচক চিন্তাৰ ভিতৰত এটা। আমাৰ বেদত, ঋষিসকলে শতায়ু জীৱনৰ বহু ঊৰ্ধলৈ গৈ কৈছে, "আমাৰ ঋষিসকলে কৈছে:\nজীৱেম শৰদঃ শতম ৷৷\nবুধ্যেম শৰদঃ শতম ৷৷\nৰোহেম শৰদঃ শতম ৷৷\nঅৰ্থাৎ, আমি এশ বছৰলৈ জীয়াই থাকো, এশ বছৰলৈ চিন্তাশীল হও, আৰু এশ বছৰলৈ আগবাঢ়ি থাকো। বাবাচাহেব পুৰন্দৰেৰ জীৱনে আমাৰ মণিষীসকলৰ এই মহৎ আত্মাক প্ৰতিফলিত কৰে। যেতিয়া এজনে নিজৰ তপস্যাৰ জৰিয়তে জীৱনত এনে যোগ প্ৰমাণ কৰে, বহুতো কাকতালীয় ঘটনা স্বয়ং সিদ্ধ হ’বলৈ আৰম্ভ কৰে। এইটো এটা আনন্দদায়ক কাকতালীয় ঘটনা যে যেতিয়া বাবাচাহেবে তেওঁৰ জীৱনৰ ১০০ তম বৰ্ষত প্ৰৱেশ কৰিছে, একে সময়তে, আমাৰ দেশেও স্বাধীনতাৰ ৭৫ তম বছৰত প্ৰৱেশ কৰিছে। মই ভাবো বাবা চাহেবে নিজেই নিশ্চয় অনুভৱ কৰি আছে যে এই কাকতালীয় ঘটনাটো তেওঁৰ বাবে পোনপটীয়া আশীৰ্বাদ, তেওঁৰ তপস্যাত সুখী, মা ভাৰতী।\nআন এটা কাকতালীয় ঘটনা আছে যিয়ে আমাক স্বাধীনতাৰ ৭৫ তম বছৰৰ বাবে অনুপ্ৰাণিত কৰে। আপুনি সকলোৱে জানে যে স্বাধীনতাৰ অমৃত মহোৎসৱত দেশখনে স্বাধীনতা সংগ্ৰামী, অমৰ আত্মাৰ ইতিহাস লিখিবলৈ এক অভিযান আৰম্ভ কৰিছে। বাবাচাহেব পুৰন্দৰে কেইবা দশক ধৰি এই সৎ কাম কৰি আহিছে। তেওঁ নিজৰ গোটেই জীৱনটো এই অভিযানত উৎসৰ্গিত কৰিছে। শিৱাজী মহাৰাজৰ জীৱন, তেওঁৰ ইতিহাস জনসাধাৰণৰ ওচৰলৈ লৈ যোৱাত তেওঁৰ অৱদানৰ বাবে আমি সদায় ঋণী হৈ থাকিম। মই সুখী যে আমি তেওঁৰ অৱদানৰ বাবে দেশখনে তেওঁলৈ কৃতজ্ঞতা জ্ঞাপন কৰাৰ সৌভাগ্য লাভ কৰিছে। ২০১৯ চনত, দেশখনে তেওঁক পদ্ম বিভূষণ বঁটা প্ৰদান কৰিছিল, আনহাতে ২০১৫ চনত, তেতিয়াৰ মহাৰাষ্ট্ৰ চৰকাৰে তেওঁক মহাৰাষ্ট্ৰ ভূষণ বঁটাও প্ৰদান কৰিছিল। মধ্য প্ৰদেশতো, শিৱৰাজজীৰ চৰকাৰে 'ছত্ৰপতি শিৱাজী'ৰ এই সৰ্বোচ্চ ভক্তজনক কালিদাস বঁটাৰে বিভূষিত কৰিছিল।\nশিৱাজী মহাৰাজৰ প্ৰতি বাবাচাহেব পুৰন্দৰেজীৰ ছত্ৰপতি এনেয়ে ইমান ভক্তি নহয়! শিৱাজী মহাৰাজ কেৱল ভাৰতৰ ইতিহাসৰ শিখৰেই নহয়, ভাৰতৰ বৰ্তমানৰ ভূগোলো তেওঁৰ অমৰ কাহিনীৰ দ্বাৰা প্ৰভাৱিত। এয়া আমাৰ অতীত, আমাৰ বৰ্তমান আৰু আমাৰ ভৱিষ্যতৰ এটা ডাঙৰ প্ৰশ্ন যে শিৱাজী মহাৰাজ নাথাকিলে কি হ'লহেঁতেন? ছত্ৰপতি শিৱাজী মহাৰাজ অবিহনে, ভাৰতৰ স্বৰূপৰ, ভাৰতৰ গৌৰৱ কল্পনা কৰা কঠিন। সেই সময়ছোৱাত ছত্ৰপতি শিৱাজীয়ে যি ভূমিকা পালন কৰিছিল সেইটো তেওঁৰ অনুপ্ৰেৰণা, তেওঁৰ কাহিনীৰ দ্বাৰা নিৰন্তৰভাৱে পালন কৰা হৈছে। শিৱাজী মহাৰাজৰ 'হিন্দৱী স্বৰাজ' হৈছে সুশাসন, পিছপৰা আৰু দুখীয়াসকলৰ বাবে ন্যায় আৰু অত্যাচাৰৰ বিৰুদ্ধে এক আশ্চৰ্যকৰ উদাহৰণ। বীৰ শিৱাজীৰ ব্যৱস্থাপনা, দেশৰ সামুদ্ৰিক শক্তিৰ ব্যৱহাৰ, নৌসেনাৰ উপযোগিতা, পানী ব্যৱস্থাপনা এতিয়াও অনুকৰণীয়। আৰু এয়া হৈছে বাবা চাহেব যিয়ে স্বাধীন ভাৰতৰ নতুন প্ৰজন্মক শিৱাজী মহাৰাজৰ এই স্বৰূপৰ সন্মুখীন কৰাইছে, এয়া তেওঁৰ আটাইতকৈ ডাঙৰ কৃতিত্ব।\nতেওঁৰ লিখনিত আৰু তেওঁৰ গ্ৰন্থসমূহত শিৱাজী মহাৰাজৰ প্ৰতি তেওঁৰ অটুট শ্ৰদ্ধা স্পষ্টভাৱে পৰিলক্ষিত হয় ৷\nশিৱাজী মহাৰাজৰ সৈতে সম্পৰ্কিত কাহিনী কোৱাৰ বাবাচাহেব পুৰন্দৰেৰ শৈলীয়ে শিৱাজী মহাৰাজক আমাৰ মন আৰু মন্দিৰত জীৱন্ত কৰি তোলে। মোৰ ভালদৰে মনত আছে যে প্ৰায় চাৰি দশক আগতে যেতিয়া আহমেদাবাদত আপোনাৰ অনুষ্ঠান হৈছিল, মই নিয়মিতৰূপে উপস্থিত আছিলো।\nবাবা চাহেবে সদায় নিশ্চিত কৰিবলৈ চেষ্টা কৰি আহিছে যাতে ইতিহাস নিজৰ অনুপ্ৰেৰণা আৰু প্ৰকৃত ৰূপৰ সৈতে যুৱসকলৰ ওচৰলৈ যায়। এই ভাৰসাম্য আজি দেশৰ ইতিহাসৰ বাবে অতি প্ৰয়োজনীয়। তেওঁৰ বিশ্বাস আৰু তেওঁৰ ভিতৰৰ সাহিত্যকাৰে কেতিয়াও তেওঁৰ ইতিহাসৰ অনুভূতিক প্ৰভাৱিত কৰা নাছিল। মই দেশৰ যুৱ বুৰঞ্জীবিদসকলক এইটোও ক'ম, যেতিয়া আপুনি স্বাধীনতাৰ অমৃত মহোৎসৱ উপলক্ষে স্বাধীনতাৰ ইতিহাস লিখিব, তেতিয়া অনুপ্ৰেৰণা আৰু সত্যতাৰ এই পৰীক্ষা আপোনাৰ লিখনিত থাকিব লাগে।\nবাবাচাহেব পুৰন্দৰেৰ প্ৰয়াস কেৱল ইতিহাস বোধ কৰোৱাতেই সীমিত নহয় ৷ তেওঁ নিজৰ জীৱনত শিৱাজী মহাৰাজৰ জীৱন ধাৰণ কৰাৰ প্ৰয়াস কৰিছো ৷ তেওঁ ইতিহাসৰ সৈতে বৰ্তমানৰ চিন্তাও কৰিছে ৷\nগোৱা মুক্তি সংগ্ৰামৰ পৰা আৰম্ভ কৰি দাদৰা-নগৰ হাভেলীৰ স্বাধীনতাৰ সংগ্ৰাম পৰ্যন্ত তেওঁৰ ভূমিকা আমাৰ সকলোৰে বাবে আদৰ্শ ৷ তেওঁৰ পৰিয়ালো সামাজিক কাৰ্য আৰু সংগীত কলাৰ বাবে নিৰন্তৰে সমৰ্পিত ৷ আপোনালোকে আজিও ‘শিৱ-সৃষ্টি’ৰ নিৰ্মাণৰ অভুতপূৰ্ব সংকল্পত কাম কৰি আছে ৷ শিৱাজী মহাৰাজৰ যি আদৰ্শ আপুনি নিজৰ দেশত দাঙি ধৰিছে সেই আদৰ্শই আমাক শতিকা পৰ্যন্ত প্ৰেৰণা দিব ৷\nএই বিশ্বাসৰ সৈতে মা ভবানীৰ চৰণত মই বিনম্ৰতাৰে প্ৰাৰ্থনা জনাইছো, আপোনালোকৰ উত্তম স্বাস্থ্যৰ প্ৰাৰ্থনা কৰিছো ৷ আপোনালোকৰ আশীৰ্বাদ যাতে এইদৰেই লাভ কৰি থাকো, এই শুভকামনাৰ সৈতে মই নিজৰ ভাষণ সামৰিছো ৷\n(Release ID: 1747275) Visitor Counter : 58\n(Release ID: 1747275)


ইমাইল ডুৰখেইম - অসমীয়া ৱিকিপিডিয়া\n(Émile Durkheimৰ পৰা পুনঃনিৰ্দেশিত)\nডেভিড ইমাইল ডুৰখেইম (ফৰাচী: David Émile Durkheim; ১৫ এপ্ৰিল ১৮৫৮ – ১৫ নবেম্বৰ ১৯১৭) আছিল এজন ফৰাচী সমাজতত্ত্ববিদ। তেওঁ কাৰ্ল মাৰ্ক্স আৰু মেক্স ৱেবাৰৰ সৈতে লগ লাগি সমাজতত্ত্বক শিক্ষাৰ এটা বিষয় হিচাপে প্ৰতিষ্ঠা কৰে আৰু তেওঁলোককেই সাধাৰণতে আধুনিক সমাজ বিজ্ঞানৰ ভাস্কৰ বুলি কোৱা হয়।\nডেভিড ইমাইল ডুৰখেইম\n১৫ এপ্ৰিল, ১৮৫৮\n১৫ নৱেম্বৰ, ১৯১৭ (৫৯ বছৰ)\n↑ Wuthnow, Robert (2004). "Trust as an Aspect of Social Structure". In Alexander, Jeffrey C.; Marx, Gary T.; Williams, Christine L.. Self, Social Structure, and Beliefs: Explorations in Sociology. প্ৰকাশক Berkeley, California: University of California Press. পৃষ্ঠা. 145–146. ISBN 978-0-520-24137-4.\n"https://as.wikipedia.org/w/index.php?title=ইমাইল_ডুৰখেইম&oldid=214688"ৰ পৰা অনা হৈছে\nশেষ সম্পাদনা কৰা হৈছে 13 February 2020 তাৰিখে 11:39 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=56813।\nএই পৃষ্ঠাখন ১৩ ফেব্ৰুৱাৰী, ২০২০ তাৰিখে ১৭:০৯ বজাত অন্তিম সংশোধন কৰা হৈছিল।